
KIITOKSET

 

En ole kirjoittanut tätä kirjaa yksin. Olen löytänyt aiheesta runsaasti
niin tieteellistä kuin vähemmän tieteellistä kirjallisuutta ja
todennut, että selviytyminen vaikeasta lapsuudesta on ajankohtainen
aihe. Se tuntuu kiehtovan niin monia asiantuntijoita, että
hyvällä syyllä voidaan puhua psykologian alan muotivirtauksesta.

Olen keskustellut aiheesta lukuisten ihmisten kanssa ja
käynnistänyt keskusteluja lapsuudenkokemusten merkityksestä
myös internetissä sekä kotimaisilla että kansainvälisillä keskustelupalstoilla.
Näistä keskusteluista olen saanut paitsi virikkeitä
ja uskonvahvistusta myös monia uusia ajatuksia.

Erityisen kiitollinen olen kuitenkin niille lukuisille ihmisille,
jotka ovat henkilökohtaisella panoksellaan osallistuneet tämän
kirjan kirjoittamiseen. Seurassa ja Kodin Kuvalehdessä julkaistiin
haastattelujeni yhteydessä syksyllä 1996 pieni ilmoitus,
jossa kerrottiin, että kirjoitan aiheesta kirjaa. Ilmoituksessa pyysin
luki joita, joilla on ollut vaikea lapsuus, kirjoittamaan minulle
kokemuksistaan ja vastaamaan kolmeen kysymykseen:

1. Mikä on auttanut sinua selviytymään vaikeasta lapsuudes
tasi?

2.
Mitä vaikea lapsuutesi on sinulle opettanut?

3. Miten olet myöhemmin elämässäsi hankkinut niitä koke
muksia,
joita vaille lapsena jäit?

Sain lukijoilta kolmisensataa koskettavaa kirjettä, enkä liioittele
lainkaan kun sanon, että vasta näiden kirjeiden lukeminen
on avannut silmäni. Olen mielestäni jo aiemmin osannut
teoreettisesti selittää, miten vaikeakin lapsuus voi myöhemmin
elämässä alkaa näyttää arvokkaalta, mutta vasta kirjeet luettuani
tulin vakuuttuneeksi siitä, että ihminen on olento, joka voi periaatteessa
selviytyä mistä tahansa. Olen alkanut uskoa, että ihmisellä
on kyky nähdä menneisyytensä — mukaan lukien siihen
mahdollisesti liittynyt kohtuuton kärsimys — pikemminkin
voiman lähteenä kuin kaiken pahan alkuna.

Monet kirjoittajista kertoivat kannattavansa hankettani ja
olevansa sitä mieltä, että on hyvä kun yksioikoinen käsitys vaikean
lapsuuden kohtalokkaasta merkityksestä asetetaan kyseenalaiseksi.

”Monta
kertaa olen nähnyt punaista, kun joku nuori tai aikuinen
on lokeroitu tietynlaisen tulevaisuuden omaavaksi juuri
lapsuutensa vuoksi. Itse olen sitä mieltä, että 'vaikea lapsuus' ei
takaa sen huonompaa aikuisuutta kuin ns. normaaliperheessä
kasvaminenkaan.”

”Silti minä olen kauhean tyytyväinen, että porskuttelen
eteenpäin vaikka elämä potkii päähän. .En ole juoppo enkä hantapuli
ja minulla on lapset ja ammatti. Monesti ihmiset ihmettelee
kun meistä ei ole veljeni kanssa tullut juoppoja vaikka isä
ja äiti on. Tämmöisille ihmisille tekis mieli näyttää keskisormea!
Alkoholistien lapset ollaan heti valmiita lokeroimaan ömappiin.
Toivon että kirjastasi tulisi esiin myönteisyys ja positiivisuus,
että elämä on elämisen arvoista vaikka lapsuus olisi sitä
sun tätä.”

”Vaikka lapsena olisi vaikeaa, aikuisena voi mennä todella

niin hyvin kuin huonosti. MoneSti kuulee, ettei omena kauas
puusta putoa ja olet kasvatuksen tulos, ei lapsesta voi tulla eheää
aikuiSta, jos perusturvallisuus on lapsena horjunut. Meitä on
monta esimerkkiä, että kyllä aikuisena pärjätään lapsuudenkokemuksista
huolimatta. Ihminen kasvaa ihmisenä erilaisten kokemusten
kautta ja minä olen saanut mahdollisuuden kasvaa todella
paljon. Arpi sisälleni on varmasti jäänyt lapsuudestani,
mutta arvesta huolimatta nautin tästä elämästä ja selviän varmasti
kaikista elämän haasteista. On hyvä että joku romuttaa tämän
käsityksen lapsuuden myyteistä, sillä näin ajattelevia ihmisiä
on paljon.”

Erityisen ilahduttavaa oli nähdä monien kokevan, että kirjoittaminen
auttoi heitä itseään.

"Mulle vaan tuli helpottunut, hiukan tasapainoisempi ja parempi
010 kun sain kirjoittaa näistä asioista. Kirjoittaminen on
mulle terapeuttinen tapahtuma, siinä saa ajatella rauhassa. Kiitoksia,
tuli niin puhdas ja rauhallinen olo."

"Tapanani ei ole tällainen kirjoittaminen, tarkoitan, että tämä
on ensimmäinen kerta kun laitan tämän kaiken paperille.
Kello on reilusti yli puolen yön, mutta tämä on niin vapauttava
tunne, vähän kuin maalaaminen, että voin sanoa: tämä kannatti
kirjoittaa!"

"En varmaan vastannut yhteenkään kysymykseenne, mutta
minua tämä helpotti."

Kiitän sydämestäni kaikkia, jotka kirjoittivat minulle. Voin
vain toivoa, että tämä kirja heijastaa takaisin edes osan siitä elämänviisaudesta,
jota lukemani teokset ja artikkelit, ihmisten
kommentit, keskustelijoiden puheenvuorot ja ennen kaikkea

saamani luottamukselliset kirjeet huokuvat. Kirjeistä ottamani

katkelmat ovat sanatarkkoja lainauksia. Kirjoittajien nimet olen
muuttanut anonymiteetin säilyttämiseksi.

Lopuksi kiitän vielä vaimoani Katjaa siitä, että hän rohkaisi
minua kirjoittamaan tästä minua pitkään kiinnostaneesta ai
heesta.

OMISTUSKIRJOITUS




OmiStan tämän kirjan vanhemmilleni kiitokseksi kaikesta siitä,
mitä olen heiltä saanut.

Äitiäni kiitän siitä, että hän on neuvonut minulle suhteellisuudentajua
ja opettanut minua katsomaan ihmisissä pikemminkin
sitä, mikä heissä on hyvä kuin sitä, mikä heissä on pahaa.

Isääni
kiitän siitä, että hän on opettanut minulle omalta isältään
perimäänsä parantumatonta optimismia ja huumoria, ky
kyä
nähdä jotakin huvittavaa myös vakavissa asioissa.

ESIPUHE: MIKSI TÄMÄ KIRJA

 

Ohitseni lipui kerran kadulla iso moottoripyörä, jonka ajajalla
oli nahkavaatteet, harottava parta ja kypärän alta esiin tulevat
pitkät hiukset. Pyörässä oli iso pleksimuovinen tuulilasi, visiiri,
johon oli kirjoitettu suurilla siirtokirjaimilla It's never toa late to
have a happy childhood (Ei ole koskaan liian myöhäistä saada onnellinen
lapsuus). En silloin oikein tajunnut lauseen merkitystä,
mutta minusta se oli paradoksaalisuudessaan huvittava. Se vaikutti
aluksi pelkältä nokkeluudelta samaan tapaan kuin tunnetun
elokuvan Palzm tulemiiuuteen nimi, mutta vähitellen aloin
vakuuttua siitä, että tuohon sanontaan liittyi arvoitus, josta minun
oli päästävä perille.

Mutta jotenkin minusta tuntui, että lausahduksen keksijä —
kuka hän onkaan — tuskin tarkoitti sitä, että meidän pitäisi
muunnella totuutta, valehdella itsellemme ja yrittää nähdä onneton
menneisyytemme ruusuisin värein. Hän ei varmaankaan
halunnut sanoa, että meidän pitäisi kehittää itsellemme onnellinen
lapsuus lakaisemalla roskat maton alle ja kuvittelemalla itsellemme
myönteisiä kokemuksia, joita meillä ei koskaan ole 01lut.
Aloin epäillä, että kyseessä oli viisaus, jolla saattoi olla syvällisempää
merkitystä.

Olin kuullut vastaavanlaisen mietelauseen jo aiemmin lu
kiessani
amerikkalaisen psykiatrin Milton H. Ericksonin ajatuk

sia.
Ericksonilla oli tapana sanoa: ”Ihminen tietää ongelmansa
ratkaisun, hän vain ei tiedä että hän tietää." Tuo lause oli ensi
kertaa kuultuna älykäs sanaleikki, mutta myöhemmin kun tutustuin
lyhytterapiaan ja ratkaisukeskeiseen lähestymiStapaan
aloin ymmärtää, että Erickson todella tarkoitti mitä sanoi. Hän
uskoi, että jossakin sielunsa syövereissä ihmiset usein tietävät,
mikä heitä voisi auttaa, ja että terapeutin tehtävänä on keksiä
keinoja, joilla päästään käsiksi tuohon ihmisen sisäiseen "viisauteen”.

Tämä
kirja on raportti yrityksestäni löytää tyydyttävä vastaus
kysymykseen, mitä tarkoitetaan kun sanotaan, että ”ei ole

koskaan liian myöhäistä saada onnellinen lapsuus”.

Johdanto:

Taipuu vaan ei taitu

 

Länsimaalaiset ihmiset kasvavat psykologian läpitunkemassa
kulttuurissa, jossa uskotaan yleisesri, että ihmisten psyykkiset
ongelmat johtuvat pääsääntöisesti heidän menneisyydestään,
tarkemmin sanottuna heidän lapsuudestaan. Olemme oppineet
uskomaan ongelmiemme perimmäiseksi syyksi sen, että olemme
lapsina joko jääneet jotakin vaille tai joutuneet kokemaan jotakin
traumaattista. Asiantuntijat ovat esittäneet, että ensimmäiset
elinvuotemme ovat myöhemmän elämämme kannalta ratkaisevia,
ja vanhempia, varsinkin äitejä, on syyllistetty surutta selittämällä
mitä erilaisimpien ongelmien — vuoteenkastelusta
väkivaltarikollisuuteen — juontuvan lapsuudesta. Tämä psykologinen
oppi tulee meitä vastaan kaikkialla: ihmisten puheissa,
sanomalehdissä, alan kirjallisuudessa, lukion oppikirjoissa,
asiantuntijoiden haastatteluissa, aikakauslehtien palstoilla.

On tietenkin kiistatonta, että vaikeat lapsuudenkokemukset
jättävät meihin jälkensä ja kasvuympäristömme vaikuttaa kehitykseemme.
Mutta onko tämän päivän ongelmien selittäminen
kielteisillä lapsuudenkokemuksilla sittenkään niin itsestään selvää
kuin olemme tottuneet ajattelemaan? Ennusraako vaikea lapsuus
väistämättä ongelmia aikuisena vai voiko ihminen selviy
tyä
elämässään hyvin siitä huolimatta? Monilla tasapainoisilla,

terveillä ihmisillä näyttää olleen vaikea lapsuus, kun toisaalta
useat ongelmista kärsivät aikuiset ovat olleet lapsina suhteellisen
onnellisia. Toki myös vaikean lapsuuden eläneillä voi aikuisena
olla ongelmia, mutta siinäkään tapauksessa ei aina ole varmaa,
aiheutuvatko ne nimenomaan lapsuudenkokemuksista?
Tilastollisesti lapsilla, jotka joutuvat kasvamaan epäedullisissa
olosuhteissa, esimerkiksi perheissä, joissa on vakavia päihdeongelmia,
joissa vanhemmat kärsivät mielenterveysongelmista
tai joissa esiintyy paljon väkivaltaa, on suurempi todennäköisyys
kärsiä erilaisista ongelmista myöhemmin elämässään kuin niillä,
jotka saavat elää kutakuinkin "normaalin" lapsuuden. Mutta tilastot
kertovat riskitekijöistä, ne eivät väitä, että lapsuuden kielteiset
kokemukset aiheuttaisivat automaattisesti ihmisille myöhemmin
elämässä ongelmia. Niinpä yksinkertaiset ja suoravii
vaiset
kaavat:

Lapsella vaikeita kokemuksia

—> Tulevaisuudessa varmasti ongelmia

Aikuisella vaikeuksia

—> Menneisyydessä varmasti vaikea lapsuus

joudutaankin usein asettamaan kyseenalaisiksi, kun tutkitaan
vaikean lapsuuden kokeneiden myöhempää selviytymistä.
Tunnetuin ihmisten selviytymistä tarkastelevista tutkimuksista
lienee Emmy Wernerin ja Ruth Smithin tekemä monivuotinen
seurantatutkimus Kauain saarella Havaijilla. Tutkijat seurasivat
yli 30 vuoden ajan kaikkia vuonna 1955 syntyneitä saare
laisia.
1980-luvun alussa ilmestyneessä kirjassaan Vulnemble but

Invincible (Haavoittuvainen mutta voittamaton) he osoittivat, että
peräti joka kolmannesta vaikean ns. riskilapsuuden kokeneista
lapsista oli 18 vuoden ikään mennessä kehittynyt itseensä
luottava ja muista ihmisistä välittävä nuori aikuinen. Kahdella
kolmasosalla — siis enemmistöllä kuitenkin —-— oli ongelmia ja
heidät luokiteltiin ”riskinuoriksi”. Kun samaa aineistoa tarkasteltiin
uudestaan 1990-luvun alussa, todettiin, että kahdesta
kolmasosasta näitä riskinuoria oli 32 ikävuoteen mennessä tullut
hyvin selviytyviä aikuisia (Werner ja Smith 1992). Tämän
tutkimuksen mukaan siis jopa kolme neljästä vaikean lapsuuden
Monissa muissakin tutkimuksissa on saatu samankaltaisia
havaintoja. Esimerkiksi 1960-luvulla julkaistiin Yhdysvalloissa
raportti tutkimuksesta, jossa oli selvitetty sadan normaalin ja
hyvin menestyneen amerikkalaisen miehen elämää j lapsuutta.
Tutkimuksessa kävi ilmi, että valtaosalla näistä miehistä oli
menneisyydessään traumaattisia kokemuksia, jotka olivat vähintään
yhtä vakavia kuin ne, joilla psykiatrian ja psykoterapian
alalla on totuttu selittämään mielenterveyden häiriöitä. Tutkijat
totesivat loppupäätelmässään, että ”nämä sata miestä, jOtka ryhmänä
olivat selviytyneet elämässään keskimääräistä paremmin ja
joilla ei käytännöllisesti katsoen esiintynyt mielenterveysongelmia,
kertoivat lapsuudesta, jossa oli ollut yhtä runsaasti 'traumaattisia
kokemuksia' ja muita 'riskitekijöitä' kuin mitä yleensä
tulee esille haastateltaessa invalidisoivista oireista kärsiviä
psykiatrisia potilaita". (Renaud, H. & Estess, F. 1961)
Kokemus on osoittanut, että ihmiset selviävät tavallisesti
hämmästyttävän hyvin niin sodan kauhuista kuin vaikeiSta per
heolosuhteistakin.
Vain osa alkoholistien lapsista alkaa varttues

saan
itse juoda, eikä vakavista mielenterveyshäiriöistä kärsivien
vanhempien lapsista yleensä tule mielisairaita. Vain pienestä
osasta väkivaltaisessa kodissa kasvaneita lapsia tulee myöhemmin
väkivaltaisia, ja vain murto-osa niistä, joiden seksuaalista
koskemattomuutta on lapsena loukattu, tekee aikuisena itse jotakin
vastaavaa.

Ongelmat eivät siirry sukupolvelta toiselle Mendelin perinnöllisyyslakien
mukaan. Lapsuudessa koetut vaikeudet ja koettelemukset
voivat lisätä henkilön riskiä kärsiä elämässään samantapaisista
tai muista ongelmista, mutta ne eivät aiheuta niitä.

Tutkijat
Joan Kaufman ja Edward Zigler ovat selvittäneet
lasten väkivaltaisen kohtelun ja seksuaalisen hyväksikäytön periytyvyyttä.
He ovat kiistattomasti osoittaneet, että yleinen luu10,
jonka mukaan nämä ongelmat siirtyvät sukupolvelta toiselle,
on haitallinen myytti. He toteavat: "Aikuiset, jotka ovat joutuneet
lapsena pahoinpitelyn kohteiksi, joutuvat kuulemaan monta
kertaa elämänsä aikana, että hekin todennäköisesti pahoinpitelevät
omia lapsiaan. Niinpä hokemasta on joidenkin kohdalla
tullut suoranainen itseään toteuttava ennuste. Samalla monista,
jOtka ovat katkaisseet väkivallan kierteen, on alkanut tuntua, että
he ovat käveleviä aikapommeja.” Tutkijapari toteaa myös, että
tämä laajalle levinnyt ja asioita yksinkertaistava myytti on
vaikeuttanut pahoinpitelyn syiden ymmärtämistä ja johtanut
harhaan niin lastensuojeli joita kuin sosiaalipolitiikan päätöksentekijöitä.

Psykologi
Ingrid Claezon on tutkinut pitkään huumausaineiden
käyttäjien lasten selviytymistä Ruotsissa. Hän toteaa

tuoreen kirjansa Mot alla odds esipuheessa, että "vastoin kaikkea

todennäköisyyttä — vai pitäisikö sanoa vastoin ennakkoluulojamme
-— osa päihteiden käyttäjien lapsista selviytyy hyvin lapsuudessaan
ja myös aikuisina".

Miksi sitten joku näyttää selviävän lapsuudenaikaisista koettelemuksistaan
tai myönteisten kokemusren puutteestaan niin
paljon paremmin kuin joku toinen? Kysymys on vähitellen alkanut
kiinnostaa myös tutkijoita. Alan kirjallisuutta on viime
vuosina julkaistu runsaasti, ja aihetta käsitteleviä kongresseja ja
seminaareja järjestetään ympäri maailmaa.

Ihmisen selviytymiskyvystä on alettu englanninkielessä
käyttää sanaa rerilz'ency, joka tarkoittaa likipitäen samaa kuin sanat
”vastustuskyky" ja ”sisukkuus". Sisukkuustutkimusta on
tehty myös Suomessa. Esimerkiksi lastenpsykiatri ja lääketieteen
tohtori Eila Räsänen on tutkinut Ruotsiin sodan jaloista
siirrettyjen ja vanhemmistaan jopa vuosiksi eroon joutuneiden
lasten myöhempää selviytymiStä. Hän on havainnut, että valtaosa
näistä "sotalapsista" on vastoin yleistä ennakkoluuloa selvinnyt
koettelemuksestaan hyvin. Monet kokevat, että heidän koettelemuksensa
on ajan mittaan pikemminkin kasvattanut ja vahvistanut
heitä kuin tehnyt heistä jollakin tapaa normaalia heikompia
kansalaisia.

Asiantuntijat, tutkijat ja psykologian alan oppineet ovat perinteisesti
yrittäneet ratkaista inhimillisen käyttäytymisen ongelmaa
etsimällä vastausta kysymykseen: "Miksi meistä tulee
sellaisia kuin tulee?" Kysymys on tuottanut loputtomasti tietoa
riskitekijöistä eli seikoista ja olosuhteista, jotka lisäävät todennäköisyyttämme
sairastua, tulla poikkeaviksi tai kärsiä ongelmista.
Vaarat on kartoitettu niin tarkkaan, että elämän tiellä tarpomi
nen
on alkanut tuntua yhtä uskaliaalta kuin miinakentällä kul

keminen
ja lasten kasvattaminen yhtä riskialttiilta kuin heikoilla
jäillä käveleminen. Samalla olemme oppineet näkemään ja vähitellen
alkaneet myös hyväksyä sen, että useimpia lapsuuden
riskitekijöitä emme parhaalla tahdollakaan — vaikka meillä olisi
käytettävissä siihen paljon rahaa — voi kitkeä maailmasta pois.
Kärsimys kuuluu kasvamiseen ja vaikka tekisimme kaikkemme
lasten kärsimyksen vähentämiseksi, on ilmeistä, että
suuri osa lapsista joutuu varttuessaan kokemaan erilaisia enemmän
tai vähemmän traumaattisia kokemuksia. Sekin on tosiasia,
että aina tulee olemaan lapsia, joiden kohdalle osuu kohtuuttomasti
kärsimystä ja epäonnea. Olemme kulkeneet tien päähän.
Enää emme hyödy siitä, että listaamme ja nostamme esiin erilaisia
lapsuuden riskitekijöitä, sillä vaikka voimme yrittää vähentää
niitä, emme voi kuitenkaan hallita maailmaa emmekä poistaa
niitä kaikkia. Niinpä viimeisen vuosikymmenen aikana ovat
ammattiauttajat ja tutkijat alkaneet kiinnostua käänteisestä kysymyksestä:
”Miksi meistä ei tule sellaisia kuin voisi luulla?" On
ryhdytty vakavasti pohtimaan sitä, mitkä ovat ne tekijät, jotka
suojaavat meitä ja auttavat meitä selviämään kaikesta huolimatta.
Sananlasku sanoo, että se mikä ei tapa, vahvistaa, mutta mikä
tekee mahdolliseksi sen, että ihmiset kokevat pikemminkin lujittuneensa
kuin heikentyneensä vaikeiden kasvuolosuhteittensa
johdosta? Howard Goldstein, arvostettu yhdysvaltalainen sosiaalityön
emeritusprofessori, kertoo eräässä artikkelissaan ihmisten
elämänkaareen liittyväsrä tutkimustyöstä, jota hän parhaillaan
tekee. Hän on tutkinut joukkoa vanhempia ihmisiä, joita yhdistää
se, että he ovat lapsena ennen toista maailmansotaa eläneet ja kasvaneet
samassa lastenkodissa. Elämä laitoksessa oli kovaa ja täyn
nä
kärsimyksiä. Henkilökunnalla ei ollut juurikaan koulutusta,

kasvatus oli ahdasmielisen uskonnollista ja ruumiilliset rangaistukset
olivat arkipäivää. OIOt olivat puutteelliset puhumattakaan
siitä, että lapsilla olisi ollut oma nimikkohoitaja kuten nykyisin.

Vastoin yleistä ennakkoluuloa nämä henkilöt ovat lähes
poikkeuksetta selvinneet elämässään hyvin, jopa paremmin kuin
ihmiset keskimäärin. Haastatteluissa he selittivät onnistumistaan
eri tavoin. Jotkut kertoivat, että vaikeat olot opettivat heitä
hoitamaan itse omat asiansa. Jotkut viittasivat uskonnolliseen
kasvatukseen, jonka he uskoivat antaneen heille oikeat elämänarvot.
Jotkut taas puhuivat siitä, miten kovat kokemukset nostivat
heidän sisuaan ja heille tuli tarve näyttää, että he pystyvät
siihen mihin joku muukin.

Professori Goldstein kirjoittaa, että haastateltujen joukossa oli
vain yksi ihminen, yli 60 vuotias Betty, joka puhui lapsuudestaan
katkeraan sävyyn. Myös hän oli onnistunut elämässään, hän oli
tehnyt pitkän päivätyön kehitysvammaisten lasten opettajana,
hänen miehensä arvosti häntä suuresti ja pariskunta oli ylpeä hienosti
menestyneistä lapsistaan. Betty kuitenkin kuvasi vuosien
takaiSta elämäänsä laitoksessa ja siihen liittyviä menetyksen kokemuksia
katkerana ja kiukkuisena. Professori Goldstein ihmetteli
hänen reaktiotaan ja kysyi: ”Miten sitten selitätte sen, että
noin vaikeasta lapsuudesta huolimatta olette elänyt elämän, jossa
on niin paljon sellaista, josta voitte hyvällä syyllä olla ylpeä?"

”Betty alkoi vastata," kertoo Goldstein, ”mutta hän jätti vastauksensa
kesken ilmeisestikin miettien sitä, mitä hän oli minulle
sanonut. Sitten hän yllättäen alkoi kertoa, että hän oli viime
aikoina käynyt terapiassa. Hänen isänsä, joka oli ollut hänelle
hyvin rakas, oli kuollut pari vuotta aikaisemmin. Isän kuole
ma
oli ollut hänelle kova isku, eikä hän ollut onnistunut toipu

maan
sen tuottamasta masennuksesta. Betty tuli vakavamietteiseksi
ja sanoi sitten: 'Tiedättekö, en ollut juuri ajatellut lapsuuttani
lastenkodissa ennen kuin menin terapiaan. En ajatellut, että
sillä olisi niin suuri merkitys ennen kuin terapeuttini kysyi minulta
lapsuudestani. Kun kerroin hänelle elämästäni laitoksessa,
terapeuttini järkyttyi kovasti ja sanoi minulle, että minulla on
ollut patologisin lapsuus mitä hän on koskaan kuullut.' Betty
vaipui hetkeksi ajatuksiinsa ja sanoi sitten mietteliäänä itsekseen:
'Olikohan se?”

Myös Bettyn tapaus osoittaa, että vaikka lapsuudenkokemuksemme
vaikuttavat meihin eittämättä suuresti, emme kuitenkaan
ole menneisyytemme vankeja. Professori Martin Seligman,
tunnettu optimismin tutkija ja "opittu avuttomuus"-käsitteen
luoja, on todennut, että "muutos on saavutettavissa ja se
kuuluu lähtemättömästi elämään,/myös aikuisuuteen. Se miksi
olemme mitä olemme on m t/eeri, mutta se miten voimme

muuttaa itseämme ei ol amojen virheiden toistaminen on

   
  
 

kutsu oman elämän uttamiseen. Keskeneräisen käsityön seu
raavia
kuvioita ei äärää se, mitä kuvioita siihen on ennestään
kirjailtu. Kutoja ' ehkä voi vapaasti valita, mitä materiaalia hän
kutomiseen käyttää, mutta hän voi tietojaan ja vapauttaan käyttäen
määrätä, minkälaisen kuvion hän seuraavaksi kirjailee."
Jotkut ihmiset löytävät jo varhain keinoja ja suhtautumistapoja,
joiden avulla he selviytyvät lapsuusajan koettelemuksistaan
odotettua paremmin. Mutta mikä estää aikuisena tekemästä
sen, minkä toiset ovat tehneet jo lapsena? Sitä ei välttämättä
ole helppo toteuttaa, mutta ei varmasti myöskään mahdotonta.
On vain opittava ymmärtämään, että useimmat koettelemukset

on mahdollista kääntää voitoksi.

Selviytymisen
monet keinot

 

"On myös yksi lause, johon olen useasti tarrautunut,
joka menee jotenkin näin: niitä joita koetellaan
eniten rakastetaan eniten. Se on kai raamatus
ta
ja se on ollut monesti lohtuni."

Virpi

”Mikä on auttanut sinua Selviytymään vaikeasta lapsuudestasi?"
oli ensimmäinen kysymys, johon pyysin kirjoittajia vastaamaan.
Aihe näytti kiehtovan kirjoittajia, ja he pohtivat sitä mielellään.

. . . "'J/. 0... . .. .
On tietenkin usein mahdotonta varmuudell "tretaa, mlka m


 
 
 

menomainen seikka on auttanut selviyt aän jostakin vaikeudesta-,
mutta kysymys on hyödylline
oppia huomaamaan,,im'i' ' n niiden tekijöiden kirjo, jotka
mahdollistavat sen, että ihminen taipuu vaan ei taitu.
Länsimaisessa psykologiassa lapsi on perinteisesti kuvattu
hauraaksi olennoksi, joka vaurioituu herkästi jo aivan pienenä.
Kun lukee kehityspsykologista kirjallisuutta, ei voi välttyä käsitykseltä,
että kehittyäkseen henkisesti terveeksi yksilöksi lapsel
la
pitaa olla ihanteellinen äiti, läsnäoleva isä ja vähintään yksi si

sarus.
Mutta mistä tällainen mahdoton myytti on peräisin?

Toisen maailmansodan aikana tuhansia lapsia jäi orvoiksi ja
heidät sijoitettiin — vai pitäisikö sanoa sullottiin — lastenkoteihin,
joissa he joutuivat elämään kurjissa oloissa. Lapset saivat
ruokaa, mutta eivät minkäänlaista huolenpitoa tai hoivaa puhumattakaan
hellyydestä. Lääkärit huomasivat, että monet näistä
lapsista tulivat apaattisiksi ja alkoivat riutua. Jotkut kuolivat ilman
varsinaista lääketieteellistä syytä. Lastenpsykiatri Reneé
Spitz tutki tätä ilmiötä ja ryhtyi käyttämään siitä nimitystä
"anakliittinen depressio". Hän selitti sen johtuvan äidinriistosta
eli lapsen joutumisesta eroon omasta äidistään ja valoi siten peruskiven
länsimaista psykologiaa vuosia hallinneelle uskomukselle,
jonka mukaan ero äidistä on vaarallista ja tuhoisaa lapsen
kehitykselle.

Spitz oli väärässä. Anakliittinen depressio ei johtunut siitä,
että lapsi joutui eroon äidistään vaan siitä, että sodanjälkeisessä
tilanteessa orpolapsia oli liian paljon. Laitoksissa ei yksinkertaisesti
ollut riittävästi henkilökuntaa tyydyttämään kaikkien lasten
hoivan ja hellyyden tarpeita. Ihmislapsi on sitkeää tekoa. Se
selviytyy menetyksistä, mutta ilman hoivaa, hellyyttä ja huolenpitoa
sille käy niin kuin emostaan eroon joutuneille eläimille,
joita ei kukaan toinen eläin — ei edes toisen lajin edustaja —
ota siipiensä suojaan. Reesusapinatkin sairastuvat, jos ne erotetaan
poikasena äidistään ja pannaan häkkiin, jossa emon virkaa
toimittaa rautahäkkyrä ja pari tuttipulloa. Niistä tulee poikkeavia
tai ne menehtyvät infektiosairauksiin. Myös apina tarvitsee
pienenä ravinnon lisäksi kosketusta ja vuorovaikutusta.

Spitzin käsite anakliittinen depressio jäi kuitenkin elämään

lastenpsykiatriseen perinteeseen ja sitä kautta se tunkeutui vähi

tellen
myös arkiajatteluumme. Aloimme uskoa tutkimusten
”osoittaneen", että pienen lapsen joutuminen eroon äidistä on
haitallista lapsen kehitykselle. Emme kuitenkaan tulleet ajatelleeksi
sitä, että nykyään lapsi ei tällaisessa tapauksessa yleensä
joudu täyteen ahdettuun laitokseen, vaan useimmiten jonkun
häntä rakastavan ja hänestä välittävän ihmisen hoitoon. Toinen
ihminen ei ehkä korvaa äitiä, sillä äiti on tietenkin ainutlaatuinen,
mutta hänen antamansa hoito ja huolenpito voi olla hyvinkin
riittävä lapsen normaalin kasvun ja kehityksen kannalta.
Elämäämme ei ole rakennettu yhden kortin varaan — myös or
voiksi
jääneistä lapsista kasvaa normaaleja ihmisiä.

MUUT IHMISET

 

Se, että lapselta jää puuttumaan jokin kokemus suhteessa vanhempiinsa,
ei ole kehityksen kannalta niin kohtalokasta kuin on
totuttu ajattelemaan, sillä lapsella on usein mahdollisuus kokea
jotakin vastaavaa suhteessa muihin ihmisiin. Esimerkiksi Maarit
kertoo kirjeessään, että hänen äitinsä kärsi pitkäaikaisesta vaikeasta
masennuksesta, eikä sen vuoksi jaksanut olla kiinnostunut
lastensa asioista. Maaritin elämässä oli kuitenkin monia
muita hänelle tärkeitä ihmisiä, kuten hyvin läheiseksi tullut isoäiti,
viisi vuotta vanhempi veli, kummitäti, parhaan kaverin äiti
ja kolme kirjeenvaihtotoveria, jotka kaikki välittivät Maaritista.

Psykologiassa kysymys siitä, mikä auttaa ihmisiä selviytymään
vaikeasta lapsuudesta, on synnyttänyt käsitteen "suojaavat
tekijät". Tutkijat ovat olleet kiinnostuneita selvittämään, mitkä

seikat voivat suojata lapsia haitallisten olosuhteiden kielteisiltä

vaikutuksilta. Mitaan yksiselitteistä vastausta ei ole löydetty,
mutta melko yksimielisiä ollaan siitä, että yksi suojaavista tekijöistä
on hyvä suhde johonkin tärkeäksi koettuun ihmiseen.

Jos toinen vanhemmista on jostakin syystä kyvytön osoittamaan
lapselle rakkautta, muodostaa lapsi usein erityisen läheisen
suhteen toiseen vanhempaansa. Ja jos kumpikaan vanhemmiSta
ei pysty olemaan lapselleen vanhempana, lapsella näyttää
olevan ilmiömäinen kyky löytää ympäristöstään itselleen korvikevanhempia.
Heidän kauttaan hän voi saada niitä kokemuksia,
joita hänen omat vanhempansa eivät pysty hänelle tarjoamaan.

Esimerkiksi Aila kasvoi diplomaattiperheessä, jossa vanhemmat
matkustivat paljon ja jossa aikaa lapsille ei juuri ollut. Jos
Aila olisi laatinut luettelon kaikista niistä asioista, joita paitsi
hän oli lapsuudessaan jäänyt suhteessa vanhempiinsa, olisi siitä
tullut pitkä. Mutta Aila oli suloinen lapsi, josta pidettiin. Hänellä
oli kaksi kummitätiä, joihin hänellä oli lämmin ja läheinen
suhde, hän oli ystävystynyt viulunopettajansa kanssa ja hän piti
vielä aikuistuttuaankin yhteyttä kahteen kotiopettajaansa, jotka
olivat hänelle tärkeitä ihmisiä.

Aila ei ole poikkeus. Ihmisillä, jotka eivät koe saavansa yhdeltä
suunnalta sitä mitä he tarvitsevat, on kyky löytää sitä jostakin
muualta. Isä voi korvata äidin ja äiti voi korvata isän. Isovanhemmat
ja muut sukulaiset antavat usein lapsille rakastetuksi
ja ihailluksi tulemisen kokemuksen silloin, kun vanhemmat
eivät siihen syystä tai toisesta pysty. Jos lapsilla ei ole mahdollisuutta
keskustella asioistaan omien vanhempiensa kanssa, he
osoittavat monesti neuvokkuutta löytäessään ympäristöstään
muita ihmisiä, joille he voivat kertoa kokemuksistaan ja huojen
taa
mieltään.

”Minulla oli ja on vieläkin aivan ihana kummitäti”, kirjoittaa
Virpi, jonka sairas veli vei vanhempien kaiken huomion ja joka
koki lapsena, että hän oli vanhemmilleen pelkkä taakka. "Hän
uskoi minuun ja minä uskoin häneen. Monet itkut hänen kanssaan
itkin ja hänen kanssaan olen saanut monet onnelliset lapsuuden
muistot".

Yhdysvaltalainen terapeutti Adele Keuch kertoi internetin
keskusteluryhmässä, että hänellä oli hyvin paljon traumaattisia
kokemuksia synnyinperheessään. ”Onnistuin kuitenkin lapsena
löytämään itselleni tukiperheen”, hän kirjoitti. "Se antoi minulle
siivet, joilla olen voinut ylittää menneisyyteni asettamat rajoitukset.
Tämä toinen perhe tarjosi minulle hyväksyntää, tukea ja
rakkautta — niitä asioita, joita tarvitsin kasvaakseni ihmisenä.
He varmaankin auttoivat minua panemaan sielulleni siivet, enkä
siitä lähtien ole maankamaraa joutunut koskettamaankaan.”

Tiina kertoo kirjeessään siitä, miten hän joutui äidin vakavan
sairauden vuoksi jo pienenä sisarustensa lastenhoitajaksi ja sai
sen lisäksi vielä kestää isänsä epämiellyttäviä lähentelyjä. ”Minulla
oli viisas kansakoulunopettaja", hän selittää pohtiessaan
omaa selviytymistään, "hän pani minut lausumaan runoja ensimmäisestä
joulujuhlasta lähtien — ja minä lausuin — vedet
silmissä — kevätjuhlissa, äitienpäivänä, itsenäisyyspäivänä. ..
Tajusin vasta muutama vuosi sitten, että sillä tavalla ujouteni alkoi
pikku hiljaa muuttua rohkeudeksi, sisäänpäinkääntyneisyyteni
valoisaksi, eteenpäinkatsovaksi."

Myöskään oman ikäisten kanssaihmisten merkitystä ei pidä
tässä yhteydessä vähätellä. Monissa saamissani kirjeissä kerrottaan
läheisistä ja korvaamattoman tärkeiksi muodostuneista

suhteista mm. sisareen, veljeen tai hyvään ystävään. Jotkut ovat

mainneet myös ne kirjeenvaihtotoverit,joihin he olivat muodostaneet
luottamuksellisen suhteen. "Minulla on kautta Suomen
kirjeystäviä, jotka tukevat ja kuuntelevat minua”, kirjoittaa ni
mimerkki
Lannistettu [apu, mutta onnellinen aikuinen.

LUONTO

 

Ihmisen kyky löytää suojaavia tekijöitä ja korvaavia kokemuksia
ei kuitenkaan rajoitu vain vainuun, jonka avulla hän löytää ympäristöstään
toisen, hänestä välittävän ihmisen. Meillä näyttää
olevan ihmeellinen taito hyötyä myös muunlaisista hyvistä lapsuudenkokemuksista.
Esimerkiksi kotieläimet kuuluvat niihin
tärkeisiin, ihmisen selviytymistä tukeviin tekijöihin, joiden
merkitystä ei aina tule ajatelleeksi.

"Meillä oli koira", kirjoittaa nimimerkki Selnz'ytyjd', joka sanoo
muuttuneensa "rumasta ankanpoikasesta jos nyt ei joutseneksi
niin ainakin hanheksi. Se oli koko perheelle tärkeä. Ihmisiä
ei halattu, mutta koiraa kyllä."

Koirat, kissat ja muut rakkaat lemmikit tarjoavat pyyteetöntä
hellyyttä ja ymmärrystä lukemattomille lapsille. Näin kirjoittaa
Sez'ja: "Koska olen hyvin eläinrakas ja luonto on minulle tärkeä,
on niilläkin ollut oma merkityksensä elämässäni. Erityisesti
koirat ovat vallanneet sydämeni."

Luonto on ollut monelle ihmiselle selviytymisen ehto. Saamissani
kirjeissä korostetaan usein sitä, miten tärkeäksi luonnon
seuraaminen ja luonnossa liikkuminen on koettu.

Esimerkiksi Anna-Liina, jota lapsena pilkattiin ja kuritettiin

varsin julmasti sekä kotona että koulussa, kertoo, että luonto oli

hänelle paitsi pakopaikka myös myönteisten kokemusten lähde.
"Isompana viivyin metsässä niin paljon kuin vain mahdollista.
Rakastin luontoa ja sen eri ilmiöitä, samoin kuin vuodenaikojen
vaihtelua. Luontoon liittyy kaikki lapsuuteni ihanat muistot."
Moni meistä muistaa, kuinka meillä lapsena oli jokin itsellemme
tärkeä aurinkopaikka pihalla tai metsässä. Se saattoi olla
vaikkapa suuri kivi rannalla tai mäen laki, jossa saimme rauhassa
haaveilla ja pohtia asioitamme. Nuorisokirjojen sankareillakin
on usein jokin oma piilopaikka, jossa ajatukset selkiytyvät ja

kaoottinen maailma löytää järjestyksen.

MIELIKUVITUS

 

Ihmisellä on ainutlaatuinen kyky loihtia itselleen mielikuvituksen
avulla kokemuksia ja elämyksiä, joita todellisuus ei pysty
tarjoamaan. Lapset pääsevät tarpeen tullen haaveiden ja kuvitelmien
maailmaan yhtä helposti kuin Lewis Carrollin Liisa sukeltaessaan
Ihmemaahan. Siellä heidän seuranaan voi olla yhtä hyvin
mukavia leikkitovereita kuin ymmärtäviä aikuisia, ja siellä
he voivat unelmissaan kokea sen, mikä todellisuudessa ei ole
heille mahdollista. Kirjailijat, näyttelijät ja muut luovat taiteilijat
kertovat usein elämäkerroissaan tai haastatteluissaan vaikeista
kasvuolosuhteistaan, ja onkin todennäköistä, että he ovat lapsuudessaan
oppineet käyttämään mielikuvitustaan tavalla, josta
heille on myöhemmin ollut hyötyä.

Mielikuvitus auttaa paitsi lapsia myös aikuisia selviytymään
koettelemuksista. Itävaltalainen psykiatri Viktor Frankl on kir
joissaan
koskettavasti kuvannut, miten hänelle keskitysleirissä

ollessaan oli suurta hyötyä siitä, että hän eli tulevaisuudessa ja
haaveili vapauduttuaan julkaisevansa kirjan kokemuksistaan.
Kokemustensa ja havaintojensa perusteella hän kehitti suositun
terapiasuuntauksen, logoterapian, jonka eräs perusväittämistä
on, että hyvinvointiamme määrää pikemminkin mielikuvamme
tulevaisuudesta kuin muistomme menneisyydestä. Ihmiset, jOtka
ovat selvinneet hengissä vankileiriltä, kidutuksesta tai kidnappauksesta,
puhuvat usein siitä, miten he mielikuvituksensa
avulla säilyttivät järkensä helvetillisissä olosuhteissa.

Satu, viiden lapsen isoäiti, jonka lapsuus oli poikkeuksellisen
vaikea, kertoo, miten tärkeää hänelle oli kyky tarpeen tullen paeta
mielikuvitusmaailmaan. Hän kirjoittaa: "Olin kolmivuotiaasta
lähtien suuri ajattelija. Olin varma kuninkaallisesta syntyperästäni
ja mikäpä aamuauringossa oli istua, hieroa kasteista
nurmea jalkapohjiin ja odottaa prinssiä. Se helpotti kummasti
elämän ankeudessa."

Saamistani kirjeistä olen poiminut myös seuraavat koskettavat
esimerkit.

"Minulta ovat psykologit kyselleet onko ollut itsemurha-ajatuksia
ja ihmetelleet kuinka olen selvinnyt ilman niitä, mutta
lapsena minulla oli salainen mielikuvitusperhe ja he rakastivat
minua, sain heiltä sen mikä kotoa puuttui", kirjoittaa Terttu, joka
lapsena kärsi siitä, että hänen isäpuolensa kopeloi häntä, ja joka
koki, että hänen äitinsä inhosi häntä.

"Mielikuvitukseni on aika vilkas. Keksin leikkejä, puhuin
mummin harmiksi peilikuvani kanssa, opin lukemaan viisivuotiaana,
kuljeskelin metsässä, makasin suurella kivellä ja katselin
taivaan pilviä, lauloin suureen ääneen ja juttelin kuviteltujen

olentojen kanssa", kertoo Lea, jonka vanhemmat antoivat hänet

mummin hoitoon toiselle paikkakunnalle.

”Luulenpa että minua on auttanut eteenpäin rajaton mielikuvitukseni,
joka jo lapsena ollessani kuljetti minut pois, kun oli
paha olla. Vieläkin se pahan paikan tullen on apunani ja antaa
toivoa huomiseen", kirjoittaa Tiina, joka on kasvanut alkoholis
tiperheessä.

KIRJOITTAMINEN
JA LUKEMINEN

 

Monet vastaajista mainitsevat itse auttaneensa itseään kirjoittamalla
päiväkirjaa, runoja tai muita tekstejä.

"Minut pelasti kirjoittaminen. Kun en saanut lapsena sanoa,
loin oman maailman jonne pakenin. Siellä paistoi aina aurinko,
kasvoi metsämansikoita ja meren aallot keinuttelivat venettä,
jonka pohjalla olin piilossa. Kirjoittaminen on minulle pakotie,
purkautumistie, henkinen siivous ja ihanin harrastus. Kun tekstejäni
julkaistaan koen suurta iloa, minä osasin”, kertoo Taina,
joka kärsi lapsuudessaan säännöllisestä ja rajusta ruumiillisesta
kurituksesta.

Seuraava Virpin kommentti kuvaa todennäköisesti monen
suomalaisen tuntoja: "Mä en puhu tunteistani muille, mut mä
'analysoin' niitä itsekseni ja kirjoitan päiväkirjaa. Siks kai mä en
oo vielä 'pimahtanut'.”

Virpi kasvoi väkivallan varjossa. Hän joutui lapsena mm. näkemään,
miten hänen äitinsä koetti hukuttamalla tappaa hänen
veljensä, ja hän oli kyydissä autossa, jonka hänen äitinsä yritti
ajaa rekan alle. Lisäksi äiti yritti viisi kertaa itsemurhaa, isäpuoli

uhkasi tappaa hänet ja vaari ampui itsensä.

"Olen kirjoittanut päiväkirjaa intensiivisesti jo parinkymmenen
vuoden ajan ja koko ajan olen tuntenut vahvaa kirjallista halua
siihen. Luen myös paljon. Ehkä ne ovat olleet parasta terapiaa,
on voinut keskittyä itsensä kanssa olemiseen. Elinikäinen
haave on ollut julkaista omat muistelmat joskus 80-vuotiaana,
sillä olen kyllä elänyt niin merkillisen elämän. Saa nähdä miten
käy", kirjoittaa Elisa.

Kirjoittamisen terapeuttinen merkitys on ollut tiedossa jo
kauan, mutta vasta viime aikoina on psykoterapian alalla toden
teolla ryhdytty käyttämään kirjoittamista terapiamuotona. Yksinkertainen
mutta tehokas terapeuttisen kirjoittamisen menetelmä
on pyytää asiakasta kirjoittamaan kirje, jota ei ole tarkoitettu
lähetettäväksi eteenpäin. Jos esimerkiksi asiakas on katkera
jollekin henkilölle, joka on häntä käyttäytymisellään loukannut,
häntä voidaan pyytää kirjoittamaan tälle henkilölle. Kun
asiakas on saanut kirjeen valmiiksi, häntä voidaan vielä pyytää
vastaamaan siihen itse. Tällainen ”sisäinen kirjeenvaihto” auttaa
usein saamaan etäisyyttä menneisyyden tapahtumiin. Ihmisen
on helpompi ymmärtää asioita, kun hän pystyy näkemään ne
myös toisten ihmisten silmin.

Monet vaikean lapsuuden kokeneet ihmiset ovat harrastaneet
pienestä pitäen aktiivisesti lukemista. Toiset ovat kaunokirjallisuuden
suurkuluttajia, toiset taas suorastaan ahmivat psykologian
ja elämäntaidon populaaria tietokirjallisuutta. Moni korostaa
sitä, että kirjojen lukeminen on auttanut heitä suuresti. Esimerkiksi
teologi Tommy Hellsten kuvaa menestyskirjassaan
Virtahepo olohuoneena miten vapauttavana hän itse koki tutustumisen
alkoholistiperheissä kasvaneiden lasten elämästä kerto
vaan
kirjallisuuteen. ”Luin sitä ahmien. Tunsin että ensimmäi

sen
kerran joku oli todella käsittänyt mistä minun elämässäni oli
kyse. Sain tiedon asiasta joka oli vaivannut minua koko elämäni
ajan.”

Kirjat ja tietenkin myös elokuvat ja muut kulttuurituotteet
auttavat meitä selviytymään. Hyvin usein ihmiset lukevat mielellään
juuri sellaista kirjallisuutta, joka käsittelee lapsuudesta
tuttuja aiheita. Kirjat "nostavat kissoja pöydälle", avaavat arkoja
aiheita ja osoittavat, että se mikä meistä tuntuu kaikkein yksityisimmältä,
onkin yleistä. Ne opettavat meille suvaitsevaisuutta
saadessaan meidät ymmärtämään paremmin itseämme ja
muita ihmisiä.

”Minua ovat auttaneet kirjat!" kirjoittaa nimimerkki Sirpale,
joka ei muista, että häntä olisi koskaan kotona kiitetty tai kehuttu.
Hänen kuvaavin ja kipein lapsuudenmuistonsa on se,
kun hän kertoi äidilleen, miksi hän halusi isona tulla, ja hänen
äitinsä vastasi siihen: ”Minusta tuntuu, ettei sinusta tule mi
?)
,)

tään. Luin paljon ja kaikenlaista”, hän jatkaa, "kirjan kanssa
koin elämän ilot ja surut. Kirjat antoivat lohtua, opettivat ymmärtämään,
antoivat uusia näkökulmia. Kirjat olivat minulle
peili, josta peilasin itseäni koko ajan. Ne auttoivat minua kasvamaan."

Riitta
joutui ahtaassa kodissa nukkumaan samassa sängyssä
isänsä kanssa, joka käytti häntä usein öisin seksuaalisesti hyväkseen.
Myös hänelle kirjat ovat merkinneet paljon. "Luin kirjoja
kasvatuksesta, luin psykologiaa, luin Raamattua. Muista sain
apua, vain Raamattu ahdisti. Ilmeisesti en osannut sitä lukea tai
sitten sitä ei ole osattu kirjoittaa. Viktor Franklin kirja Ibmz'Jyyden
rajalla teki minuun kaikkein suurimman vaikutuksen aika
naan.
Se oli alku mun kasvulle. Kun kerran tuokin selvisi toivon

varassa niin johan nyt on jotakin jos mä en saa itseäni vahvaksi ja
elä niin että sitten kun on aika mä löydän miehen joka on hellä
ja luotettava. Löysin kuin sattumalta aina oikean kirjan, juuri
sen jota tarvitsin. Aloinkin ajatella että Jumala pudottaa käteeni
aina oikean kirjan. Ja uskon vieläkin."

Kirjat ovat monelle ihmiselle olleet myös tarpeellista viihdettä,
jonka avulla he ovat hetkellisesti voineet unohtaa huolensa
ja vaikeutensa: "Olen aina ollut kova lukemaan”, kirjoittaa
Raija, joka koki vanhempiensa riitaisen avioeron hyvin vaikeana.
"Elin ja elän vieläkin joskus kirjojen mielikuvitusmaailmassa
ja unohdan ikävän todellisuuden. Suuri apu selviytymisessä
on ollut myös unohtamisen taito. Olen halunnut pyyhkiä pois

mielestäni ikävät asiat joiden penkominen on ollut tuskallista.”

MUITA KEINOJA

 

Kun ryhdytään tarkastelemaan seikkoja, jotka auttavat ihmisiä
selviytymään, huomataan pian, että suojaavien tekijöiden luettelo
on lähes ehtymätön. Edellä on puhuttu ihmisistä, kotielämistä,
luonnosta, mielikuvituksesta, kirjoittamisesta ja kirjallisuudesta,
mutta lista jatkuu. Monia lapsia auttaa selviytymään
se, että he huomaavat menestyvänsä koulussa tai olevansa kyvykkäitä
jossakin harrastuksessa, kuten urheilussa, musiikissa,
käsitöissä, peleissä tai partiossa.

”Harrastukset veivät ajatukset pois ikävistä kotiasioista, mieli
sai levätä ja ruumiista poiStui jännitykset urheillessa. Piirtäessäni
ja maalatessani kotona useita tunteja kuvasin ehkä tunteita
ni
väreillä, joka tapauksessa työn valmistuttua oli huojentunut

olo", kirjoittaa sota-aikana lapsuutensa elänyt juhani.

Sarin kommentti: ”Koulussa ja opinnoissa kohtalaisesti menestyminen
ovat auttaneet sisäistämään 'minä olen hyvä ihminen'-ajatusta",
heijastelee varmasti monen vaikeista oloista huolimatta
hyvin selviytyneen lapsen kokemusta.

Monet vaikean lapsuuden eläneet ihmiset kertovat siitä, miten
heidän oli olosuhteiden vuoksi pakko itsenäistyä jo nuorena
ja ottaa vastuu omasta elämästään. Joidenkin pelastuksena on ollut
juuri tuo varhainen lentäminen pois pesästä.

Nimimerkki Etsin banner löydän 5102, joka joutui isäpuolensa
seksuaalisen hyväksikäytön kohteeksi, kirjoittaa: "Tuo aikainen
lähtö kotoa oli ratkaisu siihen, että pääsin pois helvetistä."

Myös Markun kohdalla lähteminen näyttää olleen pelastus:
"Pieksämistäni jatkui murrosikään saakka. Viimeisen kerran isä
hakkasi minua suutarin remmillä, otti nitroja ja kirosi, että minun
takiani häneltä lähtee henki. Heti kun koulu loppui karkasin
kotoa.”

Tietynlaiset luonteenpiirteet ja asennoitumistavat vaikuttavat
selviytymisen kannalta hyödyllisiltä. Tällaisia ovat mm. voimakastahtoisuus,
itsepäisyys ja päämäärätietoisuus. Saamissani
kirjeissä monet kertovat, miten heissä jo lapsena heräsi tietynlainen
näyttämisen halu, joka auttoi heitä selviämään.

Esimerkiksi Ritz/cz, joka menetti lapsena vanhempansa ja jota
hänen adoptioäitinsä kuritti usein ruumiillisesti, uskoo, että hän
on sinnikkyytenSä, periksiantamattomuutensa ja itsepäisen
luonteensa vuoksi selvinnyt siihen, missä nyt on. Myös Paula uskoo,
että hänen selviytymisensä selitys löytyy hänen voimakkaasta
tahdostaan. "Olen aina tiennyt mitä haluan ja pyrkinyt

selviytymään vaikeuksienkin läpi kohti tavoitteitani. Eräs esi

mieheni
sanoikin minua uuteen tehtävään laittaessaan että 'sinähän
pysyt vaikka kynsisräsi seinällä kiinni jos niin haluat'.”

Iirir, joka kärsi vuoteenkastelusta, sai kuulla monet haukut
lapsuudessaan, mutta hän löysi vähitellen suhtautumistavan,
josta hän sai voimaa. "Haettiin esimerkiksi lunta pesuvatiin, minun
piti istua siihen ilman housuja ja sitten komennettiin nuoremmat
sisarukset ympärille katsomaan 'meidän sikaa', 'pisikettä',
'kusiketta' — nimityksiä riitti. Tai sitten levitettiin lakana
näkyvälle paikalle, että 'koko kylä näkee millainen sika meillä
on.' Kun nuorena pääsi konttoriopistoon äitini sanoi: 'Miten sinä
nyt sellaiseen, ethän sinä noilla isoilla käsilläsi pysty edes koneella
kirjoittamaan.' Minä päätin näyttää ja myöhemmin konekirjoitusnopeuteni
oli suomenmestaruustasoa.”

jaakko, jolla on ikää komeat 84 vuotta, on ollut mukana kolmessa
sodassa. Hän on naimisissa ja hänellä on neljä lasta, kymmenen
lastenlasta ja kuusi lastenlastenlasta. Hän kirjoittaa:
”Kun ei ollut kotia eikä sukulaisia niin minua on huutokaupalla
kunta myynyt että kuka halavimmalla ottaa hoitoonsa. Sain
kuulla sitten koulussa ollessanikin nimen 'kunnan elätti'. Se
kasvatti vain sisua ja päätin, että kun tulen aikuisemmaksi niin
tien niin kovasti työtä ja näytän vielä, että eletään sitä meilläkin.
Ja nyt on hyvä muistella menneitä aikoja. Niistä olisi vaikka
kirjan kirjoittaisi. Olen ikäni tehnyt kovasti työtä ja olen nyt
tyytyväinen elämääni."

Olen vakuuttunut siitä, että huumori näyttelee suurempaa
osaa ihmisen selviytymisessä kuin arvaammekaan. Moni kirjoittajista
mainitsee huumorin yhdeksi selviämiskeinoistaan, mutta
kirjeissä ei kerrota tarkemmin, millä tavoin huumoria on viljel
ty.
Syy on ymmärrettävä: henkilökohtaisesta tragikoomisesta

huumorisra on vaikea kirjoittaa. Voimme tuntea suurta helpotusta,
kun saamme tilaisuuden nauraa vaikkapa sisarustemme
kanssa menneisyyden kipeille kokemuksille, mutta nuo jutut
ovat sisäpiirin vitsejä, joita ulkopuolisten ei voi odottaa ymmärtävän.

Kun
ihminen osaa nauraa omalle kohtalolleen ja nähdä menneisyytensä
pikemminkin koomisessa kuin traagisessa valossa,
hän vapautuu sen kahleista. Kautta aikojen ihmiset ovat vitsailleet
vakavista asioista ja viljelleet mustaa huumoria setviessään
kokemiaan kauheuksia. Steven Spielbergin ohjaamassa, natsien
polttouhreista kertovassa elokuvassa Schindlerin lista on kohtaus,
jossa ryhmä juutalaisia seisoo ringissä keskellä keskitysleirin
kolkkoa pihaa ja kertoo toisilleen keskitysleiriaiheisia kaskuja.
Huumorin käyttäminen siinä saattoi hämmentää elokuvan katsojaa,
mutta leiriläisille se oli ilmeisestikin tärkeimpiä keinoja
selvitä päivästä toiseen.

Tutustuessani kriisiterapiaa ja katastrofipsykologiaa käsittelevään
kirjallisuuteen olen kiinnittänyt huomiota siihen, miten
harvoin alan asiantuntijat ottavat vakavassa mielessä esiin huumorin
hyödyllisenä toipumisen keinona. Kadunmies tietää kuitenkin,
että kaikkiin asioihin piiloutuvan humoristisen puolen
löytäminen on tehokkaimpita tapoja selviytyä rankoisra tilanteista
ja kokemuksista.

Taina valaisee hieman huumorin tätä puolta kertoessaan
omaSta tavastaan käyttää huumoria, kun hän on halunnut auttaa
itseään ja lapsiaan selviytymään miehensä alkoholismista ja väkivaltaisuudesta.
"Muistan arkipäiviä jolloin koko perhe, lapset
ja minä, olimme alakuloisia ja huolestuneita jostakin todellises
ta
asiasta. Menin joskus isojen peilien eteen ja aloin tanssia. Tein

mitä kummallisimpia hyppyjä ja liikesarjoja kunnes tanssimisesta
ei tullut mitään. Kerroin lapsille myös 'hulluja' juttuja ja
satuja ja teimme yhdessä muitakin hassuja tempauksia. Ne olivat
meidän yhteisiä elämänselviytymiskeinoja. Vaikka lapset
ovat aikuisia he saattavat vielä joskus pyytää minua tanssimaan
peilin edessä ja yleensä minä suostun — sen ilon suon itselleni ja
lapsilleni."

Myöskään uskonnon merkitystä selviytymisessä ei voi vähätellä.
VarmaSti on lukemattomia vaikean lapsuuden kokeneita
ihmisiä, joille usko on antanut voimaa ja toivoa. Uskoon tuleminen
on ollut monelle suoranainen pelastus ja moni on voinut puhua
luottamuksellisesti uskontovereittensa kanssa asioista, joista
toiset eivät uskalla puhua edes ammattiauttajille.

En ole tässä kirjassa erityisesti korostanut psykoterapian ja
mielenterveydellisen hoidon merkitystä ihmisten selviytymisen
tukena, mutta se ei tarkoita, että haluaisin väheksyä ammatillisen
avun hyödyllisyyttä. Olen vain halunnut painottaa sitä, että
selviytymisen keinoja on monia. Antakaamme lopuksi puheenvuoro
nimimerkille Paljon kc'z'ryz'nyt, joka kertoo, miten paljon terapia
on häntä auttanut. "Jouduin koko lapsuuteni insestin uhriksi.
Äiti yllätti minut ja veljeni rysän päältä ollessani 11-vuotias
ja haukkui minut huoraksi ja antoi selkään. Kuukautiseni
olivat runsaat ja epäsäännölliset ja mennessäni töihin ne jäivät
kokonaan pois. Olin ylirasittunut ja jouduin mielisairaalaan saamaan
hormonihoitoa, mutta en uskaltanut kertoa lapsuudestani.
Sen jälkeen menin naimisiin, mutta liitto päättyi lapsettomuuteen
ja miehen uskottomuuteen. Olin rahaton, jouduin eläkkeelle
ja kärsin unettomuudesta. Tein suojatöitä ja autoin koto
na
maalla, kunnes kaksi vuotta sitten muuttui koko elämäni.

Kerroin psykologille lapsuuteni traumat ja minulta vähennettiin
lääkkeitä ja kuukautiseni alkoivat jälleen pelata. Suhde mieheenkin
sai aivan uusia ulottuvuuksia ja tarmoni senkun kasvoi.
Elän viisikymppistä lähennellessäni elämäni parasta aikaa. En
jaksa käsittää miksi minä olin äitini mielestä syyllinen. Suhteeni
äitiini on kuitenkin kunnossa nykyään. Lapsuus kovetti minut
kestämään maailman kolhut, mutta samalla se opetti, että ei pitäisi
salata asioita. Aina on joku joka ymmärtää. Nyt elämäni
täyttää työ ja rakkaus. Olen aivan kuin päässyt pahalta puolelta
valoon ja nautin jokaisesta hetkestä, jotka saan elää tässä kauniissa
maassa. En ole katkera vaan nöyrä ja kiitollinen.”
Kysymys siitä, mikä meitä on auttanut selviämään "kaikesta
huolimatta” tai ”niinkin hyvin”, on ilmeisesti hyödyllinen. Se
nostaa elämästämme esille voimavaroja, joita emme välttämättä
muuten tule ajatelleeksi. Eräs kirjoittajista toteaakin: ”Tuota
kysymystä olisi pitänyt pohtia jo paljon aikaisemmin elämäni
varrella, koska pohtiessani huomasin kuinka monta vahvuutta

minä omistan."

Ymmärrys

 

auttaa

"Kauan sitten eli Intiassa nuori nainen nimeltä Kisa
G0tami. Hän tapasi miehen, johon hän rakastui
ja joka myös rakasti häntä. Pariskunta avioitui eikä
aikaakaan kun heille syntyi poika. Vanhemmat
olivat hyvin onnellisia seuratessaan poikansa varttumista.
Ollessaan kahden ja puolen vuoden ikäinen
poika kuitenkin yllättäen sairastui ja kuoli.
Kisan maailma romahti. Hänet valtasi niin suuri
suru, että hän ei suostunut uskomaan, että poika
oli kuollut. Hän kulki ympäriinsä kantaen pojan
pientä ruumista sylissään kysellen ihmisiltä epätoivoisesti
lääkettä, joka parantaisi pojan. Lopulta
Kisa GOtami löysi tiensä kuuluisan Buddhan luo
ja pyysi tätä parantamaan poikansa. Buddha katsoi
Kisaa ja tuntien suurta myötätuntoa hän sanoi:
'Kyllä, minä autan sinua, mutta sitä ennen tarvitsen
kourallisen sinapinsiemeniä.' Kun Kisa ilmoitti
että hän on valmis tekemään mitä tahansa hankkiakseen
tarvittavan määrän siemeniä, Buddha lisäsi:
'Mutta siementen tulee olla peräisin kodiSta,

jossa kukaan ei ole menettänyt lastaan, puolisoaan

eikä vanhempaansa. Kaikkien siementen on oltava
peräisin sellaisesta talosta, jossa kuolema ei ole vieraillut.'

Kisa
Gotami meni talosta taloon kysellen sinapinsiemeniä,
mutta joka talossa hän sai saman vastauksen:
'On meillä sinulle sinapinsiemeniä antaa,
mutta meitä on elossa vähemmän kuin meitä on
kuollut.' Jokainen oli menettänyt isän tai äidin,
vaimon tai miehen, pojan tai tyttären. Hän vieraili
monissa kodeissa ja sai aina kuulla erilaisista menetyksistä.
Kun hän oli käynyt kylän kaikissa taloissa
hänen silmänsä aukenivat ja hän ymmärsi,
että kukaan ei säästy elämässään menetyksiltä ja
surulta ja että hän ei ollut yksin. Hänen surunsa
oli muuntunut myötätunnoksi kaikkia surevia ihmisiä
kohtaan. Nyt hän kykeni suremaan poikansa

kuoleman ja hautaamaan tämän ruumiin.”

Van/Ja buddhalainen tarina

Yksi 1990-luvun merkittävistä psykologian edistysaskelista on
kriisi- ja katastrofipsykologian kehittyminen. Sen avulla on
opittu ymmärtämään paremmin sitä, miten ihminen reagoi
traumaattisiin kriiseihin ja miten selviytymiStä voidaan edistää.
Järkyttävässä tilanteessa ihminen ei tiedä, miten hänen tulisi
toimia, ja siksi hän toimii vaistonvaraisesti. Hän tekee sen minkä
sillä hetkellä parhaaksi näkee. Vasta jälkeenpäin hän alkaa
käydä kokemaansa läpi ja pohtia sellaisia kysymyksiä kuten:

— Mitä siinä oikein tapahtui?

— Miksi kävi niin kuin kävi?

— Kenen syytä se oli?

— Olisinko voinut tehdä jotakin estääkseni sen mitä tapah
tui?

Mitä
minusta nyt ajatellaan?

Se, miten ihminen vastaa tällaisiin ja muihin vastaaviin kysymyksiin
onnettomuuden jälkeen, vaikuttaa hänen selviytymiseensä.
Esimerkiksi rikoksen uhria auttaa se, että hän ymmärtää
mitä tapahtui, että hän ei syytä tapahtuneesta itseään, että hän
tajuaa toimineensa siinä tilanteessa niin järkevästi kuin olosuhteet
huomioon ottaen oli mahdollista ja on toiveikas sen suhteen,
että hänen on mahdollista toipua kokemastaan.

Kriisipsykologiaan liittyy oleellisesti psykologinen ensiapu,
”jälkipuinti", josta usein suomenkielessäkin käytetään englanninkielistä
termiä debrz'dz'ng. Siinä järkyttävien kokemusten uhriksi
joutuneille ihmisille tarjotaan välittömästi tapahtuman jälkeen
— jopa jo samana tai seuraavana päivänä — mahdollisuus
keskusteluun, jossa käydään läpi tapahtunut ja tuetaan ihmisten
selviytymistä.

Debriefingin avulla kriisin kokeneet ihmiset saavat etäisyyttä
kokemaansa, kuulevat miten muut ovat reagoineet vastaavassa
tilanteessa ja ymmärtävät paremmin itseään ja toisiaan. He
vakuuttuvat siitä, että heidän reaktionsa ovat olleet normaaleja
ja asiaankuuluvia ja huomaavat, että he eivät olisi voineet niillä
tiedoilla ja taidoilla, jotka heillä siinä tilanteessa oli, estää onnettomuutta
tapahtumasta. Debriefingin tarkoituksena on antaa
ihmisille toivoa: vaikka kokemus olisi ollut kuinka järkyttävä

tahansa, siitä voi aikaa myöten selviytyä.

Pelottavat tai ahdistavat kokemukset muuttuvat vähemmän
pelottaviksi ja ahdistaviksi, kun ihminen saa niihin etäisyyttä ja
ymmärtää, mitä oikein tapahtui ja mistä siinä kaikessa oli kyse.
Esimerkiksi alkoholistiperheissä kasvaneiden lasten selviytyminen
ei näytä riippuvan niinkään siitä, miten kauheita kokemuksia
näillä lapsilla on kuin siitä, onko heillä ollut kasvunsa aikana
joku toinen ihminen, jonka kanssa he ovat voineet puhua kokemuksistaan
ja tehdä sen, mihin debriefing tähtää. Kyseessä on
voinut olla kuka tahansa ihminen, perheenjäsen, sukulainen,
kummitäti, tukihenkilö tai kohtalotoveri, toinen lapsi, jolla on
ollut perheessään vastaavia ongelmia. Puhuminen auttaa lapsia
saamaan etäisyyttä perheensä vaikeuksiin. He eivät syytä ongelmista
itseään ja oppivat suhtautumaan asioihin tyynemmin ja
vähemmän henkilökohtaisesti.

"Tiesin, että äitini oli alkoholisti", kirjoittaa Rz'5t0, "siitä puhuttiin
perheessämme usein. Hän saattoi jättää meidät illalla
yksin kotiin ja mennä kapakkaan. Ja voi niitä kertoja jolloin hän
lupasi sitä tai tätä eikä siitä sitten tullut mitään. Tottakai se oli
aina pettymys, mutta minä tiesin että hän on alkoholisti ja alkoholistit
ovat sellaisia.”

Vasta viime aikoina on ymmärretty, miten tärkeää on suoda
erilaisten koettelemusten uhreiksi joutuneille lapsille mahdollisuus
puhua kokemuksistaan ja tavata kohtalotovereitaan. Keskustelutilaisuuksia
ja kokoontumisia on järjestetty mm. sodan
jaloissa kasvaneille lapsille, perheväkivallan ja insestin uhreille
sekä alkoholistiperheiden lapsille. Monista sairauksiSta, vammoista
ja ongelmista kärsivien ihmisten perheet voivat osallistua
sopeutumisvalmennukseen, kursseille ja leireille, jotka tar
joavat
myös lapsille mahdollisuuden saada asiasta tietoa sekä ta

vata
ja keskustella samassa tilanteessa olevien kanssa.

Esimerkiksi Yhdysvalloissa on sopeutumisvalmennuksella
ryhdytty viime vuosina aktiivisesti tukemaan lapsia, joiden vanhemmista
toinen kärsii pitkäaikaisesta depressiOSta. Tiedetään,
että vanhemman masentuneisuus on riskitekijä, joka lisää lapsen
todennäköisyyttä sairastua myöhemmin elämässään samaan sairauteen.
Kun on tutkittu lapsia, jotka ovat kasvaneet depressioperheessä
mutta jotka eivät ole myöhemmin itse kärsineet masennuksesta,
on havaittu hyvin selviytyneiden lasten ymmärtävän,
että kyseessä on heistä riippumaton sairaus. Tämän havainnon
perusteella annetaan lapsille masennusperheiden sopeutumiskursseilla
selkeää tietoa depressiosta. He saavat tilaisuuden
kysellä ja keskustella kaikista heidän mieltään painavista kysymyksistä
ja lisäksi tavata kohtalotovereitaan. Tulokset ovat 01leet
niin rohkaisevia, että toiminta on laajennettu koskemaan
myös muita mielenterveyshäiriötä.

Järkytyksiin ja kielteisiin kokemuksiin liittyvien tunteiden,
kuten hämmennyksen, häpeän ja syyllisyyden, purkaminen tapahtuu
parhaiten lapsuudessa, mutta se ei ole kuitenkaan koskaan
liian myöhäistä.

”Isäni oli melkoinen itsevaltias", kertoo Heli pohtiessaan lapsuuttaan.
”Hän piti komennon täysin käsissään. Hänen kanssaan
ei voinut olla eri mieltä. Hän sai vähän väliä voimakkaita raivokohtauksia,
joiden kohteeksi joutui säännönmukaisesti äitini.
Selvin muistikuvani noilta ajoilta on pelko. Se oli tavattoman
ahdistavaa, koska lapsena en pystynyt jäsentelemään asioita, en
voinut ymmärtää mitä tapahtui ja miksi. Oli vain vaikeaa ja pelortavaa
olla kotona. Äitiä olisin halunnut puoluStaa ja auttaa,

mutta pelko isaa kohtaan oli liian suurta ja lamauttavaa. Muis

tan,
kuinka toivoin, että isä ja äiti olisivat eronneet, mutta he eivät
eronneet. Siinä sitten kasvoimme ja vuorollamme sitten lähdimme
pesästä maailmalle. Aikuistuessani aloin tietää asioista ja
jollakin tapaa nähdä asiat laajemmin. Aloin ymmärtää miksi isä
käyttäytyi niin kuin käyttäytyi. Aloin myös nähdä niitä hyviä
puolia, joita hänessä kuitenkin oli vaikka huonot puolet nähdään
ja koetaan aina selvimpinä. En missään vaiheessa ole hyväksynyt
sitä pahaa mitä jouduin näkemään, mutta olen oppinut
kuitenkin hieman ymmärtämään hänen käyttäytymisensä syitä
ja sen seurauksia."

On monta tapaa oppia paremmin ymmärtämään menneisyyden
kokemuksia. Voimme lukea kirjallisuutta, kuunnella asiantuntijoita,
pohtia tapahtumia mielessämme tai keskustella muiden
ihmisten kanssa, jotka ovat kokeneet jotakin samaa.

Leila kärsi lapsena äitinsä arvaamattomuudesta. Hän oli
miettinyt päänsä puhki yrittäessään ymmärtää äitiään, jonka
mieli vaihtui niin, että hän oli väliin onnellinen ja hyväntuulinen
ja sitten yhtäkkiä synkkä ja vihainen. Leila ei koskaan voinut
tietää millä tuulella hänen äitinsä oli, ja häneltä kului paljon
energiaa siihen, että hän yritti ennustaa äitinsä reaktioita. Hän
oli teini-ikäinen, kun hän kerran luki lehdestä maanis-depressiivisyydestä
(joka nykyisin kulkee nimellä kaksisuuntainen mielialahäiriö)
ja silloin hän ymmärsi, mikä hänen äitiään vaivasi.
Hän meni kirjastoon ja luki kaiken löytämänsä aihetta käsittelevän
kirjallisuuden. Hän tajusi, mistä äidin käyttäytymisessä oli
kyse, ja kun äiti muutamaa vuotta myöhemmin joutui ensimäistä
kertaa psykiatriseen sairaalaan hoitoon ja sai kyseisen diagnoosin,
Leila tiesi olleensa oikeassa.

Nykyisin on paljon erilaisia ryhmiä, joissa ihmiset voivat

keskustella toisten samanlaisia vaikeuksia lapsuudessaan kokeneiden
ihmisten kanssa. Tunnetuimpia näistä ryhmistä ovat Alkoholistien
aikuiset lapset -ryhmät eli ns. läheisriippuvuusryhmät,
jotka noudattavat AA-liikkeen oppeja. Ryhmissä voivat
vanhempien alkoholismista tai muusta sairaudesta lapsuudessaan
kärsineet keskustella kokemuksistaan ja siten selviytyä elämässään
eteenpäin.

Viime vuosina ovat monet ihmiset löytäneet internetistä
luontevan kanavan keskustella henkilökohtaisista asioistaan sähköpostin
välityksellä muiden kanssa. Internetin ns. uutisryhmät
keräävät miljoonia ihmisiä ympäri maailman keskustelemaan
mitä erilaisimmista aiheista. Uutisryhmien paljoudesta voi löytää
useita ryhmiä, joissa käydään aktiivista keskustelua vaikeasta
lapsuudesta ja siitä selviytymisestä. Kiinnostuneet voivat tutustua
kotimaisiin ryhmiin ottamalla yhteyttä esimerkiksi osoitteisiin
sfrzetkeskmtelu.lapsuus, anet. keikastelu. psykologia tai niihin
moniin kansainvälisiin ryhmiin, joiden nimen alkuosa muodostuu
sanoista alt.abme, alt.5upport tai alt. recovery.

Leena on esimerkki ihmisestä, jota omien kokemusten pohtiminen
muiden ihmisten kanssa on auttanut ymmärtämään paremmin
menneisyyttään. Hän miettii omaa lapsuuttaan seuraavasti:
”Olen oivaltanut, että vaikeudet eivät ole siksi, että kauheasti
kärsimme, vaan siksi, että jotakin niistä oppisimme. Ymmärrykseni
itseäni ja toisia kohtaan on kasvanut. Nyt kun olen
jo pystynyt antamaan anteeksi äidilleni kokemani vääryydet
ymmärrän häntäkin ja hänen osaansa tässä maailmassa ja että
hänkin teki vain sen mihin kykeni. Ja lopultakin minun vaikea
lapsuuteni on ollut vain minun tapani kokea asioita. Minun tie
ni
on ollut tämä masentumisen, mitättömyyden ja lamaantumi

sen
kautta kasvaminen. Joku toinen olisi: kokenut toisin, reagoinut
toisin, vaikkapa sisuuntunut ja halunnut näyttää.”

Taralle hänen isänsä alkoholismi ja kaikki siihen liittyvät
karmeudet ovat olleet raskas taakka, mutta häntäkin on auttanut
tietoinen pyrkimys ymmärtää isäänsä: "On taas aika, kun en
tiedä mitä isälle kuuluu. Kun hän juo emme pidä yhteyttä.
Mutta silti minä kaipaan häntä niin, että rintaan koskee. Minä
rakastan häntä huolimatta siitä kaikesta pahasta minkä hän minulle
on tehnyt. Se ei aina ole helppoa. Mutta minkä hän sairaudelleen
mahtaa. Kaikkein vähiten minä sille mitään voin. Kesti
kauan tajuta se. Minä en ole hänen parantajansa vaan hänen tyttärensä."

Kun
lapsi kohtaa häntä hämmentävän asian, jota hän ei voi
ymmärtää, se alkaa vaivata häntä. Hän ehkä yrittää kysellä siitä
aikuisilta, mutta jos aihe on arka, jos siitä ei sovi keskustella kotona
eikä oikein kodin ulkopuolellakaan, hän joutuu pohtimaan
asiaa yksin ja saattaa muodostaa mielessään virheellisiä käsityksiä
asioista. Keskustelemalla kokemuksista muiden ihmisten
kanssa vääriä uskomuksia voidaan oikoa vielä vuosienkin kuluttua.
Esimerkiksi Pia, jonka tapasin kauan sitten ollessani työssä
psykiatrisessa sairaalassa, oli elänyt vuosia siinä käsityksessä, että
hänen äitinsä oli hylännyt hänet kun hän oli pieni. Hänen äänessään
oli tiettyä katkeruutta, kun hän lausui maagiset sanat:
"äitini hylkäsi minut, kun olin kolmen vuoden ikäinen". Äiti
onnistuttiin kuitenkin kutsumaan sairaalaan keskustelemaan
Pian tilanteesta ja tapaamisen aikana kävi ilmi, että hän ei suinkaan
ollut mielestään koskaan hylännyt Piaa. Hänellä oli oman
kertomansa mukaan ollut alkoholiongelmia noihin aikoihin, ja

hänen elämänsä oli ollut siinä maari levotonta, että hän oli ha

lunnut
järjestää Pialle paremman kodin, minkä itse pystyi tarjoamaan.
Sosiaaliviranomaiset olivat auttaneet häntä sijaisperheen
löytämisessä ja sellainen oli sitten löytynytkin toisesta kaupungista.
Äiti oli kärsinyt suuresti Piasta luopumisestaan, mutta
hän oli pysynyt päätöksessään ajatellen, että se olisi Pian kannalta
paras ratkaisu. Menneisyydestä keskusteleminen ja äidin näkemysten
kuuleminen auttoi Piaa ymmärtämään paremmin äitiään
ja saamaan realistisemman kuvan oman elämänsä käsikirjoituksesta.

Marjatta
kertoo kirjeessään, että kun hän oli kolmivuotias,
hänet adoptoitiin äitinsä sisarelle, joka asui toisella paikkakunnalla.
"Kotiin jäivät äidin ja isän lisäksi yksivuoriaat kaksoispojat
ja isosiskoni. Pohdin usein mielessäni miksi minut oli annettu
pois. Tätini sanoi, että perheemme oli niin köyhä eikä sillä ollut
varaa elättää koko lapsilaumaa. Vastaus ei tyydyttänyt -minua.
Aikuisena kirjoitin isälle ja kysyin asian oikeata laitaa. Hän
vastasi, että syy oli se, että hän oli luullut, että minä en ole hänen
lapsensa.”

Keskustelun käynnistäminen omien vanhempien kanssa lapsuuden
kielteisistä kokemuksista ei välttämättä ole helppoa. Jos
vanhemmista vähänkin tuntuu siltä, että lapsi haluaa puhua
menneisyydestä vain syyttääkseen heitä omista ongelmistaan, he
ajautuvat helposti puolustusasemiin eikä keskustelu siinä tapauksessa
yleensä muodostu kovinkaan hedelmälliseksi. Monet
ihmiset ovat kertoneet, miten he psykoterapiassa käydessään
ovat kotona yrittäneet puhua äitinsä tai isänsä kanssa lapsuudestaan
— katastrofaalisin seurauksin.

Jos on itse tai muiden ihmisten avulla onnistunut käsittele
mään
menneisyyden kokemuksia niin pitkälle, että niisrä voi jo

keskustella vanhempiensa kanssa ilman kaunaa, kuin utelias historiankirjoittaja,
voi keskustelusta kuitenkin tulla hyvinkin hedelmällinen.
Tuloksena voi olla syvällinen ja rehellinen kuva siitä,
miksi oma perhe on ollut sellainen kuin on ollut.

Tiina kuvaa myönteisenä kokemuksena vanhempiensa kanssa
käymänsä keskustelut. Hän kasvoi alkoholistiperheessä ja häntä
kiusattiin paljon sen vuoksi sekä koulussa että pihapiirissä.
"Olen puhunut molempien vanhempieni kanssa menneistä ja
monet asiat ovat selvinneet minulle. En enää haudo itsemurhaa
ja painajaiseni loppuivat puhuttuani isäni kanssa asiat selviksi.
Itse asiassa näin pian sen keskustelun jälkeen unen, jossa en ollutkaan
ahdistunut vaan yllättynyt kun löysin sen kotioven, jota
painajaisissani olin aina etsinyt. Menin sisälle ja katselin ympärilleni
ja mikään ei ollut muuttunut. Tunsin oloni levolliseksi ja
lähdin pois. Siihen päättyivät ne painajaiset."

Myös Raila on onnistunut puhumaan lapsuudestaan äitinsä
kanssa. ”Olen selvinnyt puhumalla ammattiauttajien kanssa ja
ihme kyllä äitini kanssa joka myös itse ymmärtää sen tuskan mitä
mulle tuotti, mutta jatkaa silti juomista saman miehen kanssa."

Niihin
aikoihin kun kirjoitin tätä kirjaa, istuin kerran autossa
matkalla Wienin lentokentältä erääseen psykoterapiakongressiin.
Juttelin jugoslavialaisen kuljettajan kanssa niitä näitä ja tulin
kertoneeksi hänelle kirjastani. Kuljettaja kiinnostui aiheesta
ja sanoi, että hän sai pienenä usein remmiä isältään.

”Meillä Suomessa lasten lyöminen on nykyisin laissa kielletty”,
minä kerroin.

”Niin mutta minä ansaitsin sen aina", hän selitti ja kertoi

esimerkin, joka ei vakuuttanut minua eikä oikein häntä itseään

kään.
Hän oli saanut selkäänsä, kun oli kastellut kenkänsä ollessaan
läheisellä joella kalassa. Hän mietti sitten hetken ja jatkoi:
"Mutta en minä kyllä ikinä löisi omaa lastani."

"Minustakin tuntuisi pahalta lyödä omaa lastani", minä vastasin.

"Se
oli kuitenkin siihen aikaan normaalia”, hän puolusti
sitten, onko ollut paha asia kun hän on minua kurittanut. Minä
sanoin vain, että se oli sen aikaista kasvatusta ja että nykyään
kasvatetaan toisin."

Monet saamieni kirjeiden kirjoittajiSta kertovat oppineensa
vuosien varrella vähitellen ymmärtämään vanhempiaan, jopa
tuntemaan myötätuntoa heitä kohtaan.

Minna yrittää ymmärtää nyt jo kuollutta alkoholisti-isäänsä.
”Isäni oli musiikki-ihmisiä ja hänen perheensä joutui lähtemään
Karjalasta pariinkin otteeseen. Lähtökohta hänen elämässään ei
siis ollut kovin hyvä — ainakaan hänelle. Herkkä mies, joka ei
osannut kääntää vastoinkäymisiään voitokseen".

Näin kirjoittaa Saara: "Olen ruvennut huomaamaan, että
vanhempanikin ovat vain keskenkawuisia penskoja mieleltään ja
mikä minä olen heitä tuomitsemaan. Minkäänlaista kasvua en
heissä huomaa, vaikka keski—ikä on jo ohitettu. On vain ihana
tunne kun heidän ongelmansa eivät ole enää minun ongelmia."

Ja näin Leila, jota hänen ahdasmielisen uskovainen äitinsä
kuritti usein ruumiillisesti: ”Näin aikuisena olen monta kertaa
Jc'z'zz'linyt c'z'z'tz'c'z', sillä häneltä on elämä jäänyt osittain elämättä
tuon tiukan uskonnollisen elämänkatsomuksen takia. Muuten
hän on elossa vieläkin ja olen saanut häntä aika paljon ”kasvatet
tua'
katsomaan asioita avarakatseisemmin."

Joskus ymmärtäminen voi auttaa ihmisiä myös antamaan
vanhemmilleen anteeksi. Heidi joutui lapsuudessaan kokemaan
mm. isän lähentely-yrityksiä ja kuuntelemaan lukemattomia
kertoja onnettoman äitinsä itsemurhauhkauksia. Häntä on auttanut,
kun hän on mielessään analysoinut vanhempiaan niin, että
on voinut antaa heille synninpäästön: "Nuorena aikuisena, sitten
kun minulla oli 'tilaa' ajatella, yritin ymmärtää vanhempia.ni.
Ajattelin äitiä, jonka iloluontoinen äiti vei vauvansa omalle
äidilleen hoidettavaksi ja kasvatettavaksi. Ajattelin äitini lapsuutta
monimuotoisessa suurperheessä, jossa häntä varmasti rakastettiin.
Mutta äidittömyys ja isättömyys on möykky, jota hän
on varmaan kantanut sisimmässään läpi koko elämänsä. Se tulee
esiin hänen yhä harhailevammissa puheissaan. Ajattelin isää,
pientä orpopoikaa. Hänen vanhempansa kuolivat keuhkotautiin,
kun hän oli viisivuotias. Jo kolmivuotiaana hänet oli siirretty
kummiensa hoitoon. Muistan heidät ja heidän tyttärensä. Pidin
heistä, mutta isä ei. Isättömyys ja äidittömyys ja se ettei hän äidistään
muista muuta kuin hahmon makaamassa kamarin sängyssä
purkautuu surullisena kaipauksena silloin, kun hän on
pehmentänyt mieltään muutamalla viinakulauksella. Ajattelin,
ettei heillä ollut oman isän ja äidin mallia isänä ja äitinä olemiseen,
siksi he eivät osanneet...”

Vanhemman kuolema tai oma vakava sairaus on monesti se
oljenkorsi, joka katkaisee katkeruudelta selän.

"Nyt joku vuosi sitten olen sairastunut vakavasti", kirjoittaa
Marja, jonka lapsuutta varjosti äidin hävetty ja perheen ulkopuolisilta
visusti salattu alkoholiongelma. "Ennen leikkausta
halusin selvittää itselleni 'elämän asiat'. Annoin äidilleni an
teeksi
mielessäni. Se oli suuri helpotus elämässäni, vaikutti koko

elämääni, tuntui että olen vapaa, vaikka mitä sattuisi. Myös suhteeni
elämään muuttui täydellisesti, sekä suhteeni äitiin. Vasta
nyt tunnen, että uskallan elää ja olla oma itseni.”

Sari, jonka isä piti raivokohtauksillaan perhettään pelon vallassa,
toteaa kirjeessään: "Isäni kuoli jokin aika sitten. Olin murheellinen
ja olen sitä vieläkin. Suren häntä — en katkeruudella
enkä katuen. Eletty elämä on elettyä elämää. Mitään ei voi
muuttaa. Miksi siis taistella vastaan? Muistan hänet hyvine ja
pahoine puolineen. Hyväksyn sen. Ja kuten sanOtaan: 'Aika kultaa
muistot', ehkäpä painopiste siirtyy minunkin kohdallani
päivä päivältä enemmän niiden hyvien asioiden muisteluun.”

Ja näin kertoo lopuksi omasta kokemuksestaan Riitta, jota isä
käytti monen vuoden ajan seksuaalisesti hyväkseen: "Olen tehnyt
itselleni elämän siitä huolimatta millainen lapsuuteni oli.
Olen päättänyt, että se lapsuus ei minua tuhoa enkä sille ukolle
anna valtaa enempää. Sain kuitenkin rauhan, tai ainakin pidän
sitä viestinä, että rauha on isäni ja minun välilläni kuitenkin,
koska olin mökillä isäni kuolinpäivänä nykyisen ihanan hellän
rakkaan elämänkumppanini kanssa, ja olin tehnyt sinä päivänä
elämäni ensimmäisen kukkapenkin (kuten isäni aina teki kesäisin)
ja siihen lennähti valkoinen kyyhkynen ja se oli siinä kukkapenkin
vieressä koko päivän eikä lähtenyt pois. Saunasta tullessamme
vielä katselimme terassilla sitä outoa lintua. Pidän sitä
rauhankyyhkynä isän ja minun välillä. Se asia sen miehen
kanssa on selvitetty. Äitiäni tapailen joskus, mutta en ole läheinen
hänen kanssaan. Ymmärrän, että hän on vain tehnyt mitä on
osannut tai mihin on pysrynyt. Kukapa meistä voisi enempää
kuin voi, osaa ja ymmärtää. Joka tekee pahaa toiselle, on sillä it
selläänkin
paha olla.”

51

Selviytyjän

 

Ylpeys

Istuin kerran erään psykologiystäväni luona keittiön
pöydän ääressä iltateellä. Kolmevuotias tyttäreni
keikkui sylissäni. Yhtäkkiä hän huitaisi kädellään
väärällä hetkellä, ja tee-kuppini koko tulikuuma
sisältö roiskahti hänen päälleen. Tyttäreni
pelästyi, mutta ennen kuin hän ehti edes kunnolla
parkua, ystäväni nappasi hänet syliinsä, harppasi
muutamalla nopealla askeleella kylpyhuoneeseen,
heitti tytön kylpyammeeseen ja alkoi suihkuttaa
hänen päälleen kylmää vettä. Siinä vaiheessa tyttäreni
huusi jo täyttä kurkkua ja minä seurasin hölmistyneenä
suu auki kylpyhuoneen ovella tapahtumien
kulkua. Ystäväni kääntyi puoleeni ja sanoi
minulle: "Sinä voit jatkaa tästä." Minä rauhoittelin
laStani ja autoin häntä riisumaan märät vaatteet
päältänsä.

Kohta olimmekin jo kaikki uudestaan keittiön
pöydän ääressä pohtimassa tapahtunutta. Tyttäreni
sai ystävältäni kehuja: "Voi miten hienosti sinä
osasit tällä tavalla nostaa kätesi ylös, ettei naamal
lesi
mennyt kuumaa teetä." Tyttäreni näytti yl

peältä.
Sitten ystäväni katsahti minuun ja jatkoi:
"Ja sinun isäsi rauhoitti sinut niin taitavasti, kun
minä olin suihkuttanut päällesi kylmää vettä!”
Minäkin hymyilin jo ylpeänä, kunnes tajusin sanoa:
"Hetkinen, sinähän se fiksu tässä olit kun
niin nopeasti äkkäsit suihkuttaa kylmää vettä tyttäreni
päälle.” Olin huomaavinani, että ystäväni
ilahtui kuulemastaan, mutta siinä samassa hän
huomasi, että hänen 8-vuotias poikansa, joka myös
istui keittiön pöydän ääressä, ei näyttänyt järin
iloiselta. Ystäväni kääntyi poikansa puoleen ja sanoi:
”...ja sen takia päästiin niin nopeasti kylppäriin,
kun sinä siirryit niin vikkelään pois tieltä."
Pojankin kasvoille levisi tyytyväinen hymy.

Kun myöhemmin palasimme kotiin, tyttäreni
kertoi ylpeänä äidilleen, miten fiksusti hän oli toiminut,
kun hänen päälleen oli kaatunut kokonainen
mukillinen kuumaa teetä! Hänen muistonsa
siitä, miten hienosti hän tilanteesta selvisi, oli vahvempi
kuin muisto siitä, miten kamalalta kuuma
tee oli tuntunut ja miten inhottavaa oli tulla tem
matuksi
väkivalloin kylmään suihkuun.

Kun joudumme kohtaamaan elämässämme jonkin järkyttävän
tapahtuman, siitä piirtyy mieleemme muisto, jolla voi olla meihin
kielteinen tai myönteinen vaikutus. Jos muistoon liittyy ensi
sijassa häpeän, syyllisyyden tai raivon tunteita, se voi olla'

taakka, mutta jos sen palauttaminen mieleen antaa aihetta en

nen
kaikkea ylpeyteen, se voi olla voimavara.

Tämän asian merkitys on oivallettu hyvin katastrofi- ja kriisipsykologiassa.
Kun esimerkiksi pian pankkiryöstön jälkeen henkilökunnan
kanssa käydään keskustelua siitä mitä tapahtui, on
tärkeää, että jokainen tilanteessa ollut saa myönteistä palautetta.
Jokaisen tulisi voida kokea, että hänen reaktionsa olivat siinä tilanteessa
mielekkäitä tai ainakin ymmärrettäviä ja olosuhteisiin
nähden normaaleja. Jokainen toimi tilanteessa niin viisaasti kuin
sen hetkisen tietämyksen perusteella oli mahdollista.

Insoo Kim Berg, yhdysvaltalainen ratkaisukeskeisen terapian
uranuurtaja, opettaa, että hoitaessaan kriisin kohdanneita ihmisiä
terapeutin tehtävänä on auttaa heitä tulemaan tietoisiksi
omista selviytymiskeinoistaan. Tavoitteena on, että asiakas voisi
tuntea perusteltua ylpeyttä siitä miten järkevästi tai mielekkäästi
hän on osanut vaikeassa tilanteessa toimia. Eräässä Insoon kertomassa
esimerkissä hätääntynyt ja järkyttynyt mies soitti hänelle
ja pyysi saada päästä välittömästi vastaanotolle. Insoo sai
järjestetyksi asiakkaalle ajan samaksi iltapäiväksi ja antoi miehelle
puhelimessa seuraavan ohjeen: "Kerro sitten kun tapaamme,
millä tavoin olet selviytynyt tähän asti.” Kun asiakas saapui
vastaanotolle, hän kertoi tulleensa koriin edellisenä iltana ja löytäneensä
vaimonsa sängystä vieraan miehen kanssa.

”Mitä teit siinä tilanteessa?” kysyi Insoo.

”Minä lähdin ulos", sanoi mies.

"Miten ymmärsit, että paikalta poistuminen oli viisas ratkaisu?"

"Oli
pakko lähteä, sillä jos olisin jäänyt sinne, minulle olisi
voinut tulla halu tappaa heidät molemmat ja sen jälkeen vielä it
senikin.”

”Mitä
teit sen sijaan? Mitä teit sen jälkeen kun lähdit talosta?"

”Minä
kuljeskelin kaduilla ja yritin saada ajatukseni kokoonf'

"Se
oli todella järkevä teko siinä tilanteessa", vastasi Insoo.

Keskustelu jatkui siten, että Insoo kyseli asiakkaalta erilaisia
asioita ja hämmästeli toistuvasti sitä, miten järkevästi mies oli
tuossa hankalassa tilanteessa osannut toimia.

Koettelemuksen jälkeen ihminen suhtautuu usein hyvin
kriittisesti omiin reaktioihinsa ja siihen miten hän on kyseisessä
tilanteessa toiminut. Hänen kuulee suoranaisesti soimaavan itseään:
"miksi en sanonut niin tai näin", "olisi pitänyt tajuta tehdä
niin ja näin”, "olin tyhmä kun toimin sillä tavalla enkä tällä tavalla".

Ihmisen
luontaisen itsekriittisyyden vuoksi omien reaktioiden
ja selviytymisstrategioiden mielekkyyden näkeminen ei ole
helppoa. Usein siihen tarvitaan toinen ihminen, joka auttaa huomaamaan,
miksi juuri tämä tai tuo suhtautumistapa oli siinä tilanteessa
sittenkin varsin viisas.

"Olen ollut tyhmä, kun en ole puhunut asiasta aikaisemmin!”
saattaa sanoa ihminen, joka on lopultakin ottanut puheeksi
jonkin häntä vuosikausia vaivanneen asian. Mutta onko
tällainen itsesyyttely perusteltua? Mistä ihminen voi tietää että
olisi ollut parempi puhua aikaisemmin? Eikö yhtä hyvin voitasi
ajatella, että hän on toiminut viisaasti? Ehkä hän odotti sopivaa
hetkeä ja ymmärsi avata suunsa vasta kun aika oli kypsä.

Tämä kriisiterapian keskeinen Viisaus — omien suhtautumistapojen
ja reaktioiden mielekkyyden oivaltaminen — pätee

myös, kun katsomme taaksepäin omaa elämäämme ja pohdim

me,
miten viisaasti tai typerästi olemme itse toimineet, kun
kohtalo on meitä lapsina koetellut. Sanotaan, että kun ihminen
hakee itselleen psykoterapeuttia, hänen pitäisi valita tarkkaan,
sillä ennen pitkää hän näkee menneen elämänsä terapeuttinsa
silmin. Väitteessä on varmasti perää, sillä keskustellessamme
kokemuksistamme toisen ihmisen kanssa hänen käsityksensä eivät
voi olla vaikuttamatta omiimme. Ilmiön voi joskus kokea,
kun on ollut ystäviensä kanssa elokuvissa. Omasta mielestä hyvältä
ja koskettavalta tuntunut amerikkalainen elokuva voi
kultturellien ystävien kanssa käydyn keskustelun jälkeen alkaa
tuntua pinnalliselta ja laskelmoivalta. Ehkä meidän terapiaan
hakeutuessamme pitäisikin kysyä terapeuttiehdokkaaltamme:
”Minkälaisena minä tulen menneisyyteni näkemään sen jälkeen
kun olen sitä aikani ruotinut kanssasi?"

Viime vuosina on psykoterapian alalla herännyt suuri kiinnostus
ns. narratiiviseen ajattelutapaan. Tässä psykologian suuntauksessa
ihmisen elämäkertaa tarkastellaan pikemminkin kertomuksena
tai tarinana (narration = kertomus), jolle täytyy löytää
hyödyllinen kerronta, kuin faktojen sarjana, joka täytyisi
analysoida ja selittää. N arratiivisen näkemyksen mukaan terapia
ei ole sitä, että sen avulla pyrittäisiin saamaan selville, mitä
asiakkaan elämässä on ”todella" tapahtunut ja mikä asia johtuu
mistäkin. Pikemminkin se on keskustelua, jossa asiakas ja terapeutti
hakevat yhdessä asiakkaan elämäntarinalle itsekunnioi
tusta
edistävää, toiveikkuutta lisaavaa kerrontaa, joka ei kuitenkaan
vääristele totuutta. Narratiivinen näkemys psykoterapiasta
on lohdullinen ja optimistinen ja siitä syystä se on kiinnostanut
paitsi eri suuntauksia edustavia psykoterapeutteja myös filosofe
ja,
kirjallisuudentutkijoita ja kielitieteilijöitä.

Yhdysvaltalainen terapeutti Linda Metcalf Texasista kertoi
internetin keskusteluryhmässä seuraavan viehättävän tarinan siitä,
miten hän auttoi narratiivisen näkemyksen mukaisesti erästä
asiakastaan näkemään menneisyytensä myönteisemmässä valossa.

"Debbie
oli lähtenyt kotoaan 14 vuoden iässä ja ryhtynyt
Strippariksi ansaitakseen elantonsa. Hänen vanhempansa eivät
olleet millään tavalla yrittäneet estellä häntä. Eräänä päivänä he
yhtäkkiä muuttivat toiselle paikkakunnalle kertomatta asiasta
Debbielle, eikä hän muutamaan vuoteen edes tiennyt, missä he
asuivat. 16-vuotiaana Debbie avioitui erään strippibaarin vakioasiakkaan
kanssa. Kun hän nyt 21-vuotiaana tuli keskustelemaan
ongelmistaan vastaanotolleni, hän oli edelleen naimisissa
saman miehen kanssa ja sen lisäksi suloisen kaksivuotiaan lapsen
äiti. Debbie häpesi menneisyyttään. Erityisesti häntä nolotti se,
että hän oli jättänyt koulunsa kesken. Kun olin tavannut häntä
muutaman kerran ja kuullut koko hänen tarinansa, katsoin häntä
ja sanoin: "Tiedätkö, minä todella ihailen sinua. Sinä olet uskomaton
äiti ja sinä näytät naiselta, joka haluaa jotakin enemmän
kuin monet muut sinun iässäsi. Sinä teit 16-vuotiaana sen
mitä sinun piti tehdä selvitäksesi."

Kun Debbie alkoi vähä vähältä nähdä menneisyytensä uudessa
valossa, esitin hänelle seuraavan kysymyksen: "Kun katsot
elämääsi taaksepäin, saatat alkaa nähdä itsesi eri tavoin kuin tähän
asti. Jos alkaisit arvostaa sitä mitä olet ollut ja mitä olet tehnyt
ja ryhtyisit vaikka vain kahden viikon ajaksi elämään sen
mukaisesti, niin mitä muutoksia luulet, että läheisesi sinussa
huomaisivat?”

Debbie mietti hetken ja sanoi: "He huomaisivat, että minul

la
olisi tulevaisuudensuunnitelmia, että minun pääni olisi pystyssä
eikä painuksissa ja olisin jossakin arvostetussa työssä, jOSta
tyttäreni voisi kertoa ylpeänä kavereilleen.”

Samalla kun Debbie kuvaili, miten hänen elämänsä muuttuisi,
hänen ryhtinsä parani ja hän otti tyttärensä turvallisesti syliinsä.
Jatkoimme keskustelua miettimällä, miksi se mitä Debbie
oli juuri sanonut oli vaikuttanut niin myönteisesti hänen
olemukseensa ja ryhtiinsä sekä pohtimalla, mitä sellaista Debbie
jo nyt teki tyttärensä kanssa, mistä tytär saattaisi jonakin päivänä
kertoa ylpeänä ystävilleen.

Kun Debbie saapui seuraavaan tapaamiseen parin viikon kuluttua,
hän kertoi, että hän oli hakeutunut työllisyyskursseille ja
että hänellä oli muutenkin mennyt paremmin. Hän kertoi myös,
ettei ollut koskaan ennen edelliStä tapaamistamme ajatellut, että
hän voisi arvostaa itseään. Näin sanoessaan Debbie loisti kuin
lapsi, joka on juuri saanut kultamitalin.”

Linda Metcalf auttoi Debbietä pohtimaan elämäänsä niin, että
Debbie saattoi tuntea ylpeyttä omasta selviytymisestään. Sen
seurauksena hän pystyi kääntämään katseensa menneisyydestä
kohti tulevaisuuden mahdollisuuksia.

Ympäristön suhtautumisella on suunnaton vaikutus siihen,
mitä me itse kokemuksistamme ajattelemme. Esimerkiksi kun
yksi poliittisen vainon kohteeksi joutunut kidutuksen uhri tuntee,
että hänen elämänsä on lopullisesti pilalla, toinen voi kokea
itsensä suorastaan sankariksi sen mukaan, mitä hän uskoo muiden
ihmisten itsestään ajattelevan. Musliminaisten julmat ja käsittämättömät
joukkoraiskaukset entisen Jugoslavian alueella
ovat olleet erityisen traagisia siksi, että raiskauksen kokeneita

naisia pidetään näissä kulttuureissa tahrattuina, eivätkä he sen

vuoksi kelpaa avioliittoon. Näiden naisten selviytymisen edellytys
on joko raiskauksen salaaminen tai laaja asenteenmuutos,
jonka avulla heidän kunniansa palautetaan esimerkiksi julistamalla
heidät marttyyreiksi.

Seksuaalisen hyväksikäytön kohteeksi joutuneet lapset joutuvat
— jos asia tulee julki — yleensä tutkimuksiin sekä psykoterapeuttiseen
hoitoon. Tällöin ei ole lainkaan samantekevää, miten
hoito toteutetaan, sillä huonosti suunniteltu hoito voi vahvistaa
lapsen epäilystä siitä, että hän on kokemuksensa vuoksi
epänormaali ja vioittunut.

Tähän asiaan ovat kiinnittäneet huomiota mm. lastenpsykiatri
Lars Westerberg ja sosiaalityöntekijä Paula Liljestrand,
jotka ovat kehittäneet insestin perheterapeuttista hoitomallia
Köpingissä Ruotsissa ja ovat viime vuosina käyneet kouluttamassa
myös suomalaisia alan asiantuntijoita. Westerberg ja Liljestrand
korostavat sitä, että lapsilla on erinomainen kyky selviytyä
kohtaamistaan koettelemuksista — myös seksuaalisen koskemattomuuden
loukkauksista —— ja rohkaisevat näitä lapsia
tutkivia ja hoitavia ammattiauttajia kiinnittämään enemmän
huomiota lasten itsensä löytämiin selviytymiskeinoihin. Kun
lapsi huomaa, että hänen ratkaisujaan arvostetaan, hän alkaa itsekin
arvostaa itseään ja on ennemminkin ylpeä selviytymisestään
kuin onneton uhriksi joutumisestaan.

Menneisyytemme on tarina, jonka voimme kertoa itsellemme
monella eri tavalla. Kiinnittämällä huomiota keinoihin, joiden
avulla olemme voittaneet vaikeat kokemuksemme, voimme
alkaa tuntea kunnioitusta itseämme kohtaan ja muistella vaikeitakin
lapsuudenkokemuksia pikemmin ylpeyttä kuin katumus
ta
tuntien.

Parempi
myöhään kuin ei milloinkaan

 

Jos lapsuus ei ole ollut onnellinen, sitä suuremmalla
syyllä kannattaa yrittää luoda itselleen on
nellinen
aikuisuus.

Matti, anet. keskustelu.;uyéologia (internet)

Petrilld' ei ollut isää ja hänestä oli aina tuntunut, että hän oli jäänyt
jotakin vaille. Hän ajatteli, että hän ei voisi koskaan tulla
hyväksi isäksi, koska hänellä ei ollut mitään kokemusta lämpimästä
isäsuhteesta. Hän oli avioitunut naisen kanssa jota rakasti,
mutta vaikka vaimo toivoi lapsia, hän vastusti ajatusta kaikin
tavoin siitä pelosta, että ei osaisi olla lapsilleen hyvä isä.

Petri puhui lopulta asiasta ystävänsä Samin kanssa, jolla ei
myöskään ollut ollut lapsena isää. Sami selitti, että vaikka näin
oli, hän oli vuosien varrella kohdannut monia miespuolisia henkilöitä,
jotka olivat jossakin suhteessa olleet hänelle isähahmoja.
Heitä olivat mm. eräs urheiluvalmentaja, yksi äidin monista
miesystävistä, tietty opettaja ja monta ystävää, jotka tietämättään
olivat toimineet hänelle isän malleina.

Samin suhtautuminen omaan isättömyyteensä lohdutti Pet

riä.
Hän alkoi muistella miehiä, joita hän itse oli elämänsä aikana
oppinut tuntemaan ja joita hän oli suuresti arvostanut. Hän
ajatteli, että moni heistä oli varmasti tavallaan toiminut hänelle
jos ei nyt ihan isän korvikkeena niin ainakin henkilönä, johon
hän oli samaistunut ja jota hän oli saattanut jopa tietyssä määri
jäljitellä. Vähitellen Petri alkoi uskoa, että hänen isättömyytensä
ei ehkä sittenkään ollut niin suuri ongelma kuin hän oli kuvitellut.
Siitä taas seurasi, ettei raskauden ehkäisykään enää tuntunut
elämän ja kuoleman kysymykseltä. Kun Petrin vaimo myöhemmin
synnytti perheen ensimmäisen lapsen, Petriä vielä
vuotta aikaisemmin niin kovasti vaivannut kysymys isänä olemisen
vaikeudesta ei tullut edes hänen mieleensä.

Eräässä tunnetun englantilaisen lastenpsykiatrin Michael
Rutterin työryhmineen tekemässä tutkimuksessa pohdittiin syitä
siihen, miksi niin moni lähes sadasta lontoolaisessa lastenkodissa
kasvaneesta, vaikean lapsuuden kokeneesta tytöstä selviytyi
aikuisena odotettua paremmin. Tutkijat päätyivät käsitykseen,
jonka mukaan lapsuuden aikana tai myöhemmin elämässä
koetut hyvät kokemukset voivat suojata ihmisiä kielteisten kokemusten
vaikutuksilta. He haastattelivat nyt jo keski—ikään ehtineitä
entisiä lastenkotityttöjä ja tulivat tulokseen, että suojaavina
tekijöinä voivat toimia monenlaiset asiat, kuten myönteiset
koulukokemukset, onnistunut puolison valinta tai hyvä suhde
omiin lapsiin.

Vasratessaan kysymykseeni "Miten olet myöhemmin elämässäsi
hankkinut niitä kokemuksia, joita vaille lapsena jäit?" ihmiset
mainitsivat moniakin keinoja. Yksi oli kuitenkin ylitse mui
den:
mahdollisuus kokea ne omien lasten kanssa.

LAPSET JA PUOLISO

 

"Me voimme jatkuvasti vielä aikuisenakin kokea lapsuuden iloja
ollessamme yhdessä lasten kanssa”, kirjoittaa Diana internetin
keskustelupalstalla. "Se voi tapahtua, kun pelaamme palapeliä
viisivuotiaan kanssa, kun seuraamme kolmevuotiasta, joka juuri
on huomannut, että kukilla on tuoksu, kun rakennamme lapsen
kanssa palikoista tornia ja nautimme kauhistuen yhdessä sen
kaatumisesta. Voimme eläytyä siihen riemuun jota lapsi tuntee
kun hän oppii ajamaan polkupyörää ilman apupyöriä. Koskaan
ei ole liian myöhäistä jatkaa lapsuuden onnen kokemista.”

Aino, joka kymmenvuotiaana menetti onnettomuudessa molemmat
vanhempansa ja sisarensa, kirjoittaa: "Olen nyt kolmen
aikuistuvan lapsen äiti. Koen olevani tasapainoinen ihminen. Ja
olen kiitollinen jokaisesta päivästä ja kiitollinen lapsistani ja
olen ollut paljon heidän kanssaan. Olen saanut takaisin sen mitä
kerran menetin.”

"Yksi tärkeimpiä syitä mikä auttaa minua jaksamaan on tyttäreni",
sanoo Riitta. "Hän opettaa minulle joka päivä. Olen hänen
kanssaan oppinut nauttimaan pienistäkin asioista. Hän on
avannut silmäni näkemään paljon kaunista ja hyvää." Monet
naiset kehuvat reilusti puolisoaan ja antavat hänelle paljon kiitosta
siitä, että vaikeasta lapsuudesta huolimatta elämä hymyilee
aikuisella iällä. Lauhkea ja lempeä mies voi todellakin tuntua
aarteelta, kun muistoissa kummittelee isä tai joku muu kotia
hallinnut, viinaan menevä ja väkivaltainen hirmuhallitsija.

”Olen saanut aviomieheltäni sellaisia lahjoja, joita en kuvitellutkaan
koskaan saavani", kirjoittaa Minna, jonka isä oli väki
valtainen
alkoholisti. ”Olen saanut ehjän kodin, jossa on rauha,

rakentava kritiikki, ehjyys ja rakkaus. Mies on parasta mitä minulle
on sattunut, lapset, koti ja ystävät tulevat siinä rinta rinnan."

Myös
Hamza, joka kärsi lapsena yksinhuoltajaäitinsä ”levottomasta
yksityiselämästä", kertoo, että hyväluontoisen miehensä
ansiosta hän on saanut sen mitä on kaivannut. ”Aikuisena olen
etsinyt turvallisuutta ja lämpöä, jota ilman ilmeisesti lapsena
olen jäänyt. Nyt vakaan ja turvallisen aviopuolison löydettyäni
yli kahdeksan vuotta sitten eheä perhe tuntuu taas nykyaikana
miltei ylellisyydeltä.”

Tuijan isä käytti häntä seksuaalisesti hyväkseen useamman
vuoden ajan. Hänkin kiittää miestään selviytymisestään. "Kuukautiseni
alkoivat jo 11-vuotiaana ja rintani kasvoivat jo silloin
huomiota herättävän suuriksi, josta asiasta minua pilkattiin kotona
ja koulussa. Aloin hävetä omaa ruumistani ja varsinkin rintojani.
Varmasti siksi minusta tuntui nyt yli nelikymppisenä
niin upealta, kun olin tavannut tämän nykyisen elämänkumppanini
ja hän kertoi minulle kylänraitilla olevansa niin ylpeä kulkiessaan
tällaisen isorintaisen naisen kanssa. Ja voin sanoa rak
kauselämästäni
aivan samaa kuin Uosukainen. Se on ihanaa!"

MUUT IHMISET

 

Vaikka lapset ja puoliso mainitaan usein myönteisten kokemusten
tärkeimpänä lähteenä, on lähiympäristössä muitakin ihmisiä,
joiden kanssa voimme kokea lapsuudessa puuttuneita elämyksiä.

Ahdasmielisestä
uskonnollisesta kasvatuksesta lapsuudessaan

kärsinyt Kati kirjoittaa anopistaan: "Hänestä olen saanut uuden
äidin, joka on oikean äitini vastakohta. Hän on turhamainen ja
tempperamenttinen nainen, joka tykkää meikata ja tanssia ja
flirttailla miesten kanssa vaikka onkin 69-vuotias!”

Myös Liisa, jonka suhde äitiin oli kriittinen, suorastaan vihamielinen,
kehuu kirjeessään anoppiaan: "Olen miettimistäni
miettinyt mikä minussa on vikana kun en ole koskaan kelvannut
äidilleni. Kaikilla läheisilläni on lämpimät välit äiteihinsä,
myös miehelläni. Näin ollen minulla on ollut onni saada hyvä
anoppi. Myös äitini ainut sisko, kummitätini, on toiminut minulle
kuin varaäitinä."

”Suurin asia, joka minulle on vanhempieni avioeron jälkeen
tapahtunut, on rakkauden löytyminen sekä sen myötä poikaystäväni
vanhempiin tutustuminen”, kirjoittaa Samm, opiskelija,
jolle vanhempien riitainen avioero on ollut raskas ja vaikea kokemus.
”He ovat minulle se perhe, jota aina kaipasin. Siellä
kaikki se, mikä oli meillä sairasta ja kieroa, on normaalia. Siellä
riidellään, mutta ei kossupullon voimalla. Nyrkkejä ei tarvitse
on niin normaalia, sellaista ihanaa tavallista perhe-elämää, jollaista
olen aina kaivannut. Sinne olen aina tervetullut, sinne minä
menen kuin kotiini. Minulla on tavallaan uudet vanhemmat
ja uusi sisko."

Saamani kirjeet luettuani olen vakuuttunut siitä, että "peli ei
ole pelattu", vaikka elämän alku ei olekaan ollut onnellinen.
Vanha sanonta opettaa, että onnellisuuden määrä on elämässä vakio,
joten onnettoman lapsuuden kokeneet voivat hyvällä syyllä
odottaa, että heillä on edessään onnellisempi tulevaisuus. Moni

ihminen pääsee toteuttamaan haaveensa vasta aikaa myöten.

Sari nauttii nyt keski-ikäisenä pienistä asioista, joista hän ei
lapsena osannut edes haaveilla. Hänen luettelonsa sisältää mm.
kohdat "rakkautta, lämpöä, kehumista, puhetta, iso koti, jossa ei
tarvitse pelätä ja joka on avoin kavereille."

Hilkka koki lapsuudessaan, että hän ei ollut toivottu sen
enempää kotona kuin toveripiirissä. Hän kirjoittaa: ”Ehkä tietämättäni
valitsin ammatin, jossa sain arvostusta. Olin vain 24vuotias
kun ajoin linja-autokortin. Se oli suhteellisen harvinaista
siihen aikaan. Työssäni sain hyväksyntää, omasta mielestäni
sovin siihen työhön hyvin. Sain esimiehiltäni ja ennen kaikkea
asiakkailtani positiivista palautetta ja lahjojakin."

Sirpa jäi lapsena vaille hellyyttä, mutta nyt hän osaa sitä tarvitessaan
pyytää. "Minulle tulee hellyydenpuuskia varsinkin silloin
kun olen alamaissa. Silloin voin pyytää mieheltäni tai vaikka
lapsiltani lämpimät silitykset ja se antaa minulle voimaa.”

Ritvalla ei ollut isaa, mutta aikuisena hänellä on ollut monia
hyviä miespuolisia kavereita. "Kun ei ollut isää olen usein hakeutunut
itseäni vanhempien miesten seuraan. Työporukoissa
on ollut siihen paljon mahdollisuuksia ja olenkin löytänyt vuosien
varrella mm. monia hyviä lenkkikavereita."

Riitan lapsuus oli pelkkää työntekoa, ja yksi hänen ikävistä
muistoistaan liittyy siihen, että hänen kotiinsa majoittui usein
yösi jaa tarvitsevia kulkumiehiä. Hän joutui luovuttamaan heille
sänkynsä ja siirtymään vuodevaatteineen muualle. ”Jo lapsena
ajattelin, että jos joskus saisi olla omissa oloissaan!” hän kertoo.
”Erityisesti haaveilin taloudesta, jossa ei olisi minkäänlaisia miehiä.
Tämä lapsuuteni toteutumaton haave on nyt toteutunut.
Asun yksin eikä talouteeni kuulu miestä. Ah eikö tämä ole on
nea
sanoisi Lin Yutang."

Virveltä', joka kasvoi väkivaltaisessa alkoholistiperheessä, jäi
moni haave toteutumatta, mutta hän on vakuuttanut itselleen,
että milloinkaan ei ole liian myöhäistä. "Olisin lapsena halunnut
oppikouluun, partioon ja piirustuskurssille ja olisin halunnut
syödä hedelmiä, joten olen opiskellut kauppaopistossa, teknillisessä
koulussa, lukiossa ja avoimessa korkeakoulussa. Lisäksi
olen harrastanut maalausta ja savitöitä. Ja meillä syödään paljon
hedelmiä... Ja kaiken mitä annan tyttärilleni koen saavani itsel
leni."

LAHJAKAS
LAPSI

 

Lahjakkaiden laSten vanhemmat kertovat joutuvansa usein ympäristön
painostuksen kohteeksi. Ihmiset sanovat, että vanhemmat
riistävät lapsiltaan lapsuuden, kun antavat heidän omistautua
liiaksi harrastuksilleen. Ilmeisestikin hyvää tarkoittavat
kanssaihmiset pelkäävät, että jos lapsi keskittyy vain viulunsoittoon
tai tähtitaivaan tutkimiseen, hän jää vaille tärkeitä lapsuuden
kokemuksia ja kärsii siitä myöhemmin. Sekään ei ole harvinaista,
että lahjakkaiden lasten vanhemmat itse huolestuvat samasta
syystä.

On toki totta, että tuntikausia soittimen ääressä harjoitteleva
tai vaikkapa tietokoneohjelmia suunnitteleva lapsi jää usein
vaille monia, ikätovereiden arkeen kuuluvia kokemuksia. Mutta
häiriintyykö lapsen kehitys, jos ne jäävät häneltä "väliin”?

Perinteisesti ollaan huolissaan siitä, että lahjakkaista lapsista
voi tulla epäsosiaalisia, jolleivät he seurustele aktiivisesti ikäto
vereittensa
kanssa. Heitä on kuitenkin tutkittu paljon vuosien

varrella, eikä mikään viittaa siihen, että heillä olisi vähemmän
sosiaalisia taitoja kuin muilla lapsilla, pikemminkin päinvastoin.
Lahjakkaat lapset menestyvät elämässään yleensä hyvin ja
ovat niin kouluyhteisössään kuin myöhemmin elämässään keskimääräistä
sosiaalisempia ihmisiä.

Mutta eikö sitten ole mitään haittaa siitä, ettei lapsena saa olla
lapsi? Vastaus on sen mukainen, keneltä asiaa kysytään. Niiltä,
joita kysymys koskee, saadaan yleensä kuulla, ettei mikään
estä nauttimasta myöhemmin kokemuksista, joita muut hankkivat
itselleen lapsina. Kun esimerkiksi Sally Fieldiltä, kuuluisalta
yhdysvaltalaiselta näyttelijättäreltä, kysyttiin kerran,
onko hän kärsinyt siitä, että hän aloitti uransa niin aikaisin eikä
siitä syystä saanut elää normaalia lapsuutta, hän vastasi: ”Totta
kai minä menetin paljon, mutta olen vastikään päättänyt, että
sen minkä silloin menetin, otan takaisin nyt!" Leikkiä voi monella
tavalla vielä aikuisenakin, eikä sosiaalisten suhteiden opiskelu
lopu koskaan.

Kotimaisessa uutisryhmässä käytyyn internetkeskusteluun
otti osaa llkka, joka kertoi avomielisesti lapsenmielisyydestään.
jen kokonaisluku lienee jo siinä parisataa. Kaikilla on nimet,
omat tarinansa, ja juttelen niille usein täysin pokkana. Ne ovat
eräällä tavalla olemassa täysin todellisina omassa maailmassaan,
jossa vallitsee hyvin symmetrinen logiikka. Pointti on, että erotan
vielä maailmat toisistaan ja katson, että mulla on varaa olla

tällä tavalla kummallinen.”

KEHITYSPSYKOLOGIA

 

Psykologiassa on perinteisesti uskottu psykoanalyyttiseen kehityspsykologiaan,
oppiin, jonka mukaan lapsen psyykkinen kehitys
etenee portaittain tiettyjen ennalta määrättyjen vaiheiden
kautta kohti kypsää aikuisuutta. "Symbioosivaihe", ”separaatioindividuaatiovaihe",
"oidipaalivaihe" ovat esimerkkejä niistä
monista analyytikkojen kuvaamista vaiheista, joiden läpikäymisen
oikeassa järjestyksessä on uskottu olevan edellytys terveen
persoonallisuuden kehittymiselle. Koko psykoanalyyttinen teoria
nojaa käsitykseen, jonka mukaan mielenterveyden häiriöt
johtuvat siitä, että yksilön persoonallisuuden kehitys on jossakin
vaiheessa häiriintynyt.

Viime vuosina tämä kohtalokas ihmisen psykologista kehitystä
kuvaava malli on joutunut voimakkaan kritiikin kohteeksi.
Sitä on arvosteltu ankarasti niin psykoanalyysin sisällä kuin
sen ulkopuolellakin. Enää ei haluta uskoa yksioikoisiin teorioihin,
jotka kuvaavat lapsen hauraaksi, herkästi psyykkisessä kehityksessään
vaurioituvaksi olennoksi, jos äiti tai muu laSta hoitava
henkilö tekee sen virheen, että rakastaa lasta liikaa tai liian
vähän.

Sen sijaan on alettu ymmärtää, että lapsi kehittyy osana ekologista
ympäristöä, ihmisten verkostoa, johon kuuluu äidin lisäksi
useita muitakin ihmisiä. On isovanhempia, isähahmoja, sisaruksia,
naapureita, lastenhoitajia, kavereita, opettajia. Lasten
kehitys ei suinkaan etene sillä tavoin vaiheittain kuin aikaisemmin
on uskottu. On käynyt yhä ilmeisemmäksi, että teoriat, jotka
kuvaavat erilaisia kehityksen vaiheita, eivät vastaa todellisuut
ta.
Lasten psyykkinen kehitys ei noudata mitaan valmista kaavaa.

Eri lapset oppivat asioita eri järjestyksessä, ja jonkin kehitysvaiheen
siirtyminen ajallisesti eteenpäin ei ole ollenkaan niin kohtalokasta
kuin on ymmärretty. Lapsi hankkii myöhemmin ne kokemukset,
joita vaille hän tietyssä iässä mahdollisesti jäi.

Ihminen ei ole kone, joka on ohjelmoitava tietyssä järjestyksessä
ja tietyllä tavalla, jorta se toimisi myöhemmin moitteettomasti.
Ihminen on pikemminkin joustava ja alati kehittyvä
olento, joka voi saavuttaa tavoitteita ja oppia uutta niin pitkään

kuin hänen aivonsa toimivat.

Myös internet-ystäväni, psykologi Linda Metcalf on vakuuttunut
siitä, että aikuisenakin voi vielä nauttia niistä kokemuksista,
joiden yleensä toivotaan kuuluvan lapsuuteen. Hän kiteyttää
ajatuksensa seuraavasti:

”En usko, että koskaan on liian myöhäistä saada onnellinen
lapsuus. En usko, että koskaan kokonaan menetämme lapsen silmiämme.
Itse asiassa vasta kun kiellämme silmiltämme uteliaisuuden,
oppimisen ja kasvamisen halun, meistä tulee yhtä kuin
onneton menneisyytemme. Annamme sen hallita hankalaa elämäämme
ja käytämme sitä tekosyynä, jolla oikeutamme sen kun
sanomme 'en pysty'. Ehkä avain täydempään elämään ei löydykään
siten, että opettelemme rentoutumista tai etsimme onnellisuutta
ja mielenrauhaa, vaan siten, että etsiydymme sinne,
missä meitä rohkaistaan kokemaan lapsen riemua."

"Luotettavista lähteistä” kuulemani tarina kertoo miehestä,
joka kuoli ennen aikojaan ja joutui taivaan porteille. Tavatessaan
siellä Pietarin hän nosti valtavan äläkän protestoiden ennenai
kaista
joutumistaan pois elävien kirjoista. Pietari tarkisti asian

ja totesi, että mies oli oikeassa. Hänen ei ollut määrä vielä kuolla
ja niin hänelle annettiin lupa jatkaa elämäänsä toistaiseksi.
Mies vaati korvausta kivusta ja särystä ja laupias Pietari lupasi
hänelle suojelusenkelin, joka tulisi olemaan hänen turvanaan hänen
elämänsä loppuun saakka.

Tyytyväisenä mies palasi maan päälle jatkamaan elämäänsä.
Hän eli huolettomasti koko ajan tietoisena siitä, että jossakin
hänen lähellään oli aina enkeli turvaamassa hänen elämäänsä.

Erään kerran hän oli yöpymässä hotellissa, jossa syttyi tulipalo.
Turvallisuuden tunteensa vallassa hän istui ikkunalle seuratakseen
pelastus- ja sammutustyötä. Tikasauton tikkaat tulivat
hänen kohdalleen ja tikkailla seissyt ystävällisen näköinen palomies
sanoi: ”Joudu tikkaille, nyt on tosi kyseessä." Mies ei ollut
moksiskaan vaan sanoi: ”Ei minulla ole mitään hätää, mene sinä
vain pelastamaan muut ensin." Palomies ei joutanut jäämään
yhden ihmisen kohdalle pitkäksi aikaa. Hän kohautti olkapäitään
ja lähti pelastamaan muita ikkunoissa roikkuvia, hätääntyneitä
ihmisiä.

Jonkin ajan kuluttua palomies tuli tikkaineen takaisin ja sanoi
määrätietoisesti mutta ystävällisesti: ”Joudu tikkaille, talo

romahtaa pian.” Mies ajatteli suojelusenkeliaan ja sanoi jälleen:
"Ei minulla ole mitään hätää. Pelasta vain ensiksi kaikki muut
ja tule sitten ihan viimeiseksi hakemaan minut.”

Ennen kuin palomies ehti kolmannen kerran miehen luo talo
romahti ja mies kuoli. Pian hän oli jälleen Pietarin luona taivaan
porteilla ja tällä kertaa vielä kiukkuisempana kuin edellisellä
kerralla. Hän uhosi: "Mitä hittoa, Tehän lupasitte että minä saan
suojelusenkelin. Missä helvetissä se oli, kun minä olin siinä ho
tellipalossa?
"

Pietari tutki kansioitaan ja asiapapereitaan ja totesi sitten
laupiaalla äänellään: ”Meidän tietojen mukaan suojelusenkelisi
yritti kahteen otteeseen pelastaa sinua, mutta sinä kieltäydyit

sen tarjoamasta avusta."

Kasvun

paikka

 

”Enää en ole katkera lapsuudestani vaan ajattelen,
että se on kasvattanut minua; on ollut pakko selvi
tä
yksin ja tulla toimeen vähällä rahalla."

Anja, jonka im" oli väkivaltainen alkoholiin

Yksi keinoista, joilla selviydymme kohtaamastamme kärsimyksestä,
on kykymme nähdä, mitä hyvä se on tuonut mukanaan.

Sairauksiin, kuolemaan, menetyksiin, rikoksiin ja muihin
onnettomuuksiin liittyvää tuskaa helpottaa, jos voimme ajatella,
että kärsimyksemme ei ole ollut turhaa ja että siitä on koitunut
j0takin hyötyä joko itsellemme tai muille ihmisille. Esimerkiksi
onnettomuuden uhriksi joutunutta ihmistä voi auttaa, jos hän
uskoo, että hänen kokemansa kärsimyksen seurauksena voidaan
estää muita ihmisiä joutumasta samaan onnettomuuteen.

Se, että kärsimyksestä voi olla ihmiselle jotakin hyötyä, ei
tietenkään tee kärsimystä sen enempää oikeutetuksi kuin toivottavaksi.
Eikä se liioin vapauta kärsimyksen tuottajaa vastuustaan.
Voin ajatella, että auto-onnettomuuteen joutuminen opet
ti
minulle jotakin arvokasta elämästä, mutta päälleni ajanut

juoppo saa siitä huolimatta vastata teOStaan. Murtunut luu saattaa
parannuttuaan olla vahvempi kuin ennen murtumistaan,
mutta se ei tarkoita sitä, että meidän pitäisi ryhtyä katkomaan
luita toisiltamme tai antaa tekoon syyllistyneille synninpäästö.

Riitta, jonka molemmat vanhemmat ovat alkoholisteja, toteaa
osuvasti: ”Vaikka olen oppinut lapsuudesrani, en silti lue sitä
ansioksi vanhemmilleni. En ole mielestäni ansainnut tällaisra
lapsuutta, eikä kukaan muukaan."

Toinen kysymykseni "Mitä vaikea lapsuutesi on sinulle opettanut?”
on siinä mielessä vaikea, että emme voi varmuudella tietää,
johtuuko jokin ominaisuutemme — olipa se heikkous tai
vahvuus — lapsuudestamme. Meillä on kuitenkin oikeus spekuloida
sitä ja esittää olettamuksia siitä, mistä mikäkin ominaisuutemme
voi johtua.

Vastauksissaan ihmiset ”syyttivät” vaikeata lapsuuttaan monista
hyvistä ominaisuuksistaan. Monet mm. arvelivat, että heidän
optimistinen luonteensa, sinnikkyytensä, hyväntuulisuutensa,
kykynsä nauttia aikuisena elämän pienistä asioista tai ymmärtää
toisia ihmisiä tavallista paremmin juontuivat heidän lapsuudestaan.

Jaana
pohtii asiaa tällä tavalla: "Omat kokemukseni olen
yrittänyt kääntää opiksi ja auttaa itse muita. Tämä ei ole minun
omaa kehua, vaan minusta yleensä sanOtaan, että minulla on taito
saada ihmiset puhumaan ja kertomaan ongelmistaan ja minä
kuulemma vaistoan tavattoman herkästi toisen tunnetilat yms.
Olen kuulemma hyvin empaattinen ihminen. Mene ja tiedä.”

Elinan lapsuutta ja nuoruutta varjostivat mm. isän juominen
ja äidin masentuneisuus sekä useat itsemurhayritykset. Hänkin

miettii kykyään ymmärtää muita ihmisiä. "Ehkä lapsuuteni on

antanut minulle kuudennen aistin. Tarkoitan siinä mielessä, että
joku saattaa ohimennen sanoa jotakin hyvin tärkeää ja oleellista
elämästään ja minä olen seurueessa ainoa, joka ymmärtää mistä
on kysymys. Ehkä se on se kuuntelemisen taito. Taito tarkkailla
ihmistä ja rohkaista häntä puhumaan ääneen sen, mikä painaa
mieltä."

Myös 74 vuoden ikään ehtinyt Maire pohtii elämänsä saldoa.
Hän kärsi lapsena mm. äärimmäisestä köyhyydestä, isättömyydestä
ja vaikeasta ihottumasta, jonka vuoksi häntä pilkattiin
koulussa rupikonnaksi. Hän toteaa: "Se raskas kolmenkymmenen
vuoden tuskien taival opetti minulle nöyryyttä. Opetti syvää
sääliä ja ymmärtämistä kaikkia sairaita ja kärsiviä kohtaan.
Enkä milloinkaan tunne itseäni paremmaksi kun näen henkisesti
sairaan tai vammaisen. Olenhan aina yksi heistä. Luulen etten
tuntisi siten, jos olisin elänyt ns. tavallisen lapsuuden.”

Yhdysvaltalainen perheterapeutti Cloe' Madanes on kehittänyt
hoito-ohjelman perheille, joissa lasta on käytetty seksuaalisesti
hyväksi. Tässä hoito-ohjelmassa tekijä joutuu ottamaan
vastuun teostaan ja mm. pyytämään koko perheen läsnäollessa
uhrilta anteeksi tekoaan. Hoitoon liittyy myös vaihe, jossa terapeutti
tapaa hyväksikäytön uhriksi joutuneen lapsen kahden
kesken. Madanes kirjoittaa tästä kohtaamisesta seuraavasti.

"Terapeutti rohkaisee tyttöä kertomaan hyväksikäytöstä, ilmaisemaan
tunteensa, pelkonsa ja tuskansa. Terapeutti on empaattinen,
mutta muistuttaa tyttöä siitä, että kun ihmiselle tapahtuu
jotakin todella pahaa, hänelle kehittyy erityinen kyky
tuntea myötätuntoa muita ihmisiä kohtaan, kyky joka nostaa
hänet korkeammalle henkiselle tasolle: hän oppii ymmärtämään

paremmin toisten ihmisten kärsimystä."

Kärsimys näyttää todellakin joissakin tapauksissa jalostavan
ihmisiä.

"Oikeastaan vasta nyt 56-vuotiaana olen täysin toipunut kaikesta
menneestä: nälästä, ruoskasta, insestistä, häväistyksestä,
pilkasta, naurunalaisuudesta yms.” kirjoittaa Liim, kahden lapsen
äiti, jolle uskoontulo 25-vuoden iässä merkitsi paljon. "Nyt
voin auttaa lähimmäisiäni. Kiittää kaikkia niitä ihmisiä, joita
olen matkallani kohdannut. Sillä olenhan nähnyt Ryysyrannan
ja Ameriikan ihmeet sekä paljon siltä väliltä.”

”Rankasta lapsuudestani ja nuoruudestani olen vain ylpeä",
kertoo Leena, jonka eno käytti häntä seksuaalisesti hyväksi hänen
ollessaan alle kymmenvuotias ja joka joutui koko lapsuutensa
hoitamaan vammaisia sisaruksiaan. "Olen nähnyt elämän 'nurjan'
puolen ja kun olen siitä selvinnyt niin koen itseni todella
vahvaksi ihmiseksi. Tiedän elämästä enemmän kuin ne, jotka
ovat olleet vain onnellisia."

Mirja, joka kutsuu itseään ”lehtolapseksi", muutti kotoaan
pois 15-vuoden iässä kärsittyään sitä ennen lähes kymmenen
vuotta isäpuolensa lähentelyistä, härskeistä puheista ja omistushalusta.
Keskusteltuaan menneisyydestään mielenterveyshoitajan
kanssa hän sanoo tänään: "Nyt tiedän että vika ei ollut minussa
vaan isäpuolessa." Pohtiessaan vastausta kysymykseen, mitä
hänen lapsuutensa on hänelle opettanut, hän kirjoittaa: "No
sen kyllä totisesti, että omista lapsistani pidän hyvän huolen.
Saavat taatusti huolettoman lapsuuden. Selvät kasvatusnäkemykset
minulla on, lapset tulee kasvattaa siten, että he myös oppivat
tekemään työtä ja ottamaan vastuuta elämästä. Toimin lastensuojelujärjeStössä
ja eläinsuojeluyhdistyksessä; haluan paraSta

niille, jotka sitä vähiten itse voivat itselleen hankkia".

Peggy Penn, newyorkilainen sosiaalityöntekijä ja perheterapeutti,
on työskennellyt useita vuosia sellaisten pariskuntien
kanssa, joissa mies on toistuvasti pahoinpidellyt vaimoaan. Hän
on kiinnittänyt huomiota siihen, että monet väkivaltaiset miehet
kertovat rankasta lapsuudestaan, jossa heitä itseään on usein
piesty tai pahoinpidelty. Penn uskoo, että näiden miesten tausta
voi auttaa ymmärtämään, miksi heistä on tullut väkivaltaisia,
mutta se ei tarkoita sitä, että heille pitäisi antaa anteeksi heidän
tekonsa. Kenenkään ei pidä puolustella väkivaltaisuuttaan vaikealla
lapsuudellaan. Penn kertoo, että hänellä on tapana kuunnella
kohteliaasti, kun miehet kertovat tarinansa, minkä jälkeen
hän yleensä kysyy: "Olet kokenut kovan lapsuuden, mutta mitä
arvelet, onko se tehnyt sinusta ihmisenä vahvemman vai heikomman?"
Tämän kysymyksen kuullessaan miehet yleensä pysähtyvät,
miettivät hetken ja vastaavat sitten säännönmukaisesti:
"Vahvemman".

Väkivaltaisen kasvatuksen saaneesta lapsesta ei automaattiseSti
tule väkivaltaisesti käyttäytyvää aikuista. Itse asiassa tälläkin
asialla on kaksi puolta, sillä vaikka tällainen henkilö on saanut
kotoaan huonon mallin ratkoa ongelmia, hän on toisaalta
myös oppinut tietämään, miltä väkivalta tuntuu ja mitä siitä
seuraa. Väkivaltaa lapsena paljon nähnyt ihminen ymmärtää
usein erityisen hyvin sen, miksi väkivallan kierteen katkaiseminen
on niin tärkeää.

Aulikki joutui lapsuudessaan usein todistamaan, kun hänen
isänsä pahoinpiteli juovuspäissään hänen äitiään tai ajoi koko
perheen yöllä ulos pakkaseen. ”Meillä oli oikeastaan ihan perin
teistä
tyylillä '8 surmanluotia', mutta en saanut mitaan traumo
ja
eikä minusta tullut mitaan nuorisorikollista. Sen sijaan var

haislapsuuden
kokemukset antoivat minulle vankat ohjeet oman
elämän hoitamiseen. Nyt minulla on puolivuotias lapsi ja aviomies.
Miehellä on melkein samanlaiset taustat kuin minulla ja
meillä on itsestään selvää, ettei tässä perheessä harjoiteta fyysistä
väkivaltaa. Psyykkistä tulee ehkä joskus vahingossa, tai onko se

nyt edes väkivaltaa. . . "

SUHTAUTUMINEN LAPSIIN

 

Lasten käyttäytymisongelmia selitellään usein heidän vaikealla
lapsuudellaan. Kun Mika puree päiväkodissa toisia lapsia, haluamme
kuulla, että hänellä on "rikkinäinen” perhetausta. Tällainen
selitys on kuitenkin kaksiteräinen miekka. Sen kuuleminen
saattaa kyllä helpottaa omaa hämmennystämme ja neuvottomuuttamme,
mutta se ei lainkaan auta meitä keksimään keinoja,
joilla voisimme auttaa Mikaa ja opettaa hänet pois pahasta
tavastaan. Kuvitellessamme ymmärtävämme Mikan käyttäytymisen
syitä on vaarana, että alamme odottaa Mikalta vähemmän
kuin muilta lapsilta. Jos pidämme lasta ”häiriintyneenä”, meidän
on vaikea vaatia häneltä samanlaisia asioita kuin terveiltä
lapsilta. Muistan, kuinka koulutusaikanani eräs tämän ajatuksen
sisäistänyt äiti, jota perheterapeutti rohkaisi vetämään rajoja
poikansa käyttäytymiselle, ilmaisi asian osuvasti: ”Eihän lyötyä
voi lyödä".

Ei-hyväksyttävän käyttäytymisen selittäminen lapsuuden
kokemuksista johtuvaksi on erityisen haitallista siksi, että lapsi
saattaa omaksua tämän näkemyksen. Hyvää tarkoittava ymmär
täminen
muuttuu karhunpalvelukseksi, kun lapsi alkaa itsekin

ajatella olevansa menneisyytensä kokemusten vuoksi sillä tavoin
psyykkisesti vioittunut, ettei pysty parempaan.

Opiskeluvuosiltani muistan myös pojan nimeltä Markku,
josta keskusteltiin kokeneen työnohjaajan johdolla hoitoryhmän
kokouksessa. Keskustelun aiheena oli Markun aggressiivinen
käyttäytyminen, josta käytettiin hienolta kuulostanutta ammattitermiä
"ajeeraaminen". En silloin vielä tiennyt, että verbi
"ajeerata" oli psykiatrista slangia ja väännös ruotsinkielen sanasta
”agera”, joka ei tarkoita mitään sen kummempaa kuin "toimia"
tai "käyttäytyä". Markun ”ajeeraamisen" selitettiin johtuvan
hylätyksi tulemisen pelosta, mikä puolestaan johtui siitä, että
hän oli kokenut monia hylkäämisiä. Markku oli vuosien varrella
joutunut siirtymään viisi kertaa perheestä laitokseen ja sieltä
taas toiseen perheeseen.

Ajatusrakennelma oli kyllä aukoton ja selitti hyvin Markun
käyttäytymistä, mutta oliko se Markun kannalta hyödyllinen tapa
tarkastella ja ymmärtää hänen elämäänsä? Opiskelijana en
avannut suutani, mutta protestoin mielessäni. Eikö yhtä hyvin
voitaisi väittää, että Markku oli oikeastaan onnekas elämän tien
kulkija, sillä hänellä oli ollut mahdollisuus lapsuutensa aikana
nähdä useita koteja. Hän oli tutustunut moniin erilaisiin ihmisiin,
jotka välittivät hänestä ja olivat kukin omalla tavallaan
yrittäneet auttaa häntä kasvamaan hyvin selviytyväksi aikuiseksi.
Leikittelin ajatuksella, että sanoisin Markulle: "Minulla on
ollut vain yksi äiti ja yksi isä, mutta sinullapa on ollut monta
'äitiä' ja monta 'isää'. Jokainen heistä on varmasti opettanut sinulle
arvokkaita asioita ja antanut sinulle jotakin, josta sinulle
voi olla elämässäsi hyötyä."

Ymmärsin, että Markun elämä ei ollut ollut helppoa, mutta

en ymmärtänyt, miksi hänen kokemuksensa piti asiantuntijoiden
keskinäisessä keskustelussa nähdä niin negatiivisessa valossa.
Oliko Markku siis toistuvia hylkäämisiä kokenut, persoonallisuudeltaan
häiriintynyt yksilö, joka oirehti pelkojaan, vai maailmaa
nähnyt ja kovaksi keitetty pieni kulkuri, jonka tehtävänä
juuri nyt oli opetella itsehillintää? Ei varmaankaan ole samantekevää,
minkälaisten silmälasien läpi me Markkua ja muita hänen
kaltaisiaan nuoria miehiä katsomme.

Nimimerkki Wild Rare tekee vapaaehtoistyötä lastensuojelun
piirissä moniongelmaisten perheiden kanssa. Hän on itse selviy
tynyt
vaikeasta lapsuudesta ja kokee nyt tekevänsä tärkeaa ja tuloksekasta
työtä, josta hän pitää suuresti. Hän kirjoittaa: "Omana
opetuksenani on, että vaikka ongelmat ovat perheessä kuinka
pahat niin tiedän, että lapsella on aina mahdollisuus, missä iässä
vain, vaikka myöhemmin aikuisena. Se ohjaa työtäni — kukaan

lapsi ei ole menetetty.”

AJOITUS

 

Kyky nähdä kärsimyksen positiiviset seuraukset kehittyy ajan
mukana. Esimerkiksi jos puoliso yhtäkkiä ilmoittaa, että hän
haluaa avioeron, ei järkytyksen vaiheessa ole helppo ajatella, mitä
hyvää erosta vielä jonakin päivänä saattaa seurata. Ymmärtäväinen
ystävä, joka siinä tilanteessa sanoo: "Ajattele positiivisesti",
voi hyvinkin olla sen jälkeen entinen ystävä.

Aikaa myöten näkökulma kuitenkin muuttuu. Traagisilla tapahtumilla
on sekä pahoja että hyviä seurauksia, ja vuosien ku
luessa
myönteiset puolet alkavat tulla näkyviin. Lapsensa me

nettäneet
ihmiset tuntevat surun syvyyden, jonka oman lapsen
kuolema sydämeen jättää. Silti monet heistä pohtivat myöhemmin,
mitä tämä onneton tapahtuma on heille opettanut ja miten
se on heidän arvomaailmaansa muuttanut..

Voidaksemme ajatella, mitä hyötyä kokemastamme kärsimyksestä
on ollut, meidän on katsottava tulevaisuuteen ja kysyttävä
itseltämme, mitä sellaista tuo kärsimys on meille opettanut,
minkä haluaisimme välittää lapsillemme. Joskus on edettävä
vielä kauemmas ja kysyttävä: ”Jos jonakin päivänä kertoisimme
tarinamme lapsenlapsillemme, mitä toivoisimme heidän siitä
oppivan?”

Meidän kannattaisi kuunnella vanhuksia, sillä vaikka heidän
elämäänsä olisi mahtunut valtaisasti surua, he eivät yleensä ole
katkeria vaan pikemminkin kiitollisia. Tähän yhteyteen sopii
Maritan kärsimyksentäyteinen tarina. Hän on nyt 70-vuotias ja
katsoo, että on kokemuksistaan huolimatta selviytynyt elämässään
kohtalaisesti. Hänellä on ollut kolme vaativaa ammattia,
joihin hän on saanut koulutuksen ja joissa kussakin hän on työskennellyt
toistakymmentä vuotta. Viimeiset 30 vuotta hän on
tehnyt vapaaehtoistyötä ja auttanut muita.

Maritan äiti kuoli synnytykseen. Lapsia oli useita, joten isä
joutui ottamaan taloudenhoitajan, jolla itsellään oli avioton poika.
Isä ja taloudenhoitaja panivat jo samana vuonna "hynttyyt
yhteen” ja menivät naimisiin, mutta elämä uusperheessä osoittautui
rankaksi, sillä uuden äitipuolen poika oli väkivaltainen ja
kävi monta kertaa isän kimppuun puukon kanssa. Marita oli
täyttänyt vasta neljä vuotta, kun hänen isänsäkin kuoli, ja hän
joutui jäämään äitipuolensa hoiviin. Velipuolesta tuli väkivaltai
nen
alkoholisti, joka vihoitteli Maritalle ja uhkasi usein tappaa

hänet. Seitsemän vuoden iässä Marita oli niin onneton, että hän
päätti tehdä itsemurhan. Hän itki usein ja uskoi vakaasti olevansa
maailman vihatuin ja hylätyin lapsi. Parin vuoden kuluttua
hän kuitenkin pääsi kuin ihmeen kautta pois äitipuolensa luota.
Hänet adoptoitiin perheeseen, joka oli varakas ja arvostettu.

Mutta elämä uudessa perheessäkään ei ollut onnellista. Marita
oli vasta 11-vuotias, kun eräs uuden isän liiketuttava tarjosi
hänelle kylältä kyydin kotiin ja raiskasi hänet matkalla syrjäisellä
metsätiellä. Marita kertoi tapahtumasta kotona, vaikka mies
oli pelotellut häntä sanomalla, että jos hän sen tekee, tapahtuu
jotakin pahaa. Kotona asiasta nousi meteli, mutta Marita arvelee,
että häntä ilmeisesti uskottiin, sillä vaikka jutusta ei puhuttu,
kyseiStä liikemiestä ei sen koommin talossa näkynyt. 17vuotiaana
Marita löysi itselleen miesystävän, jonka kanssa hän
kihlautui ja meni pian myös naimisiin. Avioliitosta syntyi yksi
lapsi, mutta liitto päättyi pian, kun hänen miehensä kuoli tapaturmaisesti
27-vuoden iässä. Kaiken tämän ja paljon muuta kokenut
Marita päättää kirjeensä toteamukseen: ”Olen aina ollut
optimisti, sitkeä, nauran mielelläni ja pidän ihmisistä. .. Jo aika
nuorena käsitin sen, että ihmisiltä ei voi enempää vaatia kuin
mitä heille on annettu."

Ehkä aika todella kultaa muistot, ja viisaina vanhuksina
muistelemme elämäämme kiitollisuutta tuntien ja ajattelemme
menneisyytemme kärsimyksistä kuten väkivaltaisen ja alkoholisoituneen
isän tytär Tiina, joka päättää kirjeensä sanoihin: "Vaikea
ja todella takkuinen tieni on saanut minut allekirjoittamaan

lauseen 'se mikä ei tapa meitä, se vahvistaa meitä'.”

Myönteinen

 

ajattelu

Vanha kiinalainen tarina kertoo köyhästä maanviljelijästä,
jolla oli vain pieni pala maata, poika ja
hevonen. Eräänä päivänä hänen hevosensa karkasi
ja juoksi tiehensä vuorille. Kyläläiset tulivat hänen
luokseen ja sanoivat: ”Voi sinua raukkaa. Kylläpä
sinulle nyt kävi huono tuuri, kun menetit ainoan
hevosesi."

Mies pudisti päätään ja vastasi: "Älkää sanoko,
ei sitä koskaan tiedä mikä tässä elämässä on huonoa
ja mikä hyvää tuuria."

Jonkin ajan kuluttua hevonen palasi takaisinmukanaan
lauma toinen toistaan komeampia villihevosia.
Kun kyläläiset näkivät upeat hevoset, he
sanoivat kateellisina: "Voi sinua, kylläpä sinulle
nyt kävi hyvä tuuri, kun sait noin monta upeaa hevosta."

Vanha
mies pudisti jälleen päätään ja sanoi:
”Älkää sanoko, ei sitä koskaan tiedä mikä tässä
maailmassa on hyvää tai huonoa tuuria."

Vanhan miehen poika alkoi kesyttää villejä he
vosia.
Eräänä päivänä yksi niistä onnistui heittä

mään
hänet selästään sellaisella voimalla, että häneltä
murtui jalka ja hänestä tuli vuoteen oma.
Kyläläiset tulivat taas hänen luokseen ja sanoivat:
"Voi sinua raukkaa. Kylläpä sinulle nyt kävi huono
tuuri, kun poikasi loukkaantui eikä voi tehdä
töitä."

Ja jälleen vanha mies pudisti päätään ja sanoi:
"Älkää sanoko, ei sitä koskaan tiedä-mikä tässä elämässä
on huonoa ja mikä hyvää tuuria."

Pian syttyi valtakunnassa sota ja kaikki nuoret
miehet haettiin sotimaan. Vanhan miehen poika,
jonka jalka ei vielä kestänyt kävelemistä, oli ainoa

jota ei huolittu sotaan. ..

Toinen tarina kertoo kahdesta kenkäkauppiaasta, jotka lähtivät
Afrikkaan katsomaan, kannattaisiko sinne ryhtyä viemään kenkiä.
Kun ensimmäinen heistä palasi takaisin Suomeen, hän sanoi:
"Turha reissu, eiväthän ne siellä edes käytä kenkiä." Pari
päivää myöhemmin palasi toinenkin kenkäkauppias matkaltaan
ja totesi vastaantulijoille innokkaana: "Siellähän on mahtavat
markkinat ! "

Myönteinen ajattelu tarkoittaa kykyä nähdä asiat hyödyllisellä
tavalla. Sen edellytyksenä on, että osaa katsoa asioita riittävän
monesta suunnasta löytääkseen niihin jollakin tapaa edullisen
näkökulman.

Kun pohdimme oman elämämme tapahtumia jälkikäteen,
ajatuksemme vaikuttavat siihen miltä meistä tuntuu. Sosiaali
psykologian
alalla tällaista jälkiviisautta tutkitaan nykyään ah

kerasti,
ja siitä on ryhdytty käyttämään tieteellistä nimitystä
”kontrafaktuaalinen ajattelu". Pohjimmiltaan kyse on "jossittelusta”,
siitä miten ihminen "jossittelee" oman elämänsä tapahtumia.

Jossittelu
on inhimillistä, ja kaikki ihmiset jossittelevat joskus.
Jos ihminen esimerkiksi joutuu auto-onnettomuuteen, hän
alkaa pian sen jälkeen jossitella. Jossittelua on sekä negatiivista
että positiivista. Negatiivinen jossittelu lisää ihmisen kärsimystä:
”Jos en olisi ajanut sitä kautta, tätä ei olisi koskaan tapahtunut."
"Jos olisin jarruttanut ajoissa, onnettomuus olisi voitu
välttää.” Positiivinen jossittelu puolestaan helpottaa oloa: ”Jos
en olisi hoksannut jarruttaa ollenkaan, en olisi hengissä." "Jos
olisi ollut huonompi tuuri, auto olisi mennyt romuksi." "Onneksi
oli täysvakuutus." Ja pahimmassa tapauksessa: "Onneksi
hän kuoli nopeasti eikä hänen tarvinnut kärsiä.”

Samaan tapaan jossittelemme usein lapsuutemme kokemuksia.
Kun sanomme: ”Jos lapsuuteni ei olisi ollut sellainen, niin
olisin onnellisempi", jossittelu on negatiivista ja saa meidät katumaan
menneisyyttämme. Vastaavasti kun sanomme: "Jos lapsuuteni
ei olisi ollut sellainen kuin se oli, en varmasti olisi niin
viisas kuin olen", on kyse positiivisesta jossittelusta, joka lisää
hyvinvointiamme.

Sari menetti rakkaan isänsä kolmivuotiaana ja kaipasi häntä
kipeästi monen vuoden ajan. Hänen kirjeestään löysin hyvän esimerkin
positiivisesta jossittelusta: "Ajattelen usein, että jos isä
olisi elänyt, miten toisin kaikki olisi. En varmaan olisi lähtenyt
maailmalle — olisin aika nynny, kiltti rouvaihminen, tiedä hän
ta.

KAIKKI
ON SUHTEBLLISTA

 

Jossittelulle läheistä sukua on omien kielteisten kokemusten
vertaaminen muiden ihmisten kokemuksiin. Kun olin suorittamassa
erikoistumispalveluani psykiatrisessa sairaalassa, minulla
oli tapana kysyä potilailta heidän lähtiessään osastolta, mikä heitä
oli auttanut parantumaan. Toivoin heidän kehuvan saamiaan
lääkkeitä tai jotakin niistä monista terapioista, joita sairaalassa
oli potilaille tarjolla. Monien mielestä heitä oli kuitenkin eniten
auttanut se, kun he huomasivat, että toisilla asiat saattoivat olla
vielä paljon huonommin.

Yleensä ihmistä ei lainkaan lohduta, jos hänen kärsimystään
verrataan jonkun toisen ihmisen suurempaan kärsimykseen. Jokaisen
ihmisen henkilökohtainen kärsimys on aina ainutkertaista
ja siksi kaikkinainen vertaaminen muihin ihmisiin tuntuu
helposti vähättelyltä ja siitä syystä loukkaavalta. Mutta kun oivallamme,
että kärsimyksemme — riippumatta sen syvyydesrä
— on sittenkin suhteellista tämän maailman ja ihmiskunnan
historiassa, saamme tervehdyttävää etäisyyttä omaan kohtaloomme.

Edellisessä
luvussa kerroin Cloé Madanesin kehittämästä insestin
hoitomallista ja siihen liittyvästä kahdenkeskisesrä keskustelusta,
joka käytiin terapeutin ja seksuaalisen koskemattomuuden
loukkauksen uhriksi joutuneen nuoren välillä. Madenesin
ohjeet jatkuvat seuraavasti: "Terapeutti voi selittää nuorelle,
että vaikka se mitä hän koki tuntuu nyt aivan kamalalta,
on kyse kuitenkin vain pienen pienestä hetkestä ihmisen koko
elämässä. Tässä terapeutti voi käyttää aikaperspektiiviä: hyväk
sikäyttöä
kesti ehkä vain muutaman minuutin siitä 24 tuntia

kestävästä päivästä, jona se tapahtui. Päiviä mahtuu vuoteen 365
ja vuosia on ihmisen elämässä suuri määrä. Samoihin aikoihin
kun nuori joutui hyväksikäytetyksi, hänen elämässään tapahtui
monia muita tärkeitä asioita. Hän ehkä harrasti jotakin mukavaa,
kuten musiikkia tai urheilua. Terapeutti suuntaa nuoren
huomion elämän myönteisiin asioihin, auttaa häntä näkemään
hyväksikäyttökokemuksensa tätä taustaa vasten ja saa hänet
ajattelemaan, että se oli onneton tapahtuma, joka ajan kanssa
kuitenkin painuu unohduksiin.”

Monissa saamistani kirjeistä ilmenee joko suoraan tai rivien
välissä kauniisti se suhteellisuudentaju, jolla kirjoittajat ovat
oppineet kärsimykseensä asennoitumaan.

Larri on eläkeläisvaari, joka kasvoi köyhässä, uskovaisessa
perheessä julman ja ankaran isän varjossa. Hän kirjoittaa: ”Olin
kateellinen joillekin koulukavereille heidän saamistaan uusista
kengistä, joita kunta jakoi köyhemmille. Itselläni ei ollut koskaan
niin upeita lapikkaita. Sitten näin kaupalla jalattoman
miehen — talvisodan jälkeen — istumassa autonsa konepellin
päällä. Siitä hän ketterästi näytti kuinka helposti kykenee käsiensä
varassa kiipeämään ratin ääreen ja minkälaiset hallintalaitteet
auttoivat häntä ajamaan tuota taksia. Tyytyväisen näköisenä
mies lähti ajokillaan työhönsä asemakylään. Katsoin omia
kenkiäni enkä surrut enää niiden kehnoutta." Lassi kertoo kirjeessään
myös, että myöhemmin samana vuonna kylän poliisi ja
Lassi tekivät yhdessä itselleen niin hienot lapikkaat, että niistä
hän oli ylpeä vielä monta vuotta jälkeenpäin.

Marja joutui kolmivuotiaana uskonnolliseen lastenkotiin,
kun hänen äitinsä sairastui psyykkisesti. Yhteys äitiin katkesi,

isä ei käynyt tapaamassa eikä kukaan sukulaisista pitänyt yh

teyttä.
Katsoessaan taaksepäin hän pohtii elämäänsä seuraavasti:
"Tätä kirjoittaessa tulee mieleen, että oliko se mun lapsuuteni
niin vaikea, kultaako aika muistot? Kun päivittäin törmää siihen
kuinka paha olla on monilla nykyajan lapsilla. Mun mottoni
on ollut, ettei se minun vikani silloin ollut että näin kävi. Enhän
minä pieni lapsi voinut asioihin vaikuttaa. Se vain on tapahtunut
mikä tapahtui."

Eliisa, jonka lapsuutta leimasi äidin krooninen, lukuisia pitkiä
sairaalahoitoja vaatinut sairaus ja isän alkoholismi, puhuu samasta
asiasta. ”Enää en hätäile, en tunne tuskaa, en häpeä, enkä
sääli itseäni. En ajattele, että noilla on paremmin kuin minulla,
sillä kun luet näitä juttuja huomaat, että muilla on mennyt vielä
huonommin. Olen muuttanut nuo vastoinkäymiset vahvuudeksi
ja olen oppinut niistä monenlaista elämänkokemusta."

Seksuaalisen hyväksikäytön uhriksi lapsuudessaan joutunut
ja muutenkin elämässään paljon kärsinyt nimimerkki Mummo
vuodelta 1925 kirjoittaa: ...olen vuosien saatossa päässyt pahimman
ohi nyt kun olen jo ikäihminen ja lapset elää omaa elämäänsä
enkä sekaannu heidän asioihinsa. Hoitelen sodan haavoittamia
vanhuksia. Heillä on sisäiset ja ulkoiset vammat.
Usein ajattelen, että omani olivat vähäiset näihin verrattuna.
Minulla on nyt hyvin asiat, ei ole nälkä eikä vilu. Sairas olen,

mutta senkin yli pääsee kun vaan jaksaa elää päivän kerrallaan."

TULEVAISUUS JA MENNEISYYS

 

On luontevaa ajatella, että menneisyytemme vaikuttaa siihen,

minkälainen tulevaisuudestamme tulee, mutta harvemmin tu

lemme
ajatelleeksi, että asia on myös päinvastoin. Tulevaisuus,
siis se mitä uskomme tulevaisuuden tuovan tullessaan, määrää,
miltä menneisyytemme näyttää.

Kun masennuksen hetkellä näemme edessämme vain synkkiä
pilviä, meidän on vaikea löytää mitään hyvää menneisyydestäkään.
Emme yrittämälläkään pysty palauttamaan mieleemme
myönteisiä muistoja. Mutta kun elämä hymyilee ja tulevaisuutemme
näyttää ruusuiselta — olemme ehkä rakastuneet, saaneet
uuden työpaikan, tai vaikkapa lähdössä kiinnostavalle matkalle
— myös menneisyys maalautuu myönteisemmin värein. Muistamme
vaikeastakin lapsuudesta hyviä hetkiä ja hauskoja tapahtumia,
ja samalla koettelemuksemme näyttäytyvät voimavaroina.
Onneksi kukaan ei omista tulevaisuutta, ja meillä on oikeus
haaveilla ja sijoittaa sinne myönteisiä mielikuvia. Kun annamme
mielikuvissamme tulevina vuosina auringon paistaa, .sen säteet
valaisevat myös nykyhetkeä ja menneisyyttä.

Minna joutui kahdenkymmenen vuoden ajan seuraamaan läheltä
isänsä rajua alkoholismia. Nyt kun hän opiskelee ja on
suhteellisen tyytyväinen elämäänsä, hän pystyy näkemään isässään
myös hyviä puolia. "Kun isälläni oli selviä kausia, hän oli
hauskakin veikko. Hän mm. teki meille huonekaluja nukkekotiin,
ompeli, laittoi ruokaa eli oli ns. hyvä isä."

Liisa, joka kärsi lapsena suunnattomasti äitinsä väkivaltaisuudesta,
on hänkin alkanut nähdä äidissään jotakin hyvää:
”Mieleeni muistuu joskus tilanteita, jolloin äitini kehui ja kannusti
tyttäriään haluten olla heistä ylpeä”, hän kirjoittaa.

Samoin on käynyt Timolle, joka on aikuistuttuaan alkanut
toipua isänsä juopottelusta. "Kyllä isälläni joskus oli parempia

aikoja. Muistan kun hän työn välillä rentoutui keinutuolissa ja

hyräili jotakin virttä. Silloin me velipojan kanssa kiivettiin isän
polvelle, eikä hän kyllä koskaan heittänyt pois."

”Viime juhannuksena katsellessani kesäistä luontoa huomasin
ajattelevani, että elämäni on ollut arvokas", kirjoittaa Tuula.
"Minunkin elämäni, joka on ollut olevinaan niin huono, on ollut
arvokas. Se jotenkin vapautti. Olenkin sittemmin yrittänyt
muistella hyviä asioita lapsuudestani, sillä toki niitäkin on ol
lut.

KÄÄNNETTY
TIIMALASI

 

Ihmisellä on ihmeellinen kyky muistella ikäviäkin asioita
myönteisessä valossa. Esimerkiksi monet vanhemmat suomalaiset
kertovat usein sotakokemuksistaan siten, että kertomuksissa
ei korostu niinkään tapahtumiin liittyvä mittaamaton kärsimys
ja kurjuus kuin sankaruus, selviytyminen, sisukkuus, neuvokkuus
ja huumori. Itse asiassa kaikki kansakunnat pyrkivät kirjoittamaan
historiansa tavalla, joka vahvistaa kansallista identiteettiä
ja itsekunnioitusta. Naiset muistavat yleensä — kaikeksi
onneksi —synnytyksestä paljon elävämmin sen onnen hetken,
kun lapsi syntyy ja se nostetaan heidän rinnoilleen kuin sen pitkäkestoisen
tuskan, jota he usein joutuvat kärsimään ennen lapsen
varsinaista syntymää.

"Nyt keski-ikäisenä katselen lapsuutta aivan eri silmin kuin
nuorena aikuisena”, kirjoittaa Päivi, 50-vuotias eronnut "sinkku”
ja kahden lapsen onnellinen äiti. Hän on päätynyt käsitykseen,
että se minkälainen menneisyys hänellä on ollut riippuu

siitä, miten hän asian näkee. ”Nyt voin tunnistaa omassa kehi

tyksessäni
vaikean lapsuuden saldon, joka on varjoja täynnä jos
katselen sitä varjossa ja jos katselen sitä auringon valossa, varjot
häviää."

Nimimerkki Runoilija ilmaisee saman asian erittäin osuvalla
vertauskuvalla. "Kun vertasin elämääni tiimalasiin, kaikki eletty
elämä oli valunut miinuksen puolelle. Sitten hoksasin että
käännän tiimalasin ylösalaisin, miinukset muuttuivat plussaksi
ja aloin katsella niitä positiivisesti. Nykyisin näenkin asiat valoisemmalta
puolelta. Olen jo useasti kääntänyt elämäni tiimalasin
plussan puolelle, katselen sen vaiheita uusista näkökulmista,
toivon että kerkeän oppia sen, mikä elämäni tarkoitus on tässä
elämän kiertokulussa. Olen kuin vanha vasullinen matonkudekeriä.
Osa on tiukasti kerittyjä, osa huolimattomasti kerittyjä,
osa on tosi huonosti leikattukin. Näitä keriä minä sieluni silmin
katselen, puran, kerin uudelleen ja osan olen jo kutonut uuteen

käyttötarkoitukseen.”

Kysymyksiä
ja vastauksia

 

”Kaikki on suhteellista”, sanoi Einstein kun keitti

kelloa ja katsoi aikaa kananmunasta.

Vastaan seuraavassa lyhyesti kysymyksiin, joita olen huomannut
ihmisten usein pohtivan, kun puhutaan lapsuudesta, selviytymi
sestä
ja mielenterveydestä.

Onko ihmisen terveen psyykkisen kehityksen kannalta
välttämätöntä, että häntä rakastetaan?
Jokainen ihminen, niin lapsi kuin aikuinen, toivoo, että häntä
rakastetaan, että hänestä välitetään tai että häntä arvostetaan. Jos
ihminen on lapsuudessaan kokenut paljon pettymyksiä ja onnettomuutta,
hänelle voi helposti tulla tunne, että kukaan ei ole
häntä rakastanut. Käytännössä kuitenkin melkein kaikilla on
lapsena ollut joku, joka on häntä rakastanut tai hänestä välittänyt.
Se ei välttämättä ole ollut kumpikaan vanhemmista eikä aina
edes sukulainen.

Taina kirjoittaa: "Olin usein kovin nälkäinen, sillä äitini ja
isäni laittoivat kaiken rahansa juomiseen. Harvoin muistan saa
neeni
ruokaa, usein senkin oksensin ulos. Talossamme asui kui

tenkin
perhe, joka välitti minusta. Sain heiltä ruokaa, sain hetken
tuntea mitä on turvallisuus ja välittäminen.”

On toki usein totta, että monet vanhemmat rakastavat sisimmissään
lapsiaan, vaikka eivät ongelmiensa vuoksi osaa sitä
osoittaa. Kuinka tärkeää sitten on, että lapsella on läheiset ja rakastavat
välit vanhempiinsa ja voiko lapsesta kehittyä normaali
aikuinen, vaikka häntä ei juurikaan hellitä? Italialainen menestyskirjailija
Alberto Moravia vastaa elämäkerrassaan haastattelijan
kysymyksiin lapsuudestaan seuraavasti:

” — Oliko sinulla läheinen suhde vanhempiisi vai
ei?
— Ei ollut
— Ei edes äitiisi?
— Ei millään tavoin.
— Ei mitään hellyyttä?
—— Ehkä oli, mutta se ei ilmennyt ulospäin.
— Sinulta siis puuttui hellyyttä.
— Voi olla. Se on mahdollista, mutta en sitä
tiennyt.”
Vanhempien ja lasten välinen hellyys on molempien osapuolten
kannalta terveellistä ja mukavaa, mutta ihmisistä on kautta ai
kojen
tullut hyviä ilman sitä.

Miksi jotkut ihmiset eivät mielellään puhu vaikeista lapsuudenkokemuksistaan?

Syitä
voi olla monia, mutta eräs niistä on leimautumisen pelko.
Tämä tunne ei ole kokonaan aiheeton. Länsimaisessa kulttuurissa
elää vahvana uskomus, jonka mukaan lapsuuden traumaatti
set
kokemukset vaurioittavat ihmistä iäksi. Kertoessaan lapsuu

tensa
koettelemuksista muille ihminen altistaa itsensä mahdollisuudelle,
että häntä pidetään jollakin tapaa vajavaisena tai että
hänen käyttäytymistään ja luonteenpiirteitään aletaan selittää
hänen lapsuudestaan johtuvaksi. ”Tämä on yksi syy, miksen minä
ole puhunut kokemuksistani", kirjoittaa Teija, jota suututtaa
ennakkoluuloinen suhtautuminen vaikean lapsuuden kokeneisiin
ihmisiin, "helposti leimataan ja muodostetaan ihmisestä
käsitys pelkkien oletusten takia. Salailu on rankkaa, mutta lei
mautuminen
on vielä rankempaa."

Miksi vanhemmat syyttävät niin usein itseään lastensa ongelmista?

Kulttuurissamme
on viimeisten vuosikymmenten aikana tullut
tunnetuksi oppi, jonka mukaan laSten ongelmat johtuvat pääsääntöisesti
kasvatuksesta tai kodin olosuhteista. Toki lasten ongelmat
joskus johtuvatkin kodiSta. Esimerkiksi lapsi, joka päiväkodissa
lyö muita lapsia, on saattanut saada kotona piiskaa, tai
lapsi, joka nukahtelee koulussa, on voinut joutua perheriitojen
vuoksi valvomaan yöllä. Mutta valtaosa lasten ongelmista ei
millään tavoin johdu vanhemmista tai kodista. Melkein kaikilla
lapsilla on kehityksensä aikana ongelmia, kuten pelkoja, painajaisia,
raivokohtauksia, nukkumis- ja syömisongelmia, kipuja,
koulu- ja toverisuhdeongelmia, ilman että kotiolosuhteissa on

mitaan tavallisuudesta poikkeavaa.

Mitä haittoja on siitä, että lasten ongelmien ajatellaan niin
usein johtuvan vanhemmista?
On usein karhunpalvelus lapselle syyttää vanhempia ja kodin

olosuhteita lasten ongelmista. Muistan vuosien takaa erään ta

pauksen,
jossa seitsenvuotiaan pojan ongelmana oli housuun
kakkaaminen. Perhe oli joutunut lastenpsykiatrisiin tutkimuksiin,
missä heille oli sanottu, että ongelma johtuu vanhempien
keskinäisestä suhteesta. Vanhemmat uskoivat asiantuntijoita ja
yrittivät parhaansa mukaan parantaa suhdettaan, mutta se ei
millään lailla auttanut poikaa pääsemään ongelmastaan. Vasta
kun vanhemmat saatiin luopumaan ajatuksesta, että vika oli
heissä, päästiin yhdessä pojan ja vanhempien kanssa miettimään,
miten poika voisi parhaiten oppia käymään vessanpöntöllä. Keskustelu
tuotti useitakin ratkaisuideoita. Äidin ehdotus oli, että
poika saisi ruveta itse pesemään kakkapyykkinsä. Poika itse ehdotti,
että hän saisi rahallisen palkkion joka kerta kun kävisi
pöntöllä. Molemmat ideat toteutettiin, ja poika parani ongelmastaan
muutamassa viikossa.

Eräs äiti kertoi, että hän oli aikoinaan kärsinyt poikansa raivokohtauksista,
joihin oli haettu apua myös ammattiauttajilta.
Pojalla oli tapana heittäytyä maahan ja huutaa suoraa kurkkua.
Äiti oli etsinyt syytä ongelmaan paitsi itsestään myös vaikeasta
synnytyksestä, pikkusiskon syntymästä, isän perintötekijöistä ja
isovanhempien sallivuudesta. Asiasta oli puhuttu pojan kanssa
moneen kertaan, mutta siitä ei ollut apua. Eräänä päivänä kun
poika oli juuri saamassa raivarinsa, äidillä omien sanojensa mukaan
"keitti yli". ”Olin saanut tarpeekseni”, hän sanoi, "ja ajattelematta
asiaa sen kummemmin sanoin vain yhtäkkiä: 'Jos sinä
niin minäkin.' Siinä samassa heittäydyin maahan ja aloin huutaa
ja potkia aivan samalla tavalla kuin hänellä oli tapana. Hän katsoi
minua suu auki ja sanoi hätääntyneenä: 'Äiti, älä!' ja lisäsi
vielä, 'Minähän joudun häpeämään sinua!" Sen jälkeen poika oli

muutaman kerran meinannut saada raivarinsa, mutta hän oli jät

tänyt
kesken, kun äiti oli katsonut häntä silmiin ja sanonut
päättäväisesti: ”Jos sinä niin minäkin.”

Kun mietimme, mitä vikaa meissä on, menetämme helposti
kykymme olla lapselle avuksi ongelman ratkaisemisessa. Lapsella
on oikeus kompuroida elämänpolulla, oikeus ikiomiin ongel
miin.

Nuoret
syyttävät usein vanhempiaan siitä, että heidän elämänsä
on vaikeaa. Miten vanhemman pitäisi näissä tilanteissa
menetellä, jos ei halua ottaa syytä niskoilleen?

Ehkä meidän pitäisi opetella suhtautumaan noihin syytöksiin
kuten erään amerikkalaisen tv-sarjan isä, kun hänen aikuinen
poikansa syytti häntä ongelmistaan. Poika sanoi isälleen jotakin
sellaista kuin: "Minä en pysty pysyviin suhteisiin. Pisin seurustelu,
mikä minulla on ollut, kesti vain puoli vuotta, ja vika on
sinussa!"

Isä vastasi siihen yksikantaan: "Otan vastuun niistä virheistä,
jotka minä olen tehnyt sinun 18 ensimmäisen ikävuotesi aikana,
mutta niistä virheistä, jotka sinä teet sen jälkeen, saat vastata itse!”

Meidän
pitäisi kaiketi suoda lapsillemme oikeus valittaa saamastaan
kasvatuksesta. Eihän kukaan vanhempi ole täydellinen,
vaikka parhaansa yrittää. Virheitä teemme kaikki, eikä niiden
myöntämisessä ole mitään pahaa. Kun aikoinaan arv05telin
omaa äitiäni jostakin, hänellä oli tapana sanoa: "Ei mitään vikaa
puutu". Meidän on kuitenkin hyvä tietää, että länsimaiset nuoret
syyttävät usein vanhempiaan ongelmistaan ja että kyseessä
on vaihe, joka yleensä menee vähitellen ohi, jos vanhemmat vain

jaksavat suhtautua siihen ymmärtäväisesti ja kärsivällisesti.

Onko avioero aina haitallinen kokemus lapselle?

Avioeron lapselle aiheuttamia haittoja on viime vuosikymmeninä
tutkittu ahkerasti, joten tyhjentävä vastaus edellyttäisi laajaa
katsausta alan tieteelliseen kirjallisuuteen. Alkuvuosina avioerotutkimus
oli tarkoitushakuista. Tilastollisin tutkimuksin yritettiin
osoittaa, että rikkinäisten perheiden lapsilla on enemmän
ongelmia kuin ehjissä perheissä kasvaneilla. Kun saatiin tietoa,
joka puhui tätä lähtöasetelmaa vastaan, se pyrittiin sivuuttamaan
tai tulkitsemaan ennakkoluulon mukaisesti. Kun esimerkiksi
todettiin, että yksinhuoltajaäitien kasvattamilla tytöillä ei
ollut enempää ongelmia kuin ehjien perheiden tytöillä, oletettiin,
että yksinhuoltajien lapset ovat vaurioituneita tavalla, joka
ei näy ulospäin.

Sittemmin asiasta on alettu ajatella toisin. Nykyisin ei enää
kysytä, onko avioerosta haittaa lapselle, sillä ymmärretään, että
ratkaisevaa on se, mitä siitä seuraa; pahimmillaan lapsi joutuu
ikävällä tavalla riitelevien vanhempien välikäteen ja parhaimmillaan
hän saa kaksi kotia, joissa molemmissa hän viihtyy. Tutkijat
pyrkivät sen sijaan löytämään vastauksen siihen, miten
avioero voitaisiin hoitaa niin, että siitä koituisi lapselle mahdollisimman
vähän kärsimystä. Tällaisesta tutkimustyöstä on ollut
seurauksena, että monissa maissa on alettu tarjota neuvontapalveluja
eroaville pariskunnille. Norjassa asiassa ollaan niin pitkällä,
että laki määrää kaikki eroavat avioparit, joilla on lapsia, käymään
sovittelussa, ja siinä etsitään lasten kannalta parhaita ratkaisuja.

Myytti
avioeron haitallisesta vaikutuksesta syyllistää vanhempia
ja saattaa olla lapsille siinä mielessä vahingollinen, että

pariskunnat pitkittävät huonoa suhdettaan "lasten vuoksi",

vaikka kaikki osapuolet kärsivät tilanteesta. Tarina kertoo, että
erään lakimiehen vastaanotolle hakeutui vanha pariskunta panemaan
vireille avioeroa. Molemmat olivat jo yli 80-vuotiaita, joten
lakimies päätti lähettää pariskunnan avioliittoneuvojan
luokse harkitsemaan vielä kerran asiaa. Kun vanhukset olivat
vaivalloisesti istuutuneet ja avioliittoneuvoja oli saanut selville,
että heillä oli takanaan yli 50 vuotta kestänyt avioliitto, hän ei
enää voinut pidätellä uteliaisuuttaan vaan kysyi: ”Mikä on saanut
teidät tällä iällä päättämään, että teidän pitäisi erota?” Vaimo
vastasi siihen väsyneellä äänellään: "Me päätimme jo silloin
aikanaan, kun lapset olivat pieniä, että emme eroa ennen kuin

viimeinenkin heistä on haudassa!"

Kehittyykö lapselle heikko itsetunto, jollei häntä koskaan
kannusteta?
Ensinnäkin haluaisin asettaa kyseenalaiseksi koko käsitteen "itsetunto".
Sitä käytetään selittämään mitä erilaisimpia ongelmia
ujoudesta rikollisuuteen ja kynsien pureskelusta alkoholismiin.
Useimmiten väite, että huono itsetunto on aiheuttanut ongelman,
pikemminkin haittaa kuin hyödyttää ongelman ratkaisemista.
Sitä paitsi itsetunto, siis se miten paljon me itseämme arvostamme,
on varsin "suhdanneherkkä" asia. Usein ajatellaan,
että vaikeudet johtuvat huonosta itsetunnosta, mutta voidaan
myös väittää, että asia on päinvastoin. Huono itsetunto johtuu
ongelmista. Kun ihmisellä on ongelmia, hänen saattaa olla vaikea
arvostaa itseään. Kun ongelmat saadaan ratkaistuiksi, on itseään
taas helpompi kunnioittaa.

Monet ihmiset kuvittelevat, että heidän itseluottamuksensa

on heikompi kuin se onkaan. Jos ihminen alkaa etsiä todisteita

huonosta itsetunnostaan, hän löytää niitä helposti, mutta yhtä
vaivattomasti sama ihminen löytää merkkejä myös vahvasta itsetunnosta.
Itsetunto on harhaanjohtava käsite, sillä jokainen ihminen
sekä arvostaa että ei arvosta itseään.

Ennen vanhaan niin lapsia kuin eläimiäkin kasvatettiin kurilla.
Väärästä käyttäytymisestä tuli haukkuja tai vitsaa, eikä toiv0tusta
käyttäytymisestä saanut kiitosta. Tässä suhteessa maailma
on muuttunut. Lapsia on ryhdytty kannustamaan ja kehumaan,
eikä koiriakaan enää asiantuntijoiden mukaan pidä lyödä.
Koirankasvatuksen oppaat neuvovat, että koirat saadaan parhaiten
tottelemaan, kun luovutaan ei-toivotun käyttäytymisen rankaisemisesta
ja käytetään sen sijaan pelkästään toivotun käyttäytymisen
palkitsemista.

Jonkinlainen kannustuksen tai arvostetuksi tulemisen kokemus
on ihmisen kehitykselle välttämätöntä. Jokaisen on saatava
joskus kokea olevansa hyvä paitsi omasta myös toisen ihmisen
mielestä. Olen vakuuttunut siitä, että jos lapsi ei saa kannustusta
vanhemmiltaan, hän hakee sitä muualta, isovanhemmiltaan,
koulusta, ystäviltään. Jos lapsena ei ole mielestään saanut riittävästi
kannustusta tai arvostusta, ei sen hankkiminen näytä saa
mieni
kirjeiden mukaan olevan aikuisenakaan liian myöhäistä.

Voiko lapsi. kasvaa normaalisti ilman isaa tai isähahmoa?

Lastenkasvatuksen alueella on runsaasti tällaisia normatiivisia
myyttejä, joita on vaikea asettaa kyseenalaiseksi. Ihmiset näyttävät
uskovan niihin siitä huolimatta, mitä riippumattomat tieteelliset
tutkimukset asiaSta sanovat. Tosin tieteellinen tutkimuskin
on ollut aivan viime aikoihin asti sillä tavoin vinoutu
nutta,
että ydinperhettä on pidetty normaalina perhemuotona,

jOta vastaan muita on peilattu. Vasta viime aikoina perheen käsite
on muuttunut. Ydinperhe on nykyisin vain yksi monista perhemuodoista,
muita ovat mm. pienperheet, uusperheet ja homoseksuaaliperheet.
Jokaisessa perhemuodossa on omat hyvät puolensa
ja ongelmansa, eikä mikään niistä ole sinänsä huonompi
kuin toinen.

Monet tutkijat pyrkivät 1960- ja l970-luvuilla osoittamaan,
että yksinhuoltajaäitien pojilla on enemmän ongelmia kuin
isänsä kanssa kasvaneilla. Tämä "tieto" jäi voimaan, vaikka kyse
oli alunperinkin vain tilastollisesta totuudesta. Tutkimusten
mukaan kyseisen ryhmän pojat olivat jonkin verran ongelmallisempia
kuin muut, mutta sitä tosiasiaa ei korostettu, että suurella
osalla yksinhuoltajien pojista meni hyvin.

Tiettyjen perhemuotojen leimaaminen huonommiksi kuin
toiset ei palvele ketään. Yksinhuoltajaäidin pojan menestyminen
riippuu lukemattomisca syistä: Minkälainen on pojan suhde
isään? Minkälainen on hänen suhteensa äidin miesystävään?
Minkälaiset ovat isän ja äidin välit eron jälkeen? Mikä on perheen
taloudellinen tilanne? Miten ympärisrö suhtautuu pojan
isättömyyteen? On myös hyvä muistaa, että ei ole kauan siitä,
kun isättömät lapset olivat äpäriä ja he joutuivat häpeämään
kohtaloaan. Jos osan näistä pojista on ollut muita poikia vaikeampi
löytää paikkaansa elämässä, voi syynä olla pikemminkin
yhteiskunnan suhtautuminen kuin se, että pojilta on puuttunut
isä kodistaan.

Viimeaikaisissa tutkimuksissa on aktiivisesti romutettu
myyttiä äidin ja/tai isän välttämättömyydestä. Kokonaan naisten
kasvattamista pojista tulee uusien tutkimusten mukaan yhtä

hyviä — ellei vähän parempiakin — aikuisia kuin isien vaiku

tuspiirissä
eläneistä. Sama havainto pätee myös homoseksuaalipariskuntien
kasvattamiin lapsiin. Yhteiskunnassa saattaa olla
tuomitsevia asenteita sitä kohtaan, että homopareilla on lapsia,
mutta nämä lapset näyttävät kehittyvän aivan samalla tavalla

kuin muissa perhemuodoissa kasvaneet.

Miksi monet vanhemmat solvaavat lapsiaan?

Etenkin vanhoina aikoina, mutta valitettavasti vielä nykyäänkin
monet vanhemmat moittivat lapsiaan hyvin ahkerasti. Aikoinaan
varmasti uskottiin, että haukkumisesta on hyötyä, että lapsi
oppii kovasta arvostelusta tai ainakin keittyy niin kovaksi, ettei
pelästy kun hän myöhemmin mahdollisesti joutuu sanallisen
hyökkäyksen kohteeksi.

Varsin monet aikuiset kertovat vanhempiensa solvanneen
heitä lapsena. Heitä on haukuttu laiskoiksi, lihaviksi, tyhmiksi,
hulluiksi tai itsekkäiksi, ja monet viattomat tytöt ovat saaneet
teini-iässä kuulla olevansa huoria vain sen vuoksi, että ovat halunneet
pukeutua tai meikata itseään muodin mukaisesti.

Miksi perheissä sitten parjataan lapsia? Kysymykseen on vaikea
löytää tyydyttävää vastausta. Kun asiaa kysyy vanhemmilta,
he ovat usein hämmentyneitä. Jotkut eivät tahdo muistaa, että
sellaista olisi tapahtunutkaan. Toiset taas yrittävät puolustautua
puhumalla siitä, miten raskasta tuo aika oli heille itselleen tai
kertomalla, miten paljon ankaramman kasvatuksen he itse olivat
saaneet. Asialle täytynee jokaisen vain —. oman itsensäkin vuok
si
— yrittää löytaa ; kin mahdollisimman vähän ärsyttävä selitys.
Eräs
tuttava oli lapsuudessaan kärsinyt siitä, että hänen äitin
sä
usein väheksyi hänen ulkonäköään. Eräänä päivänä hän päätti

ottaa asian äitinsä kanssa puheeksi.

"Miksi sinä olet aina sanonut minulle, että minä en ole minkään
näköinen?” hän kysyi äidiltään.

"Olenko minä sanonut niin?” kysyi äiti.

”Olet, ja monta kertaa. Minä muistan kuin eilispäivän."

"Jaa, jos minä niin olen sanonut, niin se on varmaan johtunut
siitä, että en ole halunnut sinusta tulevan yhtä ylpeää kuin isäs
täsi,"
vastasi äiti.

Miten voi vapautua lapsena kuulemistaan solvauksista?

Jos lapsi saa toistuvasti kuulla olevansa tuhma, tyhmä tai ruma,
hän alkaa helposti itsekin uskoa tai ainakin epäillä, että asia on
niin. Aikuiset ovat suggestioille alttiita, ja lapset ovat sitä vielä
enemmän. Jos lasta usein sanotaan kömpelöksi ja verrataan sisarukseen,
joka on harvinaisen ketterä ja kätevä, hän alkaa pitää
itseään poikkeuksellisen taitamattomana, vaikkei se olisi tottakaan.

Perhepiirissä
vanhemmat tosin saattavat moittia lasta tahallaan
opettaakseen häntä kehittymään parempaan suuntaan. Äiti
voi esimerkiksi sanoa lapselle: ”Ethän sinä osaa edes itse pukea"
tarkoittaen: "Osoitapa minun olevan väärässä näyttämällä, että
puet ripeästi".

Ranskalainen näyttelijä Jeanne Moreau kertoi eräässä tvhaastattelussaan,
että hänen isänsä käytti tällaista paradoksaalista
kannustamista. Moreaun isä vastusti monen vuoden ajan kiivaasti
hänen näyttelijäksi ryhtymistään. Hän joutui mm. lähtemään
kotoaan, kun isä sai tietää, että hän oli päässyt mukaan ensimmäisen
teatteriproduktioonsa. Moreau ei ole tästä kuiten
kaan
lainkaan katkera isälleen, vaan kiittää häntä sanoen, että

oppositiossa oleminen on antanut hänelle voimaa toteuttaa oma
haaveensa.

Onneksi ei kuitenkaan ole koskaan liian myöhäistä asettaa
kyseenalaiseksi rumia väitteitä, joita lapsena on joutunut kuulemaan.
Itse asiassa moni tuntee mielihyvää voidessaan osoittaa
parjaajilleen, että he ovat olleet väärässä: ”Ähäkutti, väitit että

minusta ei ole mihinkään. Mitäs nyt sanot!"

Miten jatkuva omista vanhemmistaan huolehtiminen vaikuttaa
lapseen?

Jatkuva huoli oman vanhemman terveydestä tai hengissä säilymisestä
on lapselle raskas taakka. Muistan vuosien takaa erään
vasta koulunsa aloittaneen pojan, joka tuli lastenpsykiatrisiin
tutkimuksiin. Hän oli tehnyt monia kummallisia tempauksia,
kuten kutsunut kavereitaan kotiin ja sytyttänyt heidän kanssaan
nuotion olohuoneen lattialle. Kun haastattelin yksinhuoltajaäitiä,
kävi ilmi, että hän oli huolissaan paitsi pojastaan myös itsestään.
Hänellä oli monia sairauksia, hän oli itkuinen ja uupunut
ja pelkäsi romahtavansa taakkansa alle. Kysyin pojalta suoraan
oliko hän huolissaan äitinsä terveydestä. Poika puhui aiheeSta
mielellään kanssani ja kertoi pelkäävänsä, että hänen äitinsä
kuolee. Soitin äitiä hoitavalle terveyskeskuslääkärille ja kerroin
tilanteesta. Hän ehdotti, että voisi ensi kerralla äitiä tavatessaan
jutella myös pojan kanssa ja selittää tälle, mistä äidin ongelmat
johtuivat. Samalla sovittiin, että perheelle järjestetään kotiapua.
Kun poika vakuuttui siitä, että hänen äitinsä ei ollut kuolemassa
vaan oli vain ylirasittunut, hänen ongelmansa helpottuivat
välittömästi.

Jos vanhemmilla on päihdeongelmia, vakavia mielenterveys

ongelmia
tai sairauksia, lapsi kantaa väistämättä huolta heistä.
Tällöin lapselle on suuri helpotus, jos hän saa jakaa huolensa
jonkun aikuisen kanssa ja saa vakuudet siitä, että äiti tai isä on
asiantuntevassa hoidossa ja hyvissä käsissä. Viime vuosina perhekeskeisyys
on lisääntynyt sosiaali- ja teveydenhuollossa, ja lapsia
on alettu ottaa mukaan hoitoneuvotteluihin ja palavereihin,
joissa keskustellaan heidän vanhempiensa sairauksiSta tai muista
ongelmista.

Erään kirjeen kirjoittaja kertoi, miten hän joutui kantamaan
huolta sisarensa astmasta. Sisar sai pahoja kohtauksia, joiden aikana
hänen pelättiin kuolevan. Ainoa paikka, jossa sisar sai jotenkuten
hengitetyksi, oli keinutuoli, jota jonkun perheenjäsenen
piti pitää liikkeessä läpi yön. Kirjeen kirjoittaja muistaa,
kuinka hän keinutuolia heiluttaessaan pelkäsi, että jos hän nukahtaa,
sisko kuolee ja se on hänen vikansa.

Moni tietää, miten painajaismaista voi elämä olla, jos joku
perheenjäsenistä tekee itsemurhayrityksiä, uhkaa jatkuvasti tappaa
itsensä tai käyttäytyy muutoin itsetuhoisesti. Tällaisissa tilanteissa
on ehdottomasti hankittava ammattiapua, jolloin vastuu
ongelman hoitamisesta siirtyy selvästi lapselta asiantuntijoille.

Omien
vanhempien auttaminen ei toki sinänsä ole haitallista.
Ratkaisevaa on se, miten raskaana lapsi tehtävän kokee. Arvostettu
yhdysvaltalainen perheterapeutti Cloé Madanes Washingtonista
on sitä mieltä, että lapsella on luontainen halu ja
tarve auttaa omaisiaan. Hän edustaa näkemystä, jonka mukaan
ammattiauttajat eivät saisi riistää lapselta oikeutta yrittää auttaa
onnettomia vanhempiaan ja suosittelee sen sijaan lähestymista
paa,
jossa laSta opastetaan löytämään kohtuullisia ja ikätasoaan

vastaavia auttamisen muotoja.

Eräässä haastattelussa Madanes kertoo, miten hän lapsena
tään kaikesta siitä rakkaudesta ja huolehtimisesta, jota häneltä
sain, vaan myös siitä, että lapsesta lähtien hän teki minulle selväksi,
että hän tarvitsi minua, että minä voin auttaa häntä. Hänen
elämässään oli hyviä ja huonoja vaiheita ja niinä aikoina,
kun hän oli onneton, hän hakeutui minun seuraani, antoi minun
piristää häntä, lohduttaa häntä ja puhua hänet paremmalle tuulelle.
Se oli suurenmoinen lahja, jonka hän antoi minulle, tuo

mahdollisuus saada auttaa häntä."

Miten lasta voi auttaa toipumaan vanhempansa menetyksestä?

Tarja
ja hänen kaksi sisartaan menettivät äitinsä Tarjan ollessa
13-vuotias. Lapset eivät saaneet kriisissään mistään minkäänlaista
henkistä tukea. ”Ihmettelen näin jälkikäteen, että esim. koulumme
terveydenhoitaja ei millään tavoin ottanut asiaa puheeksi.
Onhan vanhemman menetys aina ja etenkin lapsen elämässä
tosi iso juttu. Me saimme jonkin verran kunnallista kodinhoitoapua
ja olisimme varmaan saaneet myös taloudellista apua, jos
isä olisi sitä huolinut, mutta taloudellista tukea tärkeämmäksi
näen kuitenkin henkisen avun, jota tuollaisissa tilanteissa tulisi
viranomaisyhteistyönä lapsille antaa.”

Vuosien varrella kehitystä on tapahtunut valtavasti. Ammatti-ihmisiä
on koulutettu tarjoamaan kriisiterapiaa perheille,
joissa joku perheenjäsen kuolee yllättäen. Lapsen suruSta on tarjolla
runsaasti suomenkielistä kirjallisuutta, ja aiheesta on tehty

myös videofilmejä. Tärkeintä auttamisessa on lapsen oman suru

prosessin
tukeminen, sillä jokainen ihminen suree ja toipuu menetyksestään
omalla ainutkertaisella tavallaan. Mitään oikeata
tai väärää tapaa surra ei ole olemassa.

Surevaa lasta voi auttaa sen oivaltaminen, että vaikka emme
voi saada kuollutta ihmistä takaisin, hän voi silti olla voimavara
elämässämme. Ihminen ei psykologisessa mielessä kuole koskaan,
sillä hän jää elämään mielikuviimme. Voimme kuvitella,
että kaipaamamme läheinen — missä ikinä sielumme silmillä
näemmekin hänen olevan — neuvoo ja kannustaa meitä, antaa
meille voimia vielä kuolemansa jälkeenkin.

Tämän ajatuksen on sisäistänyt mm. nimimerkki Surumz'elinen,
joka menetti rakastamansa isän lapsena. Hän kirjoittaa:
”Yksi suuri voima elämässäni on ollut isäni muisto. Hänen valoisa
olemuksensa ja syvä rakkautensa on kasvattanut minuun

sellaisen peruspohjan, jonka avulla jaksan eteenpäin.”

Miten lapsen saa avautumaan ja puhumaan ongelmistaan?
Sanotaan, että hevosen voi viedä joen ääreen, mutta sitä ei voi
pakottaa juomaan. Sama pätee lapseen: hänelle voi tarjota tilaisuuksia
puhua häntä askarruttavista asioista, mutta häntä ei voi
eikä pidäkään painostaa siihen. Ron Taffel, amerikkalainen lastenkasvatuksen
asiantuntija, neuvoo vanhempia yrittämään vähemmän.
Hän sanoo, että lapsi puhuu mielellään ongelmistaan
vanhemmilleen, mutta haluaa itse valita oikean hetken. Autoajelu,
jokin kotityö tai muu yhdessä tapahtuva puuhastelu saa
lapsen usein avautumaan ja kertomaan vaikeuksistaan.

Pienen lapsen voi johdatella puhumaan kyseistä ongelmaa sivuavien
tarinoiden tai satujen avulla. Myös omakohtaisten koke
musten
kertominen voi innostaa lapsen juttelemaan. Vanha sa

nanparsi
sanookin, että jos haluat saada- ihmisen puhumaan veljestään,
kerro hänelle omasta veljestäsi.

Samalla on kuitenkin hyvä muistaa, että vaikka vaikeista
asioista puhuminen on tärkeää, lapsella on muitakin tapoja selvitellä
ongelmiaan. Hän leikkii leikkejä, joissa hän käsittee symbolisesti
kokemuksiaan. Hän kuuntelee satuja tai lukee kirjoja,
joissa puhutaan häntä askarruttavista aiheista. Ja vaikkei lapsi
kerro meille asioistaan tänään, hän saattaa puhua niistä huomenna.
Ja vaikka hän ei sanoisi mitään huomennakaan, hän todennäköisesti
löytää ennen pitkää ihmisen, jonka kanssa hän voi halu
tessaan
keskustella kokemuksistaan.

Miten voi vapautua lapsuudessa tai nuoruudessa tehdyn
teon aiheuttamasta häpeäntunteesta?

Monilla meistä on muistoja, joihin liittyy niin paljon häpeää, ettei
niistä mielellään halua puhua muille ihmisille. Häpeä on pelkoa
siitä, että asian paljastuminen saa muut ihmiset nauramaan
meille tai halveksimaan meitä.

Häpeästä vapautuminen edellyttää, että vakuutumme pelkomme
aiheettomuudesta. Meidän on uskottava, että toiset pikemminkin
ymmärtävät tai tuntevat myötätuntoa kuin arvostelevat
tai tuomitsevat. Voimmehan itsekin samaistua muihin ihmisiin,
jotka puhuvat julkisesti vastaavanlaisista kokemuksistaan.

Paras
tapa olisi itse ottaa häpeää aiheuttava kokemus puheeksi
jonkun luotettavan ihmisen kanssa, kun sopiva tilaisuus osuu
kohdalle. Tällaisen asian kertominen ei tietenkään ole helppoa,
ja joskus sitä kannattaisi ensin käsitellä nimettömänä esimer
kiksi
palvelevassa puhelimessa. Myös internetin keskusteluryh

mät
ovat osoittautuneet hyödyllisiksi, kun halutaan keskustella
luottamuksellisesti aroista asioista. Keskustelun voi aloittaa
vaikkapa kokeillen: "Mitä sinä sanoisit, jos kuulisit, että joku

ihminen olisi...”

Kun korostetaan sitä, että monet selviytyvät elämässään hyvin
huolimatta vaikeista lapsuudenkokemuksistaan, eikö
samalla syyllistetä ja aiheuteta paineita niille, joille selviytyminen
on vaikeaa ja jotka edelleen kärsivät lapsuusajan
tapahtumien seurauksista?

Tämä on kysymys, johon en ole löytänyt tyydyttävää vastausta.
Kun painotamme vaikeiden lapsuudenkokemusten haitallisia
vaikutuksia, tarkoitamme hyvää. Haluamme sanoa, että voimme
ehkäistä monia ongelmia parantamalla lastemme elämänlaatua.
Tämä tärkeä viesti saattaa vain helposti luoda vaikutelman, että
vaikeat lapsuudenkokemukset aiheuttavat ihmisille vääjäämättä
ongelmia aikuisena.

Kun korostamme sitä, että ihminen voi raskaista kokemuksistaan
huolimatta selviytyä, tarkoitamme silloinkin hyvää. Haluamme
kertoa, että hyvä aikuisuus on mahdollista myös niille,
joiden lapsuus on ollut vaikea. Tämäkin viesti on hyvin tärkeä,
mutta siitä syntyy helposti vaikutelma, että se joka ei selviydy,

Kysymyksen molemmat puolet ovat merkittäviä. Lapsuusajan
koettelemukset eivät välttämättä pilaa ihmisen loppuelämää.
Niistä voi toipua ja niihin voi oppia suhtautumaan, mutta
se ei oikeuta meitä väheksymään sitä kärsimyksen määrää ja
kamppailun ankaruutta, joka monien vaikean lapsuuden koke
neiden
ihmisten osaksi on langennut.

Onko selviytymisen korostaminen konservatiivista? Tarvitseeko
mitään muuttaa, jos jokainen on olosuhteista riippumatta
oman onnensa seppä?

Psykologi, perheterapeutti Wayne Caron pohtii eräässä internetkeskustelussa
tätä kysymystä seuraavalla tavalla.

”Täällä Yhdysvalloissa sosiaalilainsäädännön muutos tulee
ajamaan miljoonat lapset köyhyyteen. Niinpä puhe siitä, että
jotkut ihmiset selviytyvät hyvin elämässään kamalista lapsuudenaikaisista
olosuhteistaan huolimatta, sopii paremmin kuin
hyvin konservatiiviseen 'jokainen on oman onnensa seppä'
-myyttiin. Ei voi kieltää, etteikö olisi olemassa vastustuskykyisiä
lapsia, mutta älkäämme sulkeko silmiämme niiltä, jotka
kärsivät kielteisten lapsuudenkokemustensa vaikeista jälkiseurauksista.
Älkäämme väheksykö omaa velvollisuuttamme
seuraavaa sukupolvea kohtaan."

Selviytymisestä puhuminen ei vapauta meitä vastuustamme
lapsia kohtaan eikä velvollisuudestamme yrittää muuttaa maail
ma
lapsille paremmaksi paikaksi elää.

Mitä on läheisiriippuvuus ja miten käsite suhtautuu tämän
kirjan oppeihin?

"Läheisriippuvuus" (engl. co-dependency) on AA-liikkeen piirissä
syntynyt käsite, jolla alunperin tarkoitettiin sitä, että alkoholistin
omaiset käyttäytymisellään tavallaan tukevat juomista tai tekevät
sen mahdolliseksi. ' Sittemmin käsitteen merkitys on
muuttunut, ja nykyisin sillä tarkoitetaan sairautta, jota mikään
virallinen psykiatrinen tautiluokitus ei tunne eikä tunnusta,
mutta josta erittäin monet ihmiset kaikkialla länsimaissa usko
vat
kärsivänsä.

Läheisriippuvuus on oletettu sairaus, jossa oireet voivat olla
melkein mitä tahansa, mutta jonka aina uskotaan johtuvan jostakin
lapsuudenkodissa olleesta ongelmasta. Hoitona käytetään
oma-apuryhmiä, jotka noudattavat AA:n 12 askeleen ohjelmaa.

Läheisriippuvuus-käsitteen suosio maailmalla on ollut valtava.
Koskaan aikaisemmin ei mikään terapeuttinen oppi ole saanut
näin paljon kannattajia. Alan kirjallisuuden myyntiluvut
rikkovat ennätyksiä, ja eri puolilla maailmaa lukemattomat ihmiset
ovat liittyneet erilaisiin oma-apuryhmiin, joissa he yrittävät
toiSten läheisriippuvaisten kanssa parantua ongelmastaan
löytämällä esimerkiksi uudestaan ”sisäisen lapsensa". Läheisriippuvuuden
perimmäinen viesti on optimistinen. Se saarnaa oppia,
jonka mukaan ihminen on lapsuudessaan tietyllä tavalla
vammautunut, mutta voi parantua vaurioistaan terapialla.

Tämän kirjan viesti pyrkii olemaan vieläkin oprimistisempi:
moni ihminen on toki saanut apua terapiasta, mutta sekään ei

ole välttämätöntä. Roomaan on monta tietä.

Miten tärkeää on työstää terapiassa traumaattisia lapsuudenmuistoja?

Freudin
ajoista lähtien on länsimaisessa psykologiassa uskottu,
että menneisyyden traumaattisten kokemusten palauttaminen
mieleen ja niiden työstäminen on parantavaa. Tämän idean ympärille
on syntynyt monta terapeuttista koulukuntaa, joissa
asiakkaita yritetään auttaa muistamaan erilaisia lapsuuden kielteisiä
kokemuksia. Muistamista helpottamaan käytetään mm.
hypnoosia, unien tulkintaa, vapaata assosiaatiota, syvään hengittämistä
ja erilaisia eläytymisharjoituksia. Olen itsekin osallistu
nut
vuosia sitten seminaareihin, joissa osanottajat makasivat lat

tialla
ja huusivat toistuvasti lausetta "äiti, älä jätä" palauttaakseen
mieleensä lapsuudestaan jonkin hylätyksi tulemisen kokemuksen.

Populaarissa
psykologisessa kirjallisuudessa puhutaan usein
vakuuttavasti traumaattisten muistojen työstämisen hyödyllisestä
ja parantavasta vaikutuksesta, mutta mielenterveysalan
ammattilaiset suhtautuvat tähän väittämään yleensä skeptisesti.
Lapsuudenkokemuksista puhuminen voi toki olla tärkeää ihmiselle,
jota hänen menneisyytensä kokemukset vaivaavat. Viime
vuosina tehty, eri psykoterapiamuotojen tuloksellisuutta mittaava
tutkimustyö on kuitenkin osoittanut, että terapian tuloksilla
on hyvin vähän tekemistä sen kanssa, puhutaanko terapiassa

asiakkaan lapsuudesta vai ei.

Voiko lapsuusajan traumaattisten muistojen työstämisestä
olla haittaa?
On kiistatonta, että monia on auttanut lapsuuden raskaista kokemuksista
puhuminen toisen ihmisen kanssa, mutta yhtälailla
näyttää siltä, että terapia, jossa keskitytään nimenomaan lapsuuden
traumojen muistiin palauttamiseen, on ihmisille pikemminkin
haitallista.

Yhdysvaltojen liittohallitus korvaa tietyissä tapauksissa terapia-
ja sairaanhoitokuluja rikoksen uhriksi joutuneille ihmisille.
Korvaushakemuksia käsittelevä DLI (Department ofLabor and I n
tisten
kokemusten muistiin palauttamiseen tähtäävässä terapiassa
saaneet muisti- tai mielikuvia lapsuudenaikaisesta, perheen

sisäisestä seksuaalisesta hyväksikäytöstä. Koska korvaushake

muksia
tuli niin runsaasti, DLI teetti selvityksen, johon valittiin
sattumanvaraisesti kolmekymmentä korvauksen hakijaa ja jonka
oli määrä vastata kysymykseen, oliko tämäntyyppisestä hoidosta
asiakkaille hyötyä.

Tulokset viittaavat vahvasti siihen, että tällaisesta terapiasta
on ihmisille enemmän haittaa kuin hyötyä. Tutkituista henkilöistä
kolme oli ennen terapiaa joko harkinnut tai yrittänyt itsemurhaa,
mutta terapiassa käymisen jälkeen heidän lukumääränsä
nousi kahteenkymmeneen. Viiltelyä tai muuta itsetuhokäyttäytymistä
oli ennen terapiaa ollut yhdellä, terapian jälkeen kahdeksalla.
Psykiatrisessa sairaalahoidossa oli ennen terapian aloittamista
ollut kaksi, terapian aloittamisen jälkeen hoitoa sai yksitoista.
Varsin huolestuttava oli myös havainto, jonka mukaan
ennen terapian aloittamista kaksikymmentäviisi tutkituista kolmestakymmenestä
henkilösrä oli työssä ja suuri osa naimisissa,
mutta kolmen terapiavuoden jälkeen enää kolmella oli työpaikka
ja melkein puolet naimisissa olleista oli eronnut.

Kyseinen selvitys ei täyttänyt tieteelliselle tutkimukselle
asetettavia vaatimuksia, mutta sen tulokset ovat varmasti suuntaa
antavia. Terapia jossa painopiste on nimenomaan lapsuuden
traumojen muistiin palauttamisessa voi todellakin olla vaaraksi

terveydelle.

Voidaanko terapialla herättää ihmisessä valemuistoja, jotka
eivät pidä paikkaansa?

Viimeaikainen ihmisen muistia koskeva tutkimus on osoittanut,
että muisti ei toimi kuten videonauhuri, joka tallentaa objektiivisesti
tapahtumia. Muistot muuttuvat vuosien varrella ja ihmi
sen
mieli kykenee luomaan kokonaan vääriäkin muistoja. Tämä

ilmiö on tuttu hypnoosista, jossa koehenkilö ”palautetaan” menneisyyteen
ja häntä pyydetään kertomaan sikiöaikansa, varhaislapsuutensa
tai vaikkapa edellisen elämänsä kokemuksista. Hypnoosirilassa
ihmisen mielikuvitus on normaalia voimakkaampi,
ja kun hän tuottaa "muistoja", ne tuntuvat hänestä itsestään hyvinkin
todellisilta.

Jos terapeutti uskoo ihmisten ongelmien johtuvan yleensä
lapsuuden traumoista ja ajattelee parantumisen edellyttävän aina
traumaattisten muistojen mieleenpalauttamista ja läpityöskentelyä
ja jos hän lisäksi suosii suggestiivisia menetelmiä, on
olemassa riski, että asiakas alkaa vähitellen ”muistaa” tapahtu
mia,
joita ei koskaan ole ollutkaan.

Voiko insestistä tai seksuaalisesta hyväksikäytöstä selviytyä
ilman terapiaa?
Aikaisemmin alan asiantuntijat uskoivat melko yleisesti, että
seksuaalisen hyväksikäytön kohteeksi joutuminen vaurioittaa
lasta poikkeuksetta pahasti ja että psykoterapia on kaikissa tapauksissa
näille lapsille välttämätöntä. Nyttemmin on huomattu,
että tässäkään asiassa ei voida olla näin yksioikoisia, sillä lapset
reagoivat yksilöllisesti ja tapaukset ovat hyvin erilaisia.
Uudempi tutkimustieto tukee käsitystä, jonka mukaan lapset
selviytyvät yleensä luultua paremmin seksuaalisesta hyväksikäytöstä.
Karkeasti arvioiden kolmasosa (20—40 % tutkimuksesta
riippuen) todistettavasti hyväksikäytön kohteiksi joutuneista
lapsista tulee tutkimushetkellä hyvin toimeen eikä heissä
ole havaittavissa merkkejä mielenterveyden häiriintymisestä.
Usein ajatellaan, että hyväksikäyttökokemuksesta toipuminen
edellyttää säännöllistä ja pitkäaikaista psykoterapiassa käy

mistä.
Joissakin tapauksissa se saattaakin olla paikallaan, mutta
on hyvä pitää mi lessä, että monet tämän päivän lapset pystyvät
hankkimaan tarvitsemansa avun muualtakin kuin terapiasta.
Erään tuoreen Ruotsissa tehdyn tutkimuksen mukaan valtaosa
seksuaalisen koskemattomuuden loukkauksesta selviytyneistä
lapsista on puhunut kokemuksestaan mieluummin omaisten ja

ystävien kuin ammattiauttajien kanssa.

Voiko hypnoosilla tai terapialla muuttaa menneisyyden
muistoja positiivisemmiksi?
Yhdysvaltalainen psykiatri ja hypnoosin uranuurtaja Milton H.
Erickson (k. 1980) kuvasi 1940-luvulla mielenkiintoisen terapeuttisen
menetelmän, jossa potilasta autetaan muuttamaan lapsuudenmuistojaan
myönteisemmiksi. Siinä terapeutti vaivuttaa
potilaan hypnoosiin ja vie hänet ajassa taaksepäin lapsuuteen.
Tällaisessa ns. regressiossa potilas eläytyy eri ikäkausiin niin täydellisesti
että hänen puhetapansakin muuttuu lapsenomaiseksi,
kyseistä ikäkautta vastaavaksi. Terapeutista tulee "lapselle" keskustelukumppani,
viisas ja ymmärtäväinen aikuinen, jonka
kanssa lapsi voi keskustella tässä-ja-nyt huolistaan ja murheistaan.
Terapeutti juttelee lapsen kanssa eri ikäkausissa, kuten parin
vuoden iässä, viisivuotiaana, koulun alkaessa ja teini-iässä.
Eräässä Ericksonin tapausselostuksessa kerrotaan Mary-nimisestä
potilaasta, joka oli kuuden vuoden ikäisenä yrittänyt nostaa
pikkusiskoaan ylös ammeesta, jonne tämä oli mennyt kylpemään
vaatteet päällä. Nostamispuuhassa pikkusisko oli kierähtänyt
veteen ja oli vähällä hukkua. Mary huusi äidin paikalle ja
äiti nosti jo siniseksi käyneen pikkusiskon vedestä. Parilla tapu
tuksella
selkään sisko alkoi yskiä niin, että hän pelastui. Mutta

tapahtuma jäi vaivaamaan Maryä. Muisto siitä, miten hän oli
hukuttaa oman siskonsa, ahdisti ja hävetti Maryä edelleen ja hän
otti sen puheeksi ollessaan regressiossaan kuusivuotias.

Pikku-Mary kertoi Ericksonille kyynel silmässä yksityiskohtaisesti
"eilen" tapahtuneesta pikkusiskon veteen putoamisesta.
Kuunneltuaan Maryn kertomuksen Erickson alkoi kehua pikkuMaryä:
"Sinä näit, että siskosi oli vaarassa siellä kylpyammeessa
ja yritit saada äitisi nostamaan hänet pois. Kun äitisi ei tullut,
ajattelit tomerana tyttönä, että yrität itse auttaa hänet pois ammeesta.
Sille et voinut mitään, että voimasi eivät riittäneet ja
hän irtosi otteestasi, mutta toimit nokkelasti, kun pyysit kiireesti
äitisi apuun. Sillä tavoin sinä pelastit pikkusiskosi hukkumasta."
Pikku-Marylle tuli heti parempi olo, kun hän näki kokemuksensa
uusin silmin. Erickson "tapasi" tällä tavoin Maryn
useita kertoja eri ikäkausissa, lohdutti häntä ja suhtautui ymmärtäen
hänen lapsuudenaikansa erilaisiin kipeisiin tai hämmentäviin
kokemuksiin.

Tämä tapausselostus ja siitä kirjoitettu kirja The February
Man on herättänyt paljon keskustelua ammattipiireissä ja avannut
ovia mahdollisuudelle, että ihminen voi vaikuttaa paitsi siihen,
minkälainen hänen tulevaisuutensa on oleva myös siihen,

minkälaisena hänen menneisyytensä hänelle näyttäytyy.

Miten voi auttaa toista ihmistä vapautumaan katkeruudesta?

Katkeruudesta
vapautuminen helpottaa ihmistä ja auttaa häntä
kääntämään katseensa elämässään eteenpäin. Vanhojen kaunojen
unohtaminen on kuitenkin helpommin sanottu kuin tehty. Eri
tyisen
vaikeaksi sen tekee esimerkiksi jonkun hyvää tarkoittavan

ihmisen sanoma: "Antaisit jo anteeksi" tai ”Joka menneitä muistelee
sitä tikulla silmään”. Kun vääryyden kohteeksi joutuneelta
odotetaan tai jopa vaaditaan anteeksi antamista, se helposti
loukkaa häntä. Ehdotus koetaan helposti kritiikiksi, sillä se
ikään kuin sisältää viestin, että kiukun ja katkeruuden tunne on
turha tai ylimitoitettu.

Katkeruutta tuntevaa ihmistä auttaessamme on hyvä pitää
mielessä, että anteeksi antaminen — tai unohtaminen, kuten ihmiset
joskus mieluummin sanovat — on pitkän tien päässä. Toipuminen
etenee vaiheittain, eikä nopea hyppääminen kiukkuisesta
katkeruudesta anteeksiantoon yleensä ole mahdollista.

Yrittäessämme auttaa toiSta ihmistä tai vaikka itseämme vapautumaan
katkeruudesta voi seuraavista toipumisen eri vaiheita
peilaavista kysymyksistä olla apua.

— Auttaisiko sinua, jos hän myöntäisi tehneensä
väärin ja ymmärtäisi, miten paljon hän on
käyttäytymisellään aiheuttanut sinulle kärsimystä?

Auttaisiko
sinua, jos hän katuisi ja olisi pahoillaan?
Millä tavalla hänen pitäisi anteeksipyyntönsä
esittää, jotta voisit sen hyväksyä?

— Auttaisiko sinua, jos hän osaisi jollakin tavalla
selittää, miksi hän teki mitä teki? Mikälainen
selitys helpottaisi sinun katkeruuttasi?

— Auttaisiko sinua, jos hän pystyisi osoittamaan,
että hän on oppinut ja muuttunut? Jos hän esimerkiksi
lopettaisi alkoholinkäytön tai suhtau
tuisi
toisella tavalla lapsenlapsiisi?

Entä jos katkeruuden kohde on jo kuollut?

Tällaisessa tilanteessa käyttökelpoinen menetelmä on esimerkiksi
kirjeen kirjoittaminen jo kuolleelle henkilölle. Kirjeessä
voi kertoa rehellisesti tuntemuksistaan ja siitä voi tarvittaessa
kirjoittaa monta versiota, kunnes itse on tyytyväinen lopputulokseen.
Seuraavassa vaiheessa voi laatia itselleen kuvitellun vastauskirjeen
ja siitäkin niin monta versiota että on tulos on tyydyttävä.
Kaunan tunteiden pukeminen sanoiksi ja vuoropuheluksi
on monen ihmisen kohdalla osoittautunut tehokkaaksi ta
vaksi
auttaa itseään.

Entä jos ei ole katkera kenellekään ihmiselle vaan kohtalolleen?

Yleensä
ihmiset vapautuvat katkeruudesta riippumatta siitä,
mitä he ovat joutuneet kokemaan, kun heillä alkaa mennä elämässään
hyvin. Esimerkiksi avioeron jälkeinen kauna haihtuu
usein täysin, kun eronnut löytää uuden rakkauden. Elämälle tai
kohtalolleen katkeran ihmisen auttamisessa kannattaa siitä syystä
kiinnittää huomio tulevaan ja kysyä vaikka: "Mitä sellaista
hyvää toivot elämässäsi tapahtuvaksi, joka auttaisi sinua unohtamaan
menneet?" tai ”Miten kohtalosi voisi korvata sinulle kai
ken
sen kärsimyksen, joka kohdallesi on sattunut?"

Mistä ihmisten ongelmat sitten johtuvat, jolleivät lapsuudenkokemuksista?

Olemme
niin tottuneita selittämään ongelmiamme lapsuusteorialla,
että jos tuo käsitys asetetaan kyseenalaiseksi, meistä
tuntuu hetken kuin seisoisimme tyhjän päällä. Mutta vaikka

kukaan ei varmuudella voi tietää, mistä jokin tietty käyttäyty

miseen
tai ihmissuhteisiin liittyvä ongelma on saanut alkunsa,
tähän kysymykseen vasrausta tarjoavia teorioita ja oppeja on olemassa
loputon määrä.

Inhimillisten ongelmien syyt ovat hyvin moninaiset ja mutkikkaat.
Ihmisen kulloistakin käyttäytymistä selittävän yhtälön
ratkaiseminen on käytännöllisesti katsoen mahdoton tehtävä, eikä
mikään yksittäinen selitysmalli tee oikeutta tälle monimutkaisuudelle.
Viime kädessä meidän on ehkä vain myönnettävä
epätietoisuutemme. Parhaassakin tapauksessa selityksemme
ovat pelkkiä olettamuksia, hypoteeseja ja teorioita. On kuitenkin
lohduttavaa tietää, että kun pyritään selvittämään inhimillistä
ongelmaa, alkusyyn ”tietäminen” ei useinkaan ole ratkaisun
löytämisen edellytys — ja joskus tästä tietämisestä (lue: luule
misesta)
voi olla jopa enemmän haittaa kun hyötyä.

Jälkisanat

 

Onnistumisella on monta isaa, mutta epaonni on

orpo.

Vanha Juomalainen kansanviimm

Kysymys siitä, missä maan lapsuutemme olosuhteet vaikuttavat
kehitykseemme ja elämäämme, on askarruttanut länsimaisra
ihmistä siitä lähtien, kun Freud vuosisadan alussa esitti psykoanalyyttiset
oppinsa. Se on kysymys, joka koskettaa jokaista, sivuaahan
se filosofian peruskysymystä: onko ihmisellä vapaa tahto
vai onko ihminen olosuhteiden tulos?

Kerran erään zenmestarin luokse saapui ryhmä opiskelijoita,
jotka halusivat kuulla tämän arvostetun opettajan vastauksen yllä
mainittuun kysymykseen. Mestari puhui opiskelijoille vapaan
tahdon ongelmasta, mutta opiskelijat eivät kokeneet saavansa
vastausta kysymykseensä. Luennon loputtua yksi opiskelijoista
kysyi: "Eikö lapsuuden kokemuksilla ole kuitenkin ratkaiseva
vaikutus siihen, minkälainen ihmisestä tulee?"

Mestari hymyili ja sanoi nyökytellen: ”Olet oikeassa. Olet oikeassa."

Toinen
opiskelija kysyi: ”Mutta eikö pikemminkin ole niin,

että riippumatta menneisyydestään ihminen voi itse määrätä

sen, minkälainen hänen elämästään tulee?” Mestari hymyili ja
vastasi jälleen nyökytellen: "Olet oikeassa. Olet oikeassa."

Kolmas opiskelija ei voinut vastustaa kiusausta puuttua keskusteluun.
Hän sanoi: "Mutta ettekö ole risririidassa itsenne
kanssa, kun sanotte molemmille kysyjille, että he ovat oikeassa,
vaikka he edustavat vastakkaisia näkemyksiä?”

Mestari mietti hetken ja sanoi sitten ystävällisesti hymyillen:
"Olet oikeassa. Sinäkin olet oikeassa.”

Kysymys siitä, miten lapsuutemme meihin vaikuttaa, lienee
monimutkaisempi kuin millaisena olemme tottuneet sitä pitämään.
Menneisyyden kokemukset vaikuttavat meihin, mutta eivät
millään suoraviivaisella tavalla. Ihminen ei ole biljardipallo,
jonka reaktio törmäykseen voidaan matemaattisesti laskea. Pikemminkin
ihminen on kuin koira, jOta heitetään kepillä päähän.
Koira saattaa hyökätä heittäjän päälle, juosta pakoon, jäädä
paikalleen ulisemaan tai luulla, että joku haluaa leikkiä sen
kanssa. Sen reaktio riippuu monista tekijöistä.

Historiaa, menneisyyden tositapahtumia, emme voi muuttaa.
Tehtyä emme saa tekemättömäksi emmekä tapahtunutta tapahtumattomaksi,
mutta voimme yllättävän suuressa määri
vaikuttaa siihen, miten me menneisyytemme ymmärrämme ja
mitä menneisyyden tapahtumat meille merkitsevät. Menneisyys
ei ole pelkästään aikakirja, johon on kirjattu tositapahtumia aikajärjestyksessä.
Se on elävä tarina, joka muuttaa muotoaan aina
sen mukaan, miten tuo tarina kerrotaan, mitä merkityksiä tapahtumat
saavat, mitä selityksiä niille annetaan ja mitä seurauksia
niistä uskotaan olevan.

Tarina kertoo vanhasta, viisaaksi tunnetusta rabbiinista, joka

saapui kylään. Paikkakunnan nuori rabbi näki tässä oivan tilai

suuden.
Vanhan rabbin oli määrä puhua kyläläisille seuraavana
aamuna ja nuori rabbi päätti tehdä vanhalle rabbille testin pannakseen
tämän koetukselle. Sopivalla hetkellä rabbin luennon
aikana hän aikoi lähestyä vanhaa rabbia pitäen kädessään pientä
lintua. Sitten hän aikoi kysyä tältä: ”Rabbi hyvä, minulla on kädessäni
lintu. Osaatko sanoa, onko se elävä vai kuollut?" Jos rabbi
vastaisi: "Lintu on elävä”, nuori mies voisi helposti puristaa
sen huomaamattomasti kuoliaaksi ja näyttää sen sitten kaikelle
kansalle osoittaen, että rabbi oli väärässä. Toisaalta jos rabbi vastaisi:
"Se on kuollut”, nuori mies voisi päästää sen lentoon osoittaen
olevansa viisaampi ja nokkelampi kuin vanha rabbi.

Seuraavana päivänä, kun rabbi oli puhumassa kylän väelle,
nuori mies nousi ylös ja haastoi rabbin kysymyksellään: "Rabbi,
me kaikki tiedämme, että olette älykäs ja viisas mies, mutta
osaatteko sanoa, onko kädessäni oleva lintu elävä vai kuollut?"

Rabbi oli hetken hiljaa. Sitten hän hymyili ilkikurisesti ja
vaStasi lempeällä äänellään: ”Se riippuu sinusta, ystävä hyvä. Se
riippuu kokonaan sinusta.”

Meillä on hyvä mahdollisuus saada itsellemme parempi tulevaisuus
riippumatta siitä, minkälainen menneisyytemme on ollut
tai miltä elämämme juuri tällä hetkellä näyttää. Me emme
voi määrätä kohtaloamme, yhtä vähän kuin voimme määrätä joen
virtausta, mutta voimme edistää kehitystä, houkutella virran
suuntaa valmistamalla maaperää otolliseksi myönteisille muutoksille.

Yrittäessäni
siivilöidä tätä kirjaa varten keräämästäni materiaalista
sen elämänviisauden, jota saamani kirjeet, eri ihmisten
kanssa käymäni keskustelut ja alan kirjallisuus mielestäni hei
jastelevat,
olen kerännyt kokoon seuraavat ajatukset ja ohje

nuorat.
Toivon, että ne tekevät oikeutta sille elämänfilosofialle,
jota tämä projekti on minulle opettanut ja että ne kelpaavat jyviksi
siihen myllyyn, jonka avulla etsimme vastausta kysymykseen,
miten voimme asenteillamme edistää elämämme laatua.

— Arvosta sitä, miten olet selviytynyt elämäsi vaikeuksista.

Näe
kohtaamasi vaikeudet koettelemuksina,
jotka ovat kasvattaneet sinua ihmisenä.

— Huomaa sisäiset ja ulkopuolellasi olevat voimavarat,
sillä niitä on enemmän kuin arvaatkaan.

— Arvosta edistystäsi ja onnistumisiasi ja kiinnitä
huomiota niihin merkkeihin, jotka puhuvat sen
puolesta, että olet oikealla tiellä.

— Ole tietoinen siitä, mitä elämältä haluat ja tulevaisuudelta
toivot. Toiveilla on taipumus toteutua,
mutta mikään tuuli ei ole otollinen laivalle,
jolla ei ole päämäärää.

— Usko, että ansaitset hyvän tulevaisuuden. Ja
mitä raskaampi menneisyytesi on ollut, sitä paremmalla
syyllä.

— Ole armollinen itsellesi ja muista että et ole yksin:
sinapinsiemeniä kannattaa etsiä, vaikkei

niitä löydäkään.

Psykiatrian erikoislääkäri Ben Fur
man
on tullut tunnetuksi uuden
laisten,
ihmisten
voimavaroja ja vahvuuksia
korostavien
auttamismenetelmien
sanansaattajana sekä
raikkaana perinteisten
psykologian
ja psykoterapian

oppien tuulettajana.

Tässä uudessa kirjassaan hän
asettaa kyseenalaiseksi myytin,
jonka mukaan loppuelämämme
riippuu ratkaisevasti siitä, minkälainen
lapsuutemme on ollut.

Ei koskaan liian myöhäistä saaa'a
onnellinen lapsuus on merkittävä
kirja. Se auttaa näkemään menneisyyden
pikemminkin voimavarana
kuin vaikeuksien perimmäisenä
syynä. Se on kirja, joka herättää toivoa,
saa hyvälle mielelle ja vakuuttaa
siitä, että kenenkään ei tarvitse

olla menneisyytensä vanki.

